
Første Kapitel. 


Doria. 

I gamle Dage levede der i Genua en adelig 
i Slægt ved Navn Doria, som efter Korstogenes Tid 

i blev en af de fornemste i Republiken. 

Doriaerne var Købmænd. 

Men de store genuesiske Købmænd vare rigere 
og mægtigere end mangen en Ridder og Fyrste og 
vel saa stolte. 

De havde ingen Herre over sig uden den Øv- 
righed, de valgte for et Åai* ad Gangen af deres 
egen Midte og jog bort igen før Tiden, om de 
havde Lyst og var mange nok til det. Saa langt, 
den kendte Verden naaede, for deres Skibe i Han- 
del og Krig. Paven i Rom og Kejseren i Con- 
stantinopel bejlede til deres Venskab; de sluttede 
Traktater med de vantros Beherskere i Syrien og 


Afrika og med de vilde Fyrster paa Krim* Deres 
Døtre giftede de med Markgrever og Baroner. 

Doriaeme havde samlet sig store Rigdomme. 
De havde mange Skibe i Søen, Pakhuse i Constan- 
tinopel og Eaffa og Tunis, store Godser med faste 
Borge paa Korsika og Sardinien. Desuden herlige 
Vinhaver i Provence og skønne Landsteder paa 
den liguriske Kyst. 

Oprindelig var Slægten naaet frem ved at stille 
sig i Spidsen for det undertrykte Folk mod dem, 
der regerede Republiken. Da saa Tyrannerne var 
forjagne, tog Doriaerne og de andre fornemme 
Familier, der stod ved deres Side, Afagten og 
brugte den efter deres eget Hoved og til deres 
egen Fordel. 

Mer end én Gang havde en Doria ført den 
genuesiske Flaade til Sejr i Krigene med Pisa og 
Venedig. Mer end én af Slægten havde styret 
Staden som Podesta eller som Kaptajn. Det var 
kun sjældent, at der ikke sad en Doria i et af de 
højeste Embeder eller som Statholder og Dommer 
i Provinserne. Og saa stor var deres Skare af 
Vasaller og Tilhængere, at vanskelig nogen vovede 
noget i Genua uden at tage dem med i Beregning. 

Slægtens FaBdrenehus laa paa St. Lorenzos 
Torv. 

Set fra Torvet lignede det en Borg, gammelt 


og mørkt som det var. Det flade Tag kunde man 
slet ikke se, de krenellerede Mure havde kun faa 
og smaa Vinduer, der alle sad højt over Jorden. 
Porten var stor og bred, men stænget saadan, som 
om den ingen Sinde skulde aabnes. Over den 
sad i en Niche et gyldent Billede af den hellige 
Georg. 

Men kom man fra Skippergaden — og det 
gjorde alle, der havde Ærinde derind — skulde 
man ikke tro, det var det samme Hus. 

Der var nok en Mur, men den havde Port og 
Dør og var dækket til Tinden af grønne Ranker. 
Bag Muren laa en Gaard med fem store Træer, i 
hvis Ej'oner Fuglene sang. Langs hele Huset var 
der en Loggia, baaren af ranke Søjler og med 
mange brede Trin ned til Gaarden. Højt over 
Loggiaen hang tre skønt udhugne Stenbalkoner, 
og fra Loggiaen og fra Balkonerne saa man ud 
over det blaa Hav, saa langt Øjet kunde række. 

Inde i Huset var der store Sale til Fest, med 
Spejle og kostelige Tæpper, udskaarne Armstole og 
indlagte Borde, tunge Fade, Kander og Krus af 
drevet Sølv. Der var smaa Rum til at sove i, 
med Løjbænk og Bedepult. Der var Stegers og 
Fadebur, Husknægtenes Hal og Ternernes, Fruer- 
stuen og Husherrens Kontor med hemmelige Væg- 
rum, hvori der gemtes vigtige Dokumenter. Der 

var Vaabenkammeret, og der var dybe Kældere, 
hvortil LøngaDge førte, og som gemte Kostbar- 
heder, ingen vidste Tal paa. 

Tit og mange Gange var der da ogsaa holdt 
prægtige Fester i det gamle Palads paa St. Lo- 
renzos Torv. 

I Vinhøstens Tid, ved Aarsskiftet, i Karnevals- 
dagene og ellers^ naar Lejlighed gaves, samledes 
Genuas fornemme Mænd og skønne Kvinder i de 
store Sale. Saa blussede Faklerne^ Musiken klang, 
og Dansen gik over Gulvet. Mangen Sejr for 
Slægten og dens Parti var fejret, mangen blodig 
Sammensværgelse stiftet, mens Bægrene gik rundt 
om Doriaernes Bord. 

Men paa den Tid, da det skete, som her skal 
fortælles, var der stille i Huset som i en Grav. 

Om saa hele Genua stod i Fest, var Doriaernes 
Palads mørkt og lukket. Aldrig lød Musiken i 
dets Sale, aldrig traadte en Gæst over dets Tær- 
skel. De grønne Ranker groede langt over Muren ; 
paa Taget havde en Flok herreløse Duer bygget 
Rede. 

Hver Morgen til bestemt Tid listede en gam- 
mel Tjener gennem Døren til Skippergaden og kom 
lidt efter igen med sine Indkøb. Om nogen spurgte 
ham, rystede han blot paa Hovedet og svarede 


ikke, og naar Døren havde lukket sig efter ham, 
var hvert Spor af Liv i Huset forsvundet. 

Men Sømændene, som sejlede ind i Genuas 
Havn, saa ofte en Kvinde, som sad i Loggiaen 
med Haand under Kind og stirrede ud imod Havet« 
Somme Tider løb en lille Dreng og legede paa 
Trappen ved hendes Fødder. Somme Tider flokke- 
des Duerne om hende og aad Føden, hun kastede 
til dem. Men mest sad hun ene og stirrede 

Naar saa Sømændene spurgte, fik de at vide, 
at Kvinden var Husets Herskerinde, Fru Laura, 
og at hun havde boet ene i det gamle Hus, siden 
hendes Dreng var født for fem Aar siden. Og 
ellers var Genueserne villige nok til at fortælle om 
hende, hvad de vidste. 

Hun var engang den skønneste Dame i Sta- 
den og dertil saa mild og god, at selv de andre 
skønne Kvinder elskede hende. Paa den Tid far- 
vede alle Genuas Damer deres Haar gult, fordi 
Moden bød det; Fru Laura alene behøvede det ikke, 
da hendes havde en naturlig gylden Glans og laa 
over hendes hvide Pande som en Krone. Ingen 
havde en Fod og en Haand saa lille som hun; om 
hendes Øjne sagdes det, at de var milde og moder- 
lige som Madonnas, og hendes Stemme var saa 
vidunderlig, at der gik Ry af hendes Sang langt 

ud over Republikens Grænser, og Provences Trou- 
badurer kom for at høre den. 

Da hun havde fyldt sit sekstende Aar, stod 
hendes Bryllup med Matteo Doria, og ingen i Genua 
mindedes større Glæde og prægtigere Fest. 

Hun herskede i det gamle Hus paa St. Lo- 
renzos Torv som en Dronning, og alle priste Matteo 
og hans Lykke. Ingen Tigger gik uhjulpen fra 
hendes Dør. Ingen havde et ondt Ord at sige 
hende paa, og hendes Dyd blev saa meget mere 
berønmiet, som Livet i Genua dengang var over- 
maade letfærdigt. 

Saa fødte hun en Søn, som i Daaben fik Nav- 
net Livio. Og to Dage efter, en Morgenstund, blev 
alle Husets Folk med Undtagelse af en gammel 
Tjener og to Terner sendte bort til et Landsted 
udenfor Byen. 

Der var ingen af dem, der kunde sige hvorfor, 
saa det hjalp ikke, man spurgte dem. De vidste 
blot, at Husherrens Ansigt havde været blegt som 
Fru Lauras, at de to havde stirret i hinandens 
Øjne, som om de aldrig skulde ses mere, og at 
Matteo var stegen om Bord i sin Galej i samme 
Stund, hans Folk havde forladt Huset. 

Saa vidste Genueserne at fortælle de frenmaede 
Sømænd, hvorledes Matteo Doria fra den Dag af 
bestandig for over Havet i sin hurtigsejlende Galej. 

Snart fulgte han sine Skibe til Havnene, hvor 
de skulde losse og lade deres kostbare Frugt, snart 
kæmpede han med saraceniske Sørøvere og veneti- 
anske Kapere; snart gæstede han de fremmede 
Købmænd og Herrer, med hvem han stod i Handels- 
forbund. Der gik mange Sagn om hans Færd paa 
Søen, og intet af dem var ham til Skam. 

Kun én Gang om Aaret kom han Igem. 

Naar saa han havde fortøjet sit Skib ved 
Havnebroen, gik han ene i Land og op til sit Hus. 
Der dvælede han en Times Tid eller to, steg saa 
atter om Bord paa Galejen og sejlede bort. 

Hver Gang Rygtet om hans Ankomst fløj over 
Staden, løb Frænder og Venner til Havnen, og der 
stod en stor Skare, naar han kom tilbage fra Besøget 
i sit Hus. Men han sked dem til Side, affærdigede 
dem med muntre Svar eller hvasse, eftersom de 
spurgte tU, og var borte igen, før de fik be- 
sindet sig. 

Og Fru Laura sad atter ene i det stille Hus. 
Den gamle Tjener gik ud og ind. Rankerne groede 
vildt over Muren, og Duerne flagrede paa Taget. 

Som Venner og Frænder havde fristet Matteo, 
saadan prøvede de jo ogsaa paa at trænge ind 
til Fru Laura og faa Rede paa Hemmeligheden. 
Men det lykkedes ingen at faa hende i Tale. 

Af og til hændte det jo ogsaa, at et lystigt 

Selskab paa sin Vej gennem Skippergaden stand- 
sede foran Husets Port og forlangte at indlades. 
De kaldte paa Husfruen med alle Haande Spøg 
og Spot: 

„Er Matteo rejst fra dig, saa tag dig en 
anden. Kom ud^ og vælg. Der er Mænd nok i 
Genua, som priser din Dejlighed.^ 

„Har du tabt dit gyldne Haar, siden du ikke 
mer tør vise dig blandt Genuas Damer?" 

Men hvordan de raabte, og hvor meget de 
dundrede paa Porten, kom der aldrig et Svar. 
Huset stod mørkt og tavst, rugende over sin 
Hemmelighed. 

Og da ingen vidste noget, fortaltes de for- 
underligste Ting, som blev troede i Dag og glemte 
i Morgen. 


Andet Kapitel. 


Fru Laura. 

Saa var det en Aften i Vinhøstens Tid, som 
er den skønneste i Genua. 

I Havnen laa Skibene Side om Side, saa tæt, 
at der kun var et smalt Farvand frit i Midten. 
For til Vinhøsten skulde alle Søfolk hjem, om det 
da paa nogen Maade var muligt; selv midt i Kri- 
gen var det hændt, at den genuesiske Flaade sej- 
lede til Fædrenebyen for at holde Rast en Stund, 
inden den atter drog mod Fjenden. 

Staden var fuld af Folk, som larmede og 
sang i Gaderne. Bysvendene havde Møje med at 
holde Orden og brød sig heller ikke synderlig 
derom; de var glade med de glade, og det var 
kun hist og her, man saa dem slæbe en Drabs- 
mand til Fangetaarnet. Om det saa var Brovagten 

yderst paa Molen , havde den forladt sin Post og 
tog Del i Lystigheden. 

Som nu Larmen var paa det højeste, kom en 
Galej roende ind Havnen. 

Tungt trak Slaverne de brede Åarer. Man 
hørte deres Lænkers Raslen, Aarernes Plask i Van- 
det og engang imellem et Raab af Formanden eller 
et Slag af hans Svøbe, naar en af Slaverne ikke 
gjorde sit Arbejde til hans Tilfredshed. Paa Dæk- 
ket sad halvhundrede jærnklædte Mænd i Klynger 
og talte sagte sammen. 

I Forstavnen stod Matteo Dorio støttet til sit 
Sværd, stirrede ind mod Staden og lyttede efter 
Gildeslarmen derinde fra. Engang imellem talte 
han med sin Høvedsmand, som stod ved Siden af ham. 

Da Galejen langt om længe havde fundet en 
Plads, hvor den kunde fortøje, gik Matteo i Land, 
men ikke alene, som han plejede. Han bød ti 
fuldt væbnede Mænd følge sig, og i Spidsen for 
dem banede han sig Vej gennem Skippergaden, 
hvor Trængselen og Larmen var vildest. 

Da han var kommen til sit Hus, gav han det 
aftalte Tegn og blev straks efter indladt. Saa bød 
han sine Mænd blive i Loggiaen, til han kaldte paa 
dem. Tavse satte de sig paa Trappen og saa 
ned i Gaarden, der var mørk under de store Træers 
Skygge; et Par af dem hviskede sammen om det 

sælsomme Hus, hvor der hverken var Lyd eller 
Lys. Maanen skinDede paa deres blanke Rust- 
ninger, engang imellem kurrede Duerne paa Taget, 
og Larmen fra Byen lød bestandig stærkere. 

Matteo gik igennem de store, stille Sale i sit 
Pædrenehus, fulgt af den gamle Tjener, der havde 
lukket ham ind, og som hele Tiden talte sagte og 
ivrigt til ham. Til sidst kom han ind i et stort 
Rum, hvis bageste Del var oplyst af to Fakler, 
som var fastgjorte i Væggen. Matteo blev staaende 
i Mørke paa Dørtrinet og saa derhen. 

Fru Laura sad paa en Løjbænk med Hænderne 
foldede i sit Skød. Hendes lange, hvide Klædning 
flød ud over Gulvet, helt hen til Livio, der laa paa 
«t Tæppe ved hendes Fødder og sov med Hovedet 
paa en Pude. Saa var der to Kvinder, en gammel, 
som laa paa Knæ paa Gulvet og saa paa Drengen, 
og en ung, som slog Væven og sang dertil. 

Matteo biede, til Sangen var endt. Saa gik 
han hen til Løjbænken, lagde sig paa Knæ ved 
Siden af sin Hustru og kyssede hendes Hænder. 

Fru Laura blev ikke forundret over at se ham. 
Hun smilte sørgmodig, bøjede sit Ansigt ned mod 
ham og sagde stille: 

„Saa har du faaet mit Budskab, Matteo?^ 

Han nikkede og satte sig ved Siden af hende 
- paa Løjbænken. 

„Er du beredt?'* spurgte han. 

„Det har jeg været længe. Hver Dag i den 
sidste Maaned har jeg spejdet efter dit Skib fra 
Loggiaen. Se, der staar mit Rejseskrin. Og Julie 
og Marie er rede.** 

„Jeg kunde ikke komme før,** sagde Matteo. 
„Vi kan sejle i denne Time, om du vil/ 

Han tog hendes Hænder og saa hende ind i 
Øjnene; men hun rystede bedrøvet paa Hovedet. 

„Nej, Matteo,** sagde hun, „der er ingenting 
anderledes. Det var kun min store Hjerteangst, 
som bad dig komme.** 

Matteo sukkede. Saa løftede han Livio op fra 
Gulvet og kyssede hans røde Mund. 

„Hvor skal vi hen, Moder?** spurgte Drengen, 
halvt i Søvne. 

Da opdagede han sin Fader og rakte Armene 
mod ham med et Raab. Matteo satte ham paa sit 
En« og sagde: 

„Vi skal ud over Havet, Livio. Paa et stort 
Skib skal vi sejle mange Dage, mens Solen skinner. 
Du skal se Fiskene i Vandet og Slaverne, som 
drager de tunge Åarer. En Hjælm skal du faa 
og et Sværd som en rigtig Krigsmand. Ja — og 
en gylden Bryiye.** 

„Og hvad saa mer?* spurgte Livio. 

„Saa kommer vi til et Land, hvor der er godt 

at være. Der skal vi bo i et dejligt Slot, som er 
mit og dit og din Moders. Der er Blomster i 
Lunden og Dyr og Fugle, som kommer, naar du 
kalder. Der skal du løbe og lege den hele Dag, 
og jeg skal altid være hos dig.^ 

Fru Laura saa paa dem og smilte. 

„Hvad^ hedder saa det vidunderlige Land?^ 
spurgte hun. 

„Makra, hedder det,^ sagde Matteo. „Og fjernt 
ved Asiens Kyst ligger det, gemt mellem hundrede 
herlige Øer. Den Mand, som hersker over det og 
mange andre Lande, er en mægtig Herre og dertil 
min fuldtro Ven." 

Fru Laura gav den gamle Tjener og Ternerne 
Befaling til at bringe hid, hvad de skulde bruge 
paa Rejsen. De kom med Skrin og Tæpper og 
Forværkskaaber, og imens sad Matteo og talte med 
sin Søn. Saa satte han ham ned paa Gulvet og 
rejste sig, men beholdt Drengens Haand i sin. 

„Nu er det Tid,** sagde han. 

Da drønede pludselig tre stærke Slag gennem 
Huset. 

De saa allesammen paa hinanden og lyttede. 
Den yngste af Kvinderne skreg og løb mod Døren, 
men Matteo standsede hende med et Ord. 

Nu lød Slagene igen, men stærkere. 

„Det er paa Porten til Torvet, Herre," sagde 
den gamle Tjener. 

„Hvem banker paa min Port i Nat?** raabte 
Mateo med myndig Røst. 

En Stemme, der var stærkere og myndigere 
end hans, svarede dernede fra: 

„Matteo Doria eller den, som i hans Navn 
byder over dette Hus, luk op i den hellige Rets 
Navn.** 

Matteo greb sig med begge Hænder til Ho- 
vedet og veg tilbage fra Vinduet. Han vendte sig 
imod Fru Laura, der var sunket om paa Løjbænken, 
dødbleg og med forvildede Øjne. 

„Det er dem — det er for sent,*' sagde hun. 

Men Matteo sprang frem i Hallen og gav et 
Stød i sin Fløjte. Et Øjeblik efter stod hans Mænd 
foran ham. 

„Roberto ♦ . . Silveo ... Til Porten i Skipper- 
gade ... Se efter, om den er spærret.** 

Mændene løb, og før Lyden af deres Skridt 
var hendød^ lød de tre Slag paa Purten for tredje 
Gang. 

Matteo drog sit Sværd, og hans Mænd gjorde 
det samme. Ingen i Hallen talte et Ord ; Ternerne 
græd, den gamle Tjener løftede sine Hænder imod 
Himlen. 

Mændene kom tilbage og berettede, at Porten 

til Skippergaden var brudt op, og Gaarden fyldt 
med over Hundrede Bysvende. Matteo raadslog 
sagte med dem. Slagene drønede paa Porten mod 
St. Lorenzos Torv. Det var Øksehug nu; de kunde 
høre, hvor de svære Bjælker gav sig og faldt. 

Da lød der gennem Hallen et Skrig saa skæ- 
rende, at de alle for sammen. 

„Herre . . . Herre!" 

Det var den gamle Kvinde, der skreg. Hun 
kastede sig over Løjbænken, hvor hendes Frue laa, 
og nu saa de alle, at Matteos Hustru havde stødt 
en Dolk i sit Bryst. Heftet glimtede mod hendes 
hvide Klædning, der allerede var gennemtrukken af 
Blod. 

De trængte sig om hendes Leje. Matteo drog 
Dolken ud og kastede den paa Gulvet. Han lagde 
sin Arm under hendes Hoved, kyssede hendes 
Pande og hendes Mund og sagde hende tusinde 
gode Ord. 

Hun prøvede paa at rejse sig, men kunde 
ikke. Hendes lange, gyldne Haar flød ud over 
Løjbænken, hendes Fingre greb krampagtig om 
Matteos. Hun vendte Ansigtet mod Livio, der stod 
skrækslagen og stum, med vilde Øjne. 

„Livio . . . Matteo ..." 

Hun sagde noget, ingen kunde høre. Nu lød 

det, som om hun sang. Saa løftede hun pludselig 
sine Arme i Vejret, lod dem falde og var død. 

Matteo laa over hende, med Ansigtet trykket 
mod hendes Bryst. Mændene stod tavse, støt- 
tede til deres Sværd, den gamle Kvinde jamrede 
lydeligt. 

Pludselig lød der hastige Skridt udenfor, og 
og en høj Munk traadte ind i Hallen. Med ham 
fulgte tre Mænd i lange sorte Kapper: deres Vaa* 
ben raslede under Kapperne ; de gik, naar Munken 
gik, og stod sti]le, naar han stod stille. 

Matteos Folk veg tilbage og lod Munken gaa 
helt hen til Løjbænken. Der stod han en Stund 
og stirrede paa Fru Laura og hendes Ægteherre, 
der ikke havde løftet sit Hoved eller givet noget 
Tegn paa, at han vidste, hvad der foregik omkring 
ham. 

„Sig Bysvendene, at de kan gaa bort,^ sagde 
Munken. „Hun vi søgte, har dømt sig selv og und- 
draget sig Straffen. ** 

En af hans Mænd gik. Livio løb hen til sin 
Fader og raabte: 

„Fader, Fader! Hvad vil den Mand?** 

Matteo løftede sit Hoved og saa sig om i 
Hallen. Saa rejste han sig med Møje, tog sit 
Sværd, som laa paa Gulvet, og stak det i Balgen. 

jyKender I mig, Matteo Doria?^ spurgte Munken* 


19 


Matteo saa paa ham med døde Øjne og nik- 
kede. Saa bød han en af sme Mænd gaa til 
Vaabenkammeret og bring Lanser og Hellebarder. 

n Jeg er Broder Manfredus, Genuas Inkvisitor,^ 
sagde Munken. „Der er rejst en svær Anklage 
mod eders Hustru. Jeg kom for at føre hende for 
den hellige Ret.'* 

„Min Hustru er død, Fader,^ sagde Matteo. 

Munken greb ham i Armen og bragte sit An- 
sigt tæt til hans. 

„Ved I, hvud Loven byder, Matteo Doria?** 

„Min Hustru er død,** sagde Matteo igen. 

„Men I lever, Matteo, ** sagde Broder Man- 
freders med stærkere Stemme. „Og den, som for- 
mener den hellige Ret Adgang til sit Hus, hans 
Hus skal jævnes med Jorden. Og den, som huser 
en Kætter og er vidende derom, han skal hen- 
sættes i Fængsel paa Kirkens Naade. Men den, 
der forkastede den hellige Kirkes Lærdomme og 
ikke afsvor sin Vildfarelse^ han skal brændes paa 
Baalet, hans Ejendom fortabes, og hans Bern ingen 
Sinde kunne forlenes med Embede eller Magt.** 

Matteo satte sig paa Løjbænken og tog Fru 
Lauras kolde Haand i sin. 

„Hvem borger mig for, at I ikke delte eders 
Hustrus gruelige Vildfarelse ?** spurgte Munken. 

2* 

Matteo rystede paa Hovedet og mødte rolig 
Munkens Blik. 

„Nej,** sagde han. „Det var altid mit Hjertes 
Sorg, at hendes Tanker forvildedes. Og var han 
her, som førte hende bort fra den rene Lære, saa 
vilde jeg dræbe ham paa Stedet.^ 

„Hvem var han?" spurgte Munken. 

„Jeg ved det ikke/ sagde Matteo. „I mange 
Åar for jeg hvileløs over Havet og kom kun en 
en sjælden Gang til Genua. Jeg kæmpede med 
Saraeenere og Venetianere og Pisanere, jeg købte 
og solgte og øgede mit Gods, og aldrig en Time 
paa Dagen var mine Tanker fra hende, der stødte 
Dolken i sit Bryst,da I slog paa min Port i denne 
Nat." 

Den Mand, der var gaaet til Vaabenkammeret, 
kom med Favnen fuld af Lanser og Hellebarder og 
stillede dem raslende i en. Krog af Hallen. Ingen 
lagde Mærke til ham; de saa alle paa Matteo og 
Munken, der stod med korslagte Arme og rynket 
Pande. 

„I var vidende om hendes Kætteri, Matteo 
Doria," sagde Munken. „Det er mig nok." 

Matteo stirrede hen for sig, som om han slet 
ikke hørte den andens Ord. 

„Jeg ved ikke, hvordan det var," sagde han, 
„men hun var anderledes end andre. Jeg er kun 

en ulærd Adelsmand og Kriger, og jeg forstod ikke, 
hvad hun sagde til mig om sin nye Tro — uden 
det ene, at Ægteskabet var en Synd, og at Gud 
forbød hende at elske sin Husbond/ 

„God Kvinde skal have Prygl, og slet Kvinde 
skal have Prygl, ^ sagde Broder Manfredus. „I 
skulde tugtet eders Hustru, mens det var Tid.^ 

Matteo saa paa den dødes Ansigt og smilte 
sørgmodig. 

„Jeg ved kun, at hun var bedre end jeg,'^ 
sagde han, „renere og mildere end nogen, jeg 
kender. Hver Dag bad jeg til den hellige Jom- 
fru, at hun vilde oplyse hende om hendes Vild- 
farelse. Hvert Aar kom jeg hertil for at se, 
om min Bøn var hørt. Saa var det, hun frygtede 
for, at hendes Brøde skulde konune for Lyset. Hun 
hørte, hvorledes den hellige Ret for frem i Maj- 
land og i Provence, og en Dag skikkede hun mig 
Bud, om jeg vilde tage hende bort til et Land, 
hvor hun kunde leve i Fred.** 

„Da slog hendes Samvittighed hende, ^ sagde 
Munken. 

„Hun ræddedes vel for Døden paa Baalet,** 
svarede Matteo rolig. „Men mest frygtede hun for, 
at Pinslerne skulde faa hende til at afsværge sin 
Tro." 

„Saa havde hun været en Menederske og tifold 

værdig til Døden/ sagde Broder Manfredus. ^^en 
som falskelig med Læberne afsværger sin Vild- 
farelse og huser den endda i sit Hjerte, for ham 
er ingen Naade.*^ 

^Maaske, Fader/ svarede Matteo. ^I holder 
Dommedag over de levende, men Gud over de 
døde. Jeg har den Tro, at Helgene i Himlen gaar 
i Forbøn for hende for hendes rene Sjæls Skyld. ^ 

Han sad lidt og stirrede. Saa sagde han, 
rolig som før: 

„Jeg havde fiindet det Land, hun længtes 
imod. Den Mand, som er dets Hersker, har ikke 
hendes Tro og ikke min, men han er mild og ret- 
færdig. Han under enhver sin Gud. I hans Rige 
bor mange Haande Mennesker, og han er Fader 
for dem alle. Der staar mit Slot i fagre Lunde og 
venter forgæves paa hende, som nu er død.** 

„Hvad hedder det Land?^ spurgte Munken. 

„Jeg skulde vel sige jer det, for at I kunde 
drage derhen og forstyrre dets Lykke ?^ sagde 
Matteo. „Der er ingen Præster i det Land. Der 
er Jøder og vantro Muselmænd og arme Hedninger. 
Ofte har jeg dvælet der. I mit Kammer staar et 
Billede af Frelseren paa Korset; foran det knælede 
jeg Morgen og Aften og bad til den hellige Jomfru 
for hendes Sjæl, som nu er død. Kan hænde, hun 
havde afsvoret sin Vildfarelse, om hun var kommen 

derover og havde levet uden Aogst og Samvittig- 
hedsbid.** 

Munken gik lidt frem i Hallen, hvor hans 
Mænd stod, og pegede paa den døde. 

,,Tag den døde Kætterske, og bær hende til 
Klosterfængselet/ sagde han. Endnu i denne Nat 
skal hendes Sag blive undersøgt, og findes hun 
skyldig, skal hendes Lig lægges paa Baalet, inden 
Ugen er omme.'' 

Matteo sprang op og saa paa Munken med 
flammende Øjne. 

„Raser I, Munk?** spurgte han. 

„Jeg gør, hvad Loven byder,** svarede Broder 
Manfredus rolig. „Og jeg gad se den, som vover 
at sætte sig op imod den hellige Ret.** 

„Saa se ham her!** raabte Matteo. „Eders 
gridske Hænder skal ikke røre ved hende, jeg 
holdt i mine Arme.** 

I det samme vendte han sig mod de tre sort- 
klædte Mænd, der gik henimod Løjbænken, og slog 
den forreste af dem i Panden med sin knyttede 
Haand, saa han styrtede til Jorden med et stort 
Bulder. 

„Hid mine Mænd!** raabte han. „Tag Helle- 
barderne, og dan en Baare af dem. Læg Tæpper 
over dem . . . bring Fakler . . . saa bærer vi Fru 
Lauras Lig til Havnen.** 

„Grib Matteo Doria!^ raabte Munken overlydt. 
„Jeg anklager ham for Kætteri og Modstand mod 
den hellige Ret. Forbandelse ramme hver den, 
der hjælper ham i hans ugudelige Forehavende !** 

En af de sorte Mænd lagde sin Haand paa 
Matteos Arm. Men han sprang et Skridt tilbage 
og svang sit Sværd. 

„Ved alle hellige Mænd, Munk,^ raabte han, 
„den, der lægger Haand paa min Hustrus Lig, 
slaar jeg ned som en gal Hund^ var han end Paven 
i Rom." 

Munken veg tilbage, og mens han udstødte 
de grueUgste Forbandelser, bød Matteo paany sine 
Mænd danne Baare af Hellebarderne. De gjorde, 
som han sagde. Den gamle Maria bredte Tæpper 
over Baaren, nogle kom med Fakler, og Matteo 
lagde den døde paa Tæpperne. Saa løftede de 
Baaren paa deres Skuldre, og Matteo vendte sig 
endnu engang til Broder Manfredus: 

„Jeg har sagt eder Sandheden, Munk, som er 
den, at min Hustrus Kætteri var mit Livs Sorg og 
Forfærdelse. Nu er hun død for sin egen Haand 
af Skræk for eders Hævn. I denne Nat drager jeg 
herfra m.i mio Galej og sanker hendes Legeme i 
Havet, jeg for over de mange onde Aar, jeg læng- 
tes mod hende og ikke turde komme." 

„Den hellige Ret skal ramme dig, hvor du 
er!** skreg Munken. 

Matteo svarede ikke. Med et Raab bød han 
sine Mænd begive sig paa Vej og gik selv i Spid- 
sen for dem gennem de store Sale og Loggiaen, 
over Gaarden og ud i Skippergaden. 

Højt paa deres Skuldre bar Mændene Fru 
Lauras Lig. Hendes gyldne Haar flød ud over 
Baaren, og Blodet plettede hendes hvide Klædning. 
De svingede deres Fakler, og Sværdene blinkede i 
Lyset. 

„Doria! Doria!^ raabte de. 

Mængden stimlede sammen om det sælsonune 
Ligtog, og der var ingen saa beruset, han blev jo 
ædru ved det, han saa. Højt raabte de Fru Lauras 
Navn og Matteos. 

„Se, se, hendes Blod!'' skreg Kvinderne. „Hun 
var Genuas skønneste Dame! Matteo har dræbt 
hende! Hvor er Drengen? Kan I se Drengen? 
Se hendes Guldhaar!'' 

Saa veg de bange til Side for Broder Man- 
fredus, der løb barhovedet efter Toget og svingede 
med Armene og raabte: 

„Grib dem! Grib Kætterne! Forbandelse over 
hver den, der ikke lyder mit Bud!** 

„Doria! Doria!^ 

Matteo gik forrest med sit dragne Sværd højt 

løftet. Han stirrede frem for sig, som om han 
hverken saa eller hørte, mens hans lange sorte 
Haar flagrede i Vinden. Var der en af hans Fræn- 
der eller Venner, der løb til og greb ham i Armen, 
saa stirrede han paa ham, som om han ikke kendte 
ham, og rev sig løs og gik videre. 

„Doria! Doria!" 

Alt som Toget skred frem, var der flere og 
flere, der mindedes Doriaernes Magt og Hæder. 
En havde kriget mod Venetianerne under en Dorias 
Anførsel, en havde faaet en Gave af hans Haand; 
en skyldte ham sit Embede, og en sit Gods. Og 
eftersom de var saa mange, og Vinen havde hidset 
deres Mod, vendte de sig mere aabenlyst mod 
Inkvisitoreme, hvem alle hadede og frygtede. 

„Bort med Præsterne! Ve over Inkvisitoreme! 
Doria! Doria!** 

Det blev til et Raab, der fyldte hele Gaden. 
En af de sorte Mænd blev grebet bagfra og kastet 
til Jorden og trampet ihjel af den rasende Hob. 
Broder Manfredus saa, at han var magtesløs. Saa 
vendte han om og gik tilbage til sit Kloster, og 
hvor han kom, veg Mængden til Side for ham, 
saa han fik bred Vej. 

Omsider naaede Ligtoget Havnen. 

Fru Lauras Lig blev lagt paa Dækket, og alle 
Mændene gik om Bord. Saa lød Kommandoraabet, 

og Galejen satte sig langsomt i Bevægelse. De 
tunge Åarer faldt plaskende i Vandet; Faklerne, 
der var fastgjorte i Dækket rundt om den døde, 
viftede og lyste ud over det sorte Hav og de mange 
Skibe, der laa fortøjede Side om Side. 

Inde paa Land stod Mængden og skreg, saa 
det lød langt ud over Vandet: 

,,DoriaI Doria!** 

Men oppe i det gamle Hus paa St. Lorenzos 
Torv løb Livio gennem de store Sale. 

„Fader, Fader, tag mig med!** 

Med Møje fangede Tjeneren og den gamle 
Maria ham ind og fik tysset ham i Ro. 

„De glemte dig. Barnlille, de glemte dig,'' 
sagde hun og græd over ham. 

Næste Morgen bragte de Drengen til Pode- 
staen, som var hans Moders Slægtning. 


Tredje Kapitel. 


Livio. 

Matteo Doria kom aldrig tilbage til Genua. 

I det første Åar efter den Nat, han sejlede 
bort med sin Hustrus Lig, hændte det af og til, 
at et genuesisk Skib mødte hans Galej paa Havet 
eller i en fremmed Havn. Men ingen kunde sige, 
at han havde talt med ham, thi han undveg be- 
standig sine Landsmænd. 

Siden sagdes det, at han var død paa Krim, 
hvor han ofte besøgte en Tartarhøvding, med hvem 
han plejede Venskab. Men ingen vidste noget be- 
stemt derom, og efterhaanden hørte Genueserne op 
med at tale om ham. 

Broder Manfredus havde straks stævnet ham 
for den hellige Ret og paastod alt hans Gods for- 
brudt til Kirken. Men saa stor var Doriaemes 

Hagt, at de kunde drage Sagen i Langdrag fra Åar 
til Åar. Da saa Pave Honorius udsendte en Bulle, 
hvori han mildnede Straffen for Kætternes Børn, 
og Manfredus kort efter døde, var der ikke mere 
nogen, som bestred Livios Arveret. 

Han blev boende i Podestaens Hus, indtil han 
var atten Aar, og havde til Formynder sin Faders 
Halvbroder, der hed Andreola. 

Det var en sær gammel Mand, der boede i et Taarn, 
som laa Udt udenfor Genua ved Rapollovejen, og 
som engang var bygget til Værn mod Pisanerne. 

Øverst i Taarnet havde han sit Kammer, der 
var fuldt af gamle Folianter, Kort og underlige 
Instrumenter. Der tilbragte han sin meste Tid og 
var ikke glad, naar han fik Besøg, hvad da ogsaa 
kun sjælden hændte. Det eneste Menneske, han 
havde hos sig, var en gammel^ døv Tjener, som 
havde fiilgt ham fra hans Ungdom og ikke vilde 
forlade ham, skønt han troede, han havde mistet 
sin Forstand. Men Genueserne troede, at Andreola 
gjorde Guld, og Præsterne havde ham mistænkt for 
Trolddom. 

Engang hvert halve Aar red han ind til Staden 
og lod Forvalteren aflægge Regnskab over Livios 
Gods. Derefter begav han sig til Podestaens Hus, 
spurgte sin Myndling, om han var en god Dreng, 
og om der var noget, han ønskede. Saa red han 

lijem til sit Taarn og begravede sig mellem sine 
Bøger. 

Da Livio yar atten Aar ganmiel, havde han 
lært, hvad adelige Drenge paa den Tid lærte i 
Genua, og kunde det bedre end de fleste. Han 
fægtede bedre og red bedre og sejlede dristigere 
paa Bugten. Desuden kunde han læse og skrive 
en Smule og digtede skønne Vers. Han var meget 
smuk, høj og stærk og havde sin Moders gyldne 
Haar og blaa Øjne. I sit Qortende Aar havde han 
dræbt sin Hovmester, der vilde tugte ham. Oftest 
var han glad; men stundom faldt der over ham 
et Tungsind, der var helt unaturligt for hans 
Alder. 

Han fljrttede ind i Doriaemes Palads paa St. 
Lorenzos Torv og begyndte at leve som en ung 
Mand, der ikke vidste Ende paa sin Rigdom. 

Fest fulgte efter Fest, den ene prægtigere end 
den anden. Jo mere han drak af den røde Vin, 
des stærkere blev han, mens hans Fæller faldt be- 
rusede under Bordet. Genuas skønne Kvinder 
kappedes om at vinde ham, og han lod dem ikke 
bede forgæves. Han havde flere Elskerinder end 
nogen anden Mand i Staden, og før han havde fyldt 
sit tyvende Aar havde han dræbt fem Mænd i 
Tvekamp. 

Han gik i tvefarvede Silkeklæder, den ene 

Side Tøåf den anden gul, skønt det var forbudt af 
Raadet. Ofte yppede han Klammeri i Gaderne, 
naar han og hans Venner kom I^jem fra et Gilde, 
ja, een Gang dræbte han lige udenfor Podestaens 
Palads en Bysvend, der ikke hurtig nok gik af 
Vejen for hans Hest. Ofte blev han idømt svære 
Bøder. Han betalte dem og lo. 

Stundom fornærmede han i Eaadhed grovelig 
hæderlige Borgere, der intet ondt havde gjort ham; 
men straks efter kunde han gøre fuld og oprigtig 
Bod. Stundom oprørtes han over Uret, han saa. 
En Dag blev tyve Slaver førte over Torvet for at 
bringes om Bord paa et Skib, der gik til Tunis. 
Da Livio saa dem, drog han sit Sværd, skar deres 
Baand over og gav dem fri. Derefter kastede han 
sin Pung til Slavefogeden og gik bort, som om 
intet var hændet. 

Allermest morede det ham at spotte og for- 
haane Præsterne, og mange var de Forbandelser, 
de fromme Mænd udøste over ham. 

En Nat opførte han saaledes et stort Narre- 
spil, idet han og fem af hans Venner ved Nattetid 
bankede paa Franciscanerklosterets Port, formum- 
mede som fattige Pilgrimme^ der bad om Husly. 
Da saa de vare indladte, anrettede de et grueligt 
Spektakel, drak nogle af Munkene fulde, klædte 
dem nøgne af og slæbte dem ud paa Gaden^ hvor 

de blev fundne næste Morgen til Skam og Skændsel 
for deres hellige Stand. 

Biskoppen tog ham for sig og talte saa mildt 
og fyndigt til ham, at han blev helt bevæget. Han 
lovede Bod og Bedring og tænkte paa en Rejse til 
det hellige Land; men Dagen efter havde han glemt 
det. 

Mod sine Tjenere var han aldrig den ene Dag 
som den anden, og ikke anderledes mod sine Venner. 
Han kunde være gavmild og god over al Maade 
og straks efter trættekær og ond, men naar han 
rakte sin Haand mod en Mand og bød ham sit 
Venskab, fik han aldrig Nej, om ogsaa han lige 
forud havde tilføjet Manden en blodig Fornærmelse. 
Blandt hans Tjenere og Vasaller var der ingen^ 
som ikke gladelig vilde døet for ham. 

Der var mange i Genua, der forargedes over 
hans vilde Liv, men der var flere, der lo. For 
ikke blot var han rig og smuk, tapper og gavmild, 
men al den Velstand, Handelen bragte til Byen, 
havde gjort Borgerne overvættes letsindige. Præ- 
sterne og Munkene, som var dem, han krænkede 
haardest og oftest, havde aldrig nydt stor Anseelse 
i Republiken. De tog deres rigelige Part af det 
Mammon, der strømmede til Byen, og Genueserne 
lo, naar de prædikede om Livets Hoffærdighed 
og Kødets Spægelse. Hver Mand i Genua vidste 

da ogsaa at fortælle artige Ting om de fromme 
Mænds og Kvinders Liv bag Klosterets Mure. 

Alt som Tiden gik, tiltog Livios Tungsind be- 
standig, og naar det kom over ham, talte han kun 
med een, den gamle Maria, som havde været til 
Stede den Nat, hans Moder døde. 

Hun boede endnu i det gamle Hus paa St. Lo- 
renzos Torv, og der gik ingen Dag, hvor ikke Livio 
besøgte hende. Mest kom han om Aftenen, naar 
Dagens Fest og Gøgl var til Ende, og om han 
havde været aldrig saa lystig og vild, blev han 
straks alvorlig, saa snart han satte Foden i den 
gamles Kanmier. 

Ofte kom han om Natten eller henad Morgen- 
gry. Saa satte han sig paa Løjbænken, hvor hun 
laa, og sad tavs en Stund og stirrede. Hun vaag- 
nede, blot hun hørte hans Trin udenfor, og lagde 
sin rynkede, gamle Haand paa hans unge. 

Naar saa han havde Blod paa sin Haand eller 
sine Klæder, kunde hun bryde ud i Jammer: 

„Barnlille dog, hvad ondt har du nu øvet 
igen?** 

Da saa han paa Blodpletterne og paa den 
gamle og svarede, som om han rent havde glemt det: 

„Ja vist, Maria. Jeg dræbte en Mand. Men 
det var ikke mig . . . ikke mig . . .^ 

Hun rystede paa sit graa Hoved og tænkte, 

han var beruset, eller hans Tanker forvildede , men 
elskede ham desto mere. 

Ellers talte de bestandig om det samme: om 
Fru Laura og den forfærdelige Nat, da hun havde 
stødt Dolken i sit Bryst for ikke at falde i den 
hellige Rets Hænder. Om Matteo, der var saa 
fortvivlet, at han havde glemt sin Søn, og som nu 
var død et Sted i Qerne, fremmede Lande. 

Livio kunde ikke blive træt af at spørge, og 
den gamle Kvinde tænkte aldrig paa andet. Det 
var, som om hendes Liv var standset ved den 
Dag; hvad der var hændet hende siden, syntes 
hende intet. 

Han spurgte, om Fru Laura var smuk, og 
Maria kunde ikke noksom berømme hendes Skønhed 
og Dyd. 

„Ak, Livio,^ sagde hun. „Den skønneste Dame 
i Genua vil takke dig, om du gør hende til din 
Hustru, men ingen Tid finder du nogen som din 
Moder. Jeg var hos hende, fra hun blev født, og 
aldrig saa jeg en saadan Dejlighed, og aldrig saa 
skønt og rent et Hjerte.** 

Han spurgte om det Kætteri, der havde drevet 
hende i Døden. Men saa blev den gamle bange 
og tyssede paa ham. Hun rejste sig over Ende 
og saa sig sky om i Kammeret. 

„Tys Barn/ sagde hun. „Et Ord, der een 

Gang er fløjet, kan ikke kaldes tilbage, og ingen 
er sikker for Præsterne,** 

Livio bøjede sig ned mod hende og sagde: 
„Du skal sige mig, hvad du ved, Maria.'' 
,,HYad skulde en stakkels Kvinde som jeg 
vide?^ sagde hun klynkende. „Jeg ved ingenting 
. . . ingenting. Hold dig til den hellige Sarke, og 
bed for din stakkels Moders Sjæl.'' 

En Nat, de sad og talte sammen, kom den 
gamle uforvarende til at bekende, at det var Fru 
Lauras Terne, Julia, der havde forraadt hende til 
Inkvisitorerne. Hun blev slagen af Rædsel, da 
hun havde sagt det; for Livio sprang op i det 
samme og løb ud af hendes Kammer. Hun kaldte 
paa ham og skyndte sig efter ham, men han var 
borte. 

I tre Dage saa hun ikke noget til ham. Saa 
kom han igen, satte sig hos hende paa Løjbænken 
og fortalte hende roligt, at han havde dræbt Julia. 
Han havde fundet hende i Forstaden, hvor 
hun boede i et lille Hus med sin Ægtefælle, 
som var Tømmermand. Da han udspurgte hende, 
havde hun i sin Angst og Forfærdelse givet fuld 
Tilstaaelse, og saa huggede han hende ned med 
sit Sværd. Derefter havde han fremstillet sig for 
Raadet, bekendt sin Handling og erlagt den ringe 
Bøde, det kostede at dræbe en ufri Kvinde. Men 

Genuas Inkvisiior havde forlangt ham indkaldt for 
den hellige Ret. 

„Jesus Maria !^ skreg den gamle. „Saa er du 
Døden vis.** 

Livio sagde, at han vel skulde værge sig, og 
eflerhaanden fik han den gamle beroliget. Saa 
talte de atter om den Nat, da Inkvisitoreme brød 
Porten op og kom for at føre hans Moder til Døden 
paa Baalet. Det blodige Billede havde brændt sig 
ind i hans Barnesjæl, saa han aldrig kunde glemme 
det. Han saa hende ligge død og bleg paa Løj- 
bænken. Han saa Munkens store, vrede Ansigt 
og de sorte Mænd med Maskerne . . . han saa dem 
bære Baaren ud af Hallen og hørte Faderens og 
Munkens stærke Stenmier. 

Men mest tænkte han paa Faderens Ord om 
det Land, hvorhen han vilde føre Fru Laura. Atter 
og atter maatte Maria gentage hans Ord om Lan- 
dets Fryd og dets Herlighed. 

„Hvad kaldte han Landet?** spurgte Livio. 

„Jeg husker det ikke,** sagde hun. „Det var 
et sært Navn, jeg aldrig har hørt før eller siden, 
og som er gaaet mig af Minde.** 

Men en Nat, de havde siddet og talt saa 
længe, at Morgensolen skinnede ind i Kammeret, 
slog hun pludselig Hænderne sanmien og raabte: 

„Nu ved jeg det, nu ved jeg det!** 

Han forstod hende ikke og saa forundret op. 

^Landet, din Fader nævnede . . . Landet, du 
altid spørger om . . . Makra hedder det/ 

Livio gentog Navnet og rystede paa Hovedet. 

^Jeg kender ikke det Land/ sagde han. 

,,Makra hedder det/ sagde den gamle be- 
stemt. ,,Maaske du finder det engang, naar du 
drager ud i Verden. Maaske din Faders Grav er 
der. Maaske lever han der endnu i sit Slot.^ 

Næste Dag red Livio ud til Andreola i Taar- 
net paa Rapollovejen. 

„Gud staa mig bi/ sagde den gamle for- 
skrækket, da hans forrige Myndling traadte ind i 
hans Studerekammer. „Hvad skader dig, Livio P'^ 

„Mig skader intet. Farbroder,^ svarede Livio 
og saa sig forundret om mellem de sælsomme Ting 
i Rummet. „Jeg kommer for at spørge dig om 
noget." 

„Saa spørg," sagde Andreola. „Min Tid er 
knap." 

Livio satte sig paa en Stabel Bøger, der laa 
paa Gulvet, og støttede Hagen paa sit Sværdhefte. 

„Det er et rart Kammer, du har. Farbroder." 

n^^9 J6g 61* godt tilfreds," sagde Andreola. 
„Jeg klager ikke, naar man lader mig i Ro og ikke 
holder mig op med unyttig Snak." 

„Kender du Landet Makra?" spurgte Livio. 

Andreola saa paa ham og rystede paa Ho- 
vedet. 

„Jeg har aldrig hørt det Navn,^ sagde han saa. 

Livio fortalte, hvad Maria havde sagt, men den 
gamle Vismand lo haanligt. 

„Ammestuesnak/ sagde han. „Der er ikke 
noget Land i Verden, som hedder Makra. Der er 
ikke noget Land i Verden, hvor Ulv og Lam græs- 
ser fredeligt ved hinandens Side, og Menneskene 
under hinanden at tro, som enhver vil.^ 

Han vendte sig bort og fordybede sig atter i 
den Bog, han havde læst i. 

„Far vel Livio,** sagde han kort. 

Men Livio blev rolig siddende. 

„Farbroder,** sagde han. „Tror du paa Mun- 
kene?** 

Andreola for op af sin Stol og saa sig for- 
skrækket om. 

„Raser du. Dreng?** sagde han vredt. „Vil 
du bringe mig paa Baalet? De dumme Mennesker 
tror, jeg er en Troldmand, fordi jeg ved mer end 
de, og gav jeg mig mindste Blottelse, var jeg 
sikker paa at blive slæbt for den hellige Ret. Du 
skulde tænke paa din arme Moder.** 

„Det er just det, jeg gør,** svarede Livio rolig. 
„Tror du paa Munkene?** 

„Vel gør jeg det,** sagde Andreola. „De graa 

og de brune og de sorte. Og kommer der gule 
og blaa, saa falder jeg ned og tilbeder dem. Det 
er mig alt sammen lige fedt, blot jeg faar Lov at 
sidde med Fred i mit Taam. Men slaa du snarest 
de Tanker af Hovedet. Rid hjem til Staden, og 
driky og brug dit Sværd, og Qas med Pigerne, som 
det sømmer sig en genuesisk Adelsmand. Og 
tænk ikke mere paa det Land . . . hvad var det 
nu, det hed?*' 

,,Makra hedder det,'' sagde Livio og gik. 

Kort Tid efter blev den gamle Maria syg til 
Døden. 

Livio var hos hende i hendes sidste Stund, 
og da det lakkede mod Enden, bad han hende 
inderligt sige ham, hvad hun vidste om hans Moders 
Kætteri. 

„Det vil jeg. Barnlille^ siden jeg skal dø, og 
Præsterne ikke mer kan naa mig.'' 

Hun laa lidt og kæmpede for at samle sine 
Tanker. Saa fortalte hun: 

„Det var en Munk, Livio, som fristede hende 
... i Skriftestolen . . . hun var jo saa skøn. 
Hun var ikke seksten Aar dengang. Hun kom til 
mig og fortalte mig det med grædende Taarer, og 
saa tit hun siden tænkte paa det, græd hun be- 
standig og sagde, hun vilde ønske, hun var død, 
siden Verden var saa ond. Saa var det det Aar, 

hun gik svanger med dig, og hun var oppe i Stag- 
lieno og besøge sin Moster. Jeg var med hende, 
og hun var altid tungsindig. Hun sad i Haven og 
talte med Gartneren, som var en gammel, usselig 
Mand, men forunderlig veltalende. Altid tav han, 
naar jeg kom.** 

Hun drog Vejret dybt og havde Møje med at 
fortælle. 

„Og hvad saa, Maria?" spurgte Livio utaal- 
modig. 

„Saa var det en Aften, hun bad mig følge sig 
hemmelig ud i Skoven. Vi sneg os usete bort fra 
Huset og kom til en Hule, hvor hun gik ind. Jeg 
blev udenfor i Skoven; men da det varede saa 
længe, listede jeg mig til at kigge ind. Hulen var 
fuld af Mænd i lange, hvide Klæder. Der var nogle, 
der holdt Fakler, og nogle, der sang. Saa var der 
en, der stod paa en Sten og prædikede, og foran 
ham knælede Fru Laura, og han lagde sine Hænder 
paa hendes Hoved og velsignede hende med høj 
Røst. Saa talte han igen . . . forfærdelige Ord 
mod den hellige Fader og Præsterne. Men saa 
blev jeg slagen af Skræk og løb, det hurtigste 
mine Ben kunde bære mig.** 

Hun kunde ikke sige mere, men laa stille hen. 
Livio sad tavs med hendes Haand i sin. 

„Livio,** sagde hun pludselig. „Hvad vil du 

yide det for? vil du finde de Mænd i de hvide 
Klæder?** 

„Det vil jeg,** svarede han. 

„Og vil du dræbe dem, fordi de gjorde din 
Moder ondt?** 

Livio strøg hende over det tynde, graa Haar 
og bøjede sig ned og kyssede hendes Pande. 

„Jeg ved det ikke,** sagde han. „Jeg har det 
som Moder, Maria . . . jeg er træt af Livets Skænd- 
sel og Hoffærdighed. Maaske de Mænd kan lære 
mig noget bedre . . .** 

Den gamle Pige rejste sig over Ende og stir- 
rede paa ham med opspilede Øjne. 

„Jesus Maria!** raabte hun. „Den hellige Ret 
. . . jeg ser dig bunden til Pælen ... og Luerne 
slaa over dig . . .** 

Saa faldt hun tilbage paa Puden og var død» 

Livio stedte hende til Jorden med en Pragt og 
Glans, som havde hun været hans egen Moder. 
Derefter levede han sit Liv som før i lystig Gal- 
skab og Tungsind. 


Fjerde Kapitel. 


Messen i Qenua. 

Livio havde haft det ondt i mange Dage. 

Saa stærkt havde hans Tungsind været, at han 
var reden ud af Byen, alene fulgt af en stum 
Tjener, som hed Francesco og var den eneste, 
hvis Nærværelse han kunde taale, naar Ondet kom 
over ham. 

Ingen vidste, hvor han havde været henne. 
Hans Frænder havde skikket Bud til alle Land- 
stederne i Omegnen, efterdi der skulde vælges ny 
Øvrighed i Genua, og Slægten vilde møde mand- 
stærk for at røgte sit Tarv* Men han var ikke 
at finde. 

En tidlig Morgen kom han saa ridende gennem 

den vestre Port, der netop var aabnet for Færd- 
selen. 

Og Færdselen var stor. For den Dag be- 
gyndte just Genuas Foraars-Messe, som var det 
største Marked i Norditalien og hidkaldte Folk selv 
langt borte fra. 

Det var da alt det, Livio kunde tvinge sin 
Hest frem gennem de Skarer, som strømmede ind 
i Byen. Der var Bønder paa deres Kærrer, Vin- 
gaardsmænd fra Omegnen, Jøder, der listede sig 
duknakkede og ydmyge langs Husrækken og tog 
mod Puf og Stød og Haansord uden at turde kny. 
Der var tyske Købmænd ridende paa stærke Heste. 
Der var Slavehandlere med listige eller vilde An- 
sigter og et Følge af Svende, der lignede Bøddel- 
knægte. Åf og til kom ogsaa en Drift af Slaver, 
der forgæves løftede de bundne Hænder imod Op- 
synsmandens Pisk. 

Saa var der ogsaa fornemme Karosser med 
ædle Damer og ledsagede af væbnet Følge. Der 
var Riddere^ som sad højt til Hest og saa ligegyl- 
dige ud over Hoben. Der var Munke, som gik i 
deres grove Ordensdragt paa bare Fødder, og der 
var Prælater, som agede mageligt i deres Vogne 
og strakte Haanden ud til Velsignelse over Mængden, 
som veg til Side og knælede alle Vegne, hvor de 
kom frem. 

Der var ogsaa Landsbypræster, som kom med 
deres Hustruer og Børn, uanset at den hellige 
Fader i Rom længst havde befalet Kirkens Tjenere 
at leve i ugift Stand. De havde nok faaet hans 
Bud oppe i de afsides Dale, hvor de levede. Men 
kun de, der var kede af deres Kvinder, skilte sig 
af med dem. De andre levede fort, som de havde 
gjort før, passede Gudstjenesten i deres lille Kapel 
og var ikke deres Sognebørn til nogen Forargelse. 

Livio saa slet ikke paa Mængden, der bølgede 
omkring ham. Han lagde ikke engang Mærke til, 
naar hans Hest stod stille, fordi den ikke kunde 
komme frem, men stirrede frem for sig, som om 
han var ganske alene i Verden. Hans Pande var 
mørk, og hans Tanker langt borte. 

Som nu hans Hest gik Fod for Fod frem gen« 
nem Gaden, var der nogen, der raabte hans Navn 
fra et Hus. Han saa op og blev var paa Bal- 
konen en skøn Dame, til hvis Gunst han nylig 
havde bejlet med meget Held. 

Hun bøjede sig ud over Balustret og smilte 
til ham. 

„Hvor var I saa længe, Livio?** spurgte hun. 

Livio standsede sin jHest midt i Trængselen, 
og Folk blev staaende og saa paa de to, saa By- 
svendene, der løb og skreg og slog med deres 
Stave, havde Møje med at skaffe Passagen fri. 

„Jeg var i Bjærgeoe, skønne Dame,*' sagde 
Livio og bøjede sig dybt over Hestens Hals. 

Han saa paa hende, og hans Ansigt var mørkt 
som før. Hun lod et guldvirket Linklæde falde 
og saa paa ham med straalende Øjne, mens Solen 
skinnede paa hendes hvide Hals og brede Barm. 

„Og var Kvinderne deroppe skønnere end jeg?*" 
spurgte hun. 

„Dame^, sagde Livio. „Jeg er led ved skønne 
Kvinder. ** 

Hun blev rød af Harme og trak sig fortørnet 
tilbage. 

Livio saa ikke mere til hende, men sporede 
sin Hest. Den sprang til og sparkede et Menneske 
over Ende. Der opstod et stort Skrig, men Livio 
red videre uden at bekymre sig derom, og ingen 
vovede at standse den fornemme unge Adelsmand, 
paa hvis hastige Sind, Genueserne havde set saa 
mange Prøver. 

Den halve Dag gik Livio ensom rundt i sit 
gamle Hus paa St. Lorenzos Torv. Ingen vovede 
at tale til ham; han slog en Tjener, som meldte 
ham et Besøg, og fornærmede blodig en nær 
Frænde, der trængte sig ind i Hallen, hvor han var. 

Saa gik han op i den gamle Marias Kammer, 
der stod urørt, som det var i hendes levende Live, 

og sad der en Stund, men blev ikke lysere i 
Sindet. 

Men da han havde siddet tavs ved sit Taffel 
og uden at røre nogen af de lækre Retter, Koge- 
mesteren skælvende bar frem for ham, bød han^ 
at Porten til Torvet skulde aabnes, og en Armstol 
hensættes paa Marmorfliserne udenfor. 

Da det var sket, satte han sig i Stolen, lod 
Porten lukke bag sig og sad der ganske ene og 
stirrede over Vrimlen, der var større paa St. Lo- 
renzos Torv end noget andet Sted i Staden. 

Tæt foran ham var der en Gøglerbande, som 
legede med Kugler og Sværd og samlede de Skil- 
linger op, der blev kastede til dem. Saa var der 
Boderne, og udenfor hver Bod stod en Mand, som 
raabte højt med Varerne. Der var Boder med 
Klæde og Uldvarer, andre med Læderarbejde, for 
hvilket Genueserne var vidt berømte. Et Sted 
falbødes der kostelige Glasmalerier, et Sted dyre, 
blanke Vaaben. Der var Veksellerernes Boder, 
hvor Købmændene bragte deres Penge og fik Kvit- 
tering for dem. Der var Guldsmedenes Kvarter, 
som var det fineste af dem alle, efterdi de havde 
forpagtet Retten til at slaa Møiit af Raadet og 
havde fuldt op at gøre med at veje og prøve Pen- 
gene, om de var gode eller klippede. 

Der kom Karrer med Uld, som Væverne tin- 

gede om, og et Sted var der en indhegnet Plads^ 
hvor Slaverne stod og ventede paa deres ny 
Herrer. 

Og rundt mellem Boderne bølgede Mængden, 
der^ alt som Dagen led, blev mere og mere lar- 
mende. 

Der var faldt op af berusede Folk, som faldt 
og blev liggende, indtil Bysvendene om Natten 
samlede dem op og kastede dem ind imod Hus- 
rækken, forat de ikke skulde dø under Vognhjulene. 
Der stod en Munk og prædikede om Døden og 
Dommen, og rundt om ham var forsamlet en Skare 
af Genuas fornemme Mænd og Kvinder, der lo ad 
ham og abede ham efter. 

Livio sad og saa paa det altsammen. Han 
gengældte flygtigt de Hilsener, han fik, og svarede 
ikke paa de spottende Ord, de forbigaaende Damer 
og Herrer henvendte til ham, da de saa, han var 
i sit vrede Lune og ikke vilde have noget med 
dem at gøre. Til dem, der bad, kastede han 
Penge og bød dem barsk gaa bort, naar de sagde 
ham Tak. 

Saa opstod der med eet et stort Spektakel 
paa Torvet. Folk trængtes sammen, og de, der 
stod bagved og ikke vidste, hvad det var, raabte 
højest. Bysvendene løb til og trængte sig frem, 

hvor Stimlen var tættest, og derinde fra lød høje 
Skrig: 

,,Slaa Jøden ihjel! Han har klippet Mønten! 
Hug den vantro Hund ned! Han har udgydt 
Kristi Blod! Han har slagtet el kristent Barn til 
sit OfiFer! Klyng hani op!" 

Livio saa ligegyldig derhen. Men saa skiltes 
Hoben, og der kom løbende henimod ham en meget 
høj og tynd gammel Mand med langt hvidt Skæg 
og bange Øjne. Han saa slet ikke Livio og vilde 
løbe forbi, men snublede i sine lange Klæder og 
faldt lige for den unge Adelsmands Fødder. 

Mængden, som var efter ham, standsede et 
Par Skridt fra Livio, men truede med knyttede 
Hænder og gentog sit Raab: 

„Slaa Jøden ihjel! Slaa Jøden ihjel!" 

„Frels mig. Herre!" skreg han og klamrede 
sig til Stolen, hvor Livio sad. 

Og enten nu Livio blev rørt over Mandens 
Angst, eller han som saa ofte før fik Lyst til at 
trodse Mængden og sætte sin Magt mod dens, saa 
rejste han sig op, traadte mellem Jøden og hans 
Forfølgere og saa med et roligt Blik ind i de 
truende Ansigter, der vendte mod ham. 

„Hvem er den Mand?" spurgte han. „Hvad 
vil I ham? Hvad har han gjort?" 

Saa skreg hundrede Stemmer: 

„Det er Jøden Zutra fra Noyara. Han har 
klippet Mønten! Han har ædt Kødet af et kristent 
Barn til sit Paaskemaaltid!^ 

„Hvem er hans Anklager?" spurgte Livio. 

Der blev stille lidt. Saa blev en tyk, kutte- 
klædt Mand puffet frem af de andre. Han var rød 
i Hovedet af Anstrengelse og Vrede, og det varede 
noget, inden han kunde faa Mælet. To Gange maatte 
Livio spørge ham, før han fik at vide, at han hed 
Emanuel og var Sognepræst i en Landsby tæt ved 
Novara. Da han først havde faaet Munden paa 
Gled, fortalte han, at han ved uforskyldt Fattig- 
dom og for at lindre Nøden mellem sine fattige 
Sognebørn havde laant en ringe Sum mod høje 
Renter af den rige Zutra, som i Dag paa Torvet 
havde krævet ham paa en ublu Maade og dertil 
skanunelig forhaanet ham og den hellige Kirke i 
hans Person. 

„Slaa Jøden ihjel! ^ skreg Mængden. 

Da sprang Zutra op og uden at tænke paa 
den Fare, han udsatte sig for, stillede han sig lige 
foran sin Anklager, løftede sine knyttede Hænder 
mod Himlen og raabte, saa det kunde høres over 
hele Torvet: 

„Du lyver. Præst! Ved Israels Gud, du 

lyver!" 

Saa stærk var haus Stemme, og saa flammende 
hans Øjne^ at Broder Emanuel og de, der stod 
ham nærmest, forskrækkede veg lidt tilbage. Men 
Zutra kastede sig paany for Livios Fødder. 

„Hør mig, ædle Herre !^ sagde han, „jeg er 
kun en stakkels Jøde, men jeg har ikke gjort det, 
den Mand siger. Han kom til mig og bad om 
mine Penge, som jeg har samlet i redelig Handel. 
Han bar en Hustru og ti Børn, og om han er 
fattig eller ej, hvad gaar det mig an? Jeg vilde 
ikke give ham Pengene, men saa bød han mig i 
Pant Kapellet i Byen. Han skrev noget op paa 
et Pergament . . . det var et Pantebrev paa Kir- 
ken med Klokken, som klinger skønt, og som jeg 
vel kunde sælge . . . med et Billede, der var af 
hende, I kalder Maria . . . det var indfattet i en 
gylden Ramme ... og saa var der to Sølvlyse- 
stager, dem Fru Beatrice Visconti havde skænket 
Kirken for en Synds Skyld, som jeg ikke ved, 
hvad var . . . Her, Herre 1 se selv, og und den 
arme Jøde hans Ret!^ 

Han drog ud af sin Barm et Dokument og 
rakte det med skælvende Haand til Livio, som tog 
det uden at se paa det. 

„Er det sandt, Præst, hvad Jøden siger?" 
spurgte han. 

Emanuel saa til Siden, men mødte Zutras 
gnistrende Blik og tog sine Øjne til sig. 

«Jeg mindes ikke, hvordan Ordene faldt/ 
sagde han tvært. ^Jeg skrev sagtens noget op 
for at faa det Guld, jeg havde nødig. Hen det 
var jo kun for en Forms Skyld. De vantro Hunde 
slipper aldrig en Skilling af det Hammon, de har 
stjaalet fra de Kristne, uden at man forskriver sig 
til dem." 

„Det er sandt! Det er sandt !** skreg Hængden. 
„Hæng Jøden!" 

„Stille!" raabte Livio. 

De adlød ham straks, om end en og anden 
af de bageste knurrede. Livio foldede Dokumentet 
ud og læste det. 

„Jøden har Ret," sagde han saa. „Den vrede 
Præst, som staar der, har pantsat sin Kirke til en 
vantro Jøde." 

Zutra sprang op og slog sine Hænder sammen. 

„Herre, Herre!" raabte han. ^Saadan er det 
... I har dømt ! Abrahams, Isaks og Jakobs Gud 
skal vidne, at min Sjæl har spyttet paa ham for 
det, han har gjort. Om en af mine Brødre havde 
handlet saadan, da havde vi udstødt ham af Sy- 
nagogen . . . Ham og hans Børn og Børne- 
børn!" 

4* 

Livio stod rolig, støttet til sit Sværd. Præ- 
sten saa sig usikkert om, men tog sig saa sammen 
og skreg: 

„Og Renterne, Jøde! Tør du nægte, at du i 
Dag har krævet Renterne af mig? Og har ikke 
den hellige Fader forbudt at tage Rente af Ud- 
laan?** 

„Hør ham!^ raabte Mængden igen. „Præsten 
har Ret. Hæng Jøden for Aager!^ 

« Atter sprang Zutra op og stod tæt foran Bro- 
der Emanuel. 

„Du lyver, lyver, lyver. Præst!** skreg han. 
„Nu er det fem Aar siden, jeg gav dig Guldet, 
du bad om. Det første Aar skulde jeg have en 
ringe Gave, det andet en Godtgørelse^ det tredje 
Sununen igen. Saadan sagde du det selv. Hen 
hverken gav du mig Gave eller Godtgørelse eller 
den hele Sum^ og nu hidser du disse Mennesker 
paa mig, for at de skal dræbe mig, og din Skyld 
ganske slettes.** 

Livio slog tre Slag med sit Sværdhefte i Por- 
ten, som straks aabnedes. 

„Gaa ind, Zutra,** sagde han. 

Jøden takkede ham med mumlende Ord og 
kyssede hans Haand og løb ind i Huset, det hur- 
tigste han kunde. Men Livio stillede sig med 

korslagte Arme foran Broder Emanuel og saa 
paa ham. 

„Du har give); din Kirke i Pant til en vantro 
Jøde/ sagde han. „Du har skrevet dig for Renter, 
endda du kender Loven, som binder dig og ikke 
Jøden. Du har Hustru og Børn, endda du ved, 
den hellige Fader i Rom har befalet, at Kirkens 
Tjenere skal leve i enlig Stand. Gaa bort, og 
gør Bod." 

Hunken var graa i Ansigtet af Forbitrelse. 

„Vogt jer, HeiTe,^ sagde han, og hans Stemme 
skælvede. „Er jeg kun en ringe Landsbypræst, 
saa har jeg dog Magt til at velsigne og forbande. '^ 

„Det er mig lige et, hvad du gør,** sagde 
Livio rolig. 

Han rettede paa sin purpurrøde Fløjls Kappe 
og spændte Bæltet fastere om sit Liv. 

„Af Vejen I ** sagde han saa og gik lige mod 
Mængden. 

De veg til Side, men knurrende og med 
vrede Hiner. Livio saa ikke til dem, men gik 
langsomt om Torvet og bort fra Byen. Da han 
var ude af Syne, fik de Hæle og skreg: 

„Er han vor Dommer? Vi vil ikke taale de 
adeUges Overmod. Hans Moder var en Kætterske. 
Ned med Doriaeme!" 

Da de havde raabt en Stund, sønderslog de 
den prægtige Armstol, hvori den unge Adelsmand 
havde siddet. Derpaa løb de fra hinanden, rædde 
for, at det skulde komme for Dagen, hvem der 
havde gjort det. 


Femte Kapitel. 


Zutra. 

Zutra tilbragte Natten i Doriaemes Palads. 
Kun modvillig taalte FolkeDe ham, men Livio 
havde givet streng Befaling til, at de skulde sørge 
for ham paa det bedste, og den Tjener, der ikke 
adlød Livios Bud, maatte hellere ønske sig langt 
borte. De havde da anvist ham et lille Kammer 
og sat hans Føde ind til ham, som man sætter den 
frem for en Hund, for ingen af dem vilde spise 
med en vantro Jøde. 

Men da den gamle Mand om Aftenen med 
mange ydmyge Taksigelser vilde liste sig ud i Byen 
for at slippe hen til sine Trosfællers BoUger i For- 
staden, betydede de ham, at Husets Herre havde 
befalet, han skulde blive Natten over, hvor han 
var. Saa havde Zutra rallet sig sammen paa den 

Madras, der var lagt ind til ham, og kunde ikke 
sove den hele Nat af Angest for, at Livio skulde 
være til Sinds at kræve høje Løsepenge af ham. 

Tidlig næste Morgen hentede den stumme 
Tjener ham og førte ham ud i Loggiaen, hvor 
Livio stod lænet til en Søjle og saa ud over Van- 
det. Han besvarede Jødens ydmyge Hilsen med 
et Nik og pegede ned mod Havnen, hvor en hel 
Flaade var i Begreb med at gaa til Søs. 

„Zutra,^ sagde han, „om en Time sejler tolv 
af mine Skibe til Tunis. Jeg skal bringe dig om 
Bord paa et af dem og give Høvedsmanden Be- 
faling til at behandle dig vel og sætte dig i Land 
der, hvor Menneskene er mere milde mod din 
Stamme/ 

„Jeg takker eder. Herre, ^ sagde Jøden. „Men 
jeg beder blot om Forlov til at gaa hen i For- 
staden, hvor mine Frænder bor. Derfra vil jeg 
saa i Skumringen snige mig ud i Byen og begive 
mig ly em til Novara, hvor jeg har al min Ejendom.^ 

„Og om de nu griber dig, Zutra?^ 

„Jeg slipper nok,^ sagde den gamle Jøde. 
„Faren skrækker mig ikke. Fra jeg var lille Barn, 
er jeg jaget fra Sted til Sted og var oftere i Be- 
tryk end nogen Krigsmand.^ 

Livio gik frem og tilbage i Loggiaen. 
Jøden satte sig paa Trappen, for uafladelig 

med Hænderne gennem sit lange Skæg og skottede 
ængstelig til sin Befiier. 

^Saa er din usle Ejendom dig mere værd end 
dit Liv?'* sagde Livio og saa foragtelig paa ham. 

„Hvad har jeg andet end min f^endom?** 
spurgte Zutra. „Kan jeg ride paa den høje Hest 
som I, ædle Herre? Kan jeg sidde i Raadet? Kan 
jeg faa Skib at føre? Kan jeg vinde Berønunelse 
i Krig? Kan jeg pløje min Jord som den usleste 
Bonde?" 

Han blev ivrig, mens han talte, hans Øjne 
gnistrede^ og han slog ud med Armene. Livio stod 
og saa paa ham. 

9 Se Herre," sagde Zutra. „Jeg kan kun løbe 
fra Dør til Dør med mine Varer og slutte Handel 
med de Kristne og takke Israels Gud, om de ikke 
bedrager mig. Det Guld og Sølv, jeg samler, kan 
jeg købe mit Liv for, om det gælder, og om det 
lykkes mig, kan jeg haabe at lægge mine Ben der 
ovre i Spanien, hvor min Slægt bor." 

„Har du ingen Børn, Jøde?" spurgte Livio. 

Jøden rystede paa Hovedet. 

„Hin Hustru er død," sagde han. „Og begge 
mine Sønner blev brændte i Avignon engang for 
mange Aar tilbage, da de Kristne optændtes af 
Raseri mod min Stamme." 

Livio sagde ingenting, men vandrede atter o 

og ned i Loggiaen. Saa løftede Zutra pludselig sit 
Hoved og saa paa ham. 

„Livio Doria,^ sagde han. ^Jeg har kendt 
eders Moder." 

„Har I?« 

„Jeg solgte hende Smykker/ sagde Jøden. 
„Hun var en skøn Dame og god mod en stak- 
kels Jøde. Saa traf jeg hende engang siden 
. . . Det var en Nat, hun gik alene paa Vejen bag 
Staglieno. Hun var vildfarende, kan jeg tænke, og 
hun græd og var saare ulykkelig. Hun kendte ikke 
mig, men jeg saa straks, hvem hun var, og undre- 
des, at saa fornem en Dame gik uden Følge ved 
Nattetid paa Vejen." 

Livio greb ham i Armen og stirrede paa ham. 

„Saa fulgte I hende til Staglieno?" 

„Jeg gjorde saa," sagde Zutra. „Og hun 
takkede mig med strømmende Taarer og bad mig 
ty til hende, naar det gik mig ondt. Men hun 
sagde ogsaa, at hun snart skulde dø." 

„Ved du, hvordan hun døde?" spurgte Livio. 

„Skulde jeg ikke vide det? En foragtet Jøde, 
der vandrer fra Hus til Hus, ved alt. Jeg ved 
ogsaa, hvor hun var henne den Nat." 

Livio satte sig paa Trappen ved hans Side 
med Hovedet støttet i sine Hænder og stirrede paa 
ham, mens han fortalte: 

^Hiin havde været til en hemmelig Forsamling, 
som Apostelbrødrene holdt i en Hule i Skoven.^ 

^Hvem er Apostelbrødrene ?** spurgte Livio. 

„Ak, Herre, det var Folk af ringe Stand, som 
rottede sig sammen mod Paven i Rom. Gerhard, 
hed han, som falskelig udgav sig for deres Profet, 
og han var kun en ussel Snedker fra Parma, der 
hverken kunde skrive eller læse. Han vilde, at 
Menneskene skulde leve, som de levede i den Tid, 
da den falske Jesus af Nasaret gik paa Jorden 

— Ak, Herre! Nu glemmer jeg, hvem I er, 

og krænker eder/ 

Livio lagde sin Haand tungt paa hans Skulder. 

„Tal Jøde," sagde han. „Og om du fortier 
noget for mig eller lyver, da udleverer jeg dig 
øjeblikkeUg til Præsterne.'* 

Zutra blev saa forskrækket over hans Heftig- 
hed, at han sank helt sammen og fik ikke Mælet 
igen, før Livio havde baade rusket ham dygtigt og 
givet ham gode Ord. 

„Hvor er Gerhard — var det ikke saadan, 
han hed?"* 

„Han blev brændt for fem Aar siden paa 
Torvet i Parma,** svarede Jøden. „Men der er 
mange af hans Menighed endnu.** 

„Hvor er de?** spurgte Livio aandeløs. 

„De lever rundt om i Lombardiet, Herre. 

Oppe i Semdaleo i mio Egn er der ea simr Flok. 
Der er en Mand^ som hedder DalciDO, der er deres 
Anfiører og Fræst De bor paa et Bjærg, som de 
bar befflBstet, og Biskoppen af Vercelli har præ- 
diket Korstog imod dem og mstet en Hær for at 
tringe dem til Underkastelse.'' 

Lirio sprang op med straalende Øjne. 

^Før mig til dem, Zutra!** raabte han. «,¥! 
drager Nord paa i denne Time.** 

«Na Herre/ sagde Jøden, ,,yi konmier sagtens 
tidsnok. Der er mange Hunde om den stakkels 
Hare, og de arme Mennesker er Døden vis. Jeg 
skylder Eder mit Liv, og I maa ikke vredes paa 
mig, naar jeg siger, at jeg synes, det er kun ringe 
Ære for en Herre som I at kæmpe mod de fattige 
Folk, eders Moder elskede.'' 

„Det vilde det visselig være,** sagde Livio. 
„Men, det er heller ikke min Agt. Jeg vil gaa 
til dem og høre deres Tro og lære af dem." 

„Gør ikke det, Herre/ sagde Zutra for- 
skrækket. „Det er farlige Mennesker og Dødens 
sikre Bytte. Paven i Rom har lyst dem i Ban for 
Kætteri, og inden Aaret er omme, vil Baalet for- 
tære deres Kroppe." 

Livio hørte slet ikke paa ham. Han stod med 
Haanden paa sin Pande og stirrede ud over det 
blaa Vand, hvor hans Skibe netop gled af Sted 

for fulde Sejl. Jøden saa paa ham og rystede paa 
sit graa Hoved. 

„Det er heller ikke de samme Mennesker, som 
sang og bad i Halen, dengang Fru Laura besøgte 
dem/ sagde Jøden. „Dengang vandrede de yd- 
mygt rundt og vandt mange Tilhængere for deres 
store Fattigdom og Fromhed. De prædikede mod 
Præsternes Vellevnet, som var aabenbart for alle. 
Var der nogen af dem, som havde noget, saa gav 
han det bort De lyiste, hvad gode Mennesker 
rakte dem, de gik paa Jorden med bare Fødder og 
sov under aaben Himmel. Nu farer de frem med 
Mord og Brand og er en Rædsel for alle.^ 

Livio gik uden at svare gennem Loggiaen, 
blev saa staaende og vendte sig mod Jøden: 

„Kan du sidde paa en Hest, Zutra?^ spurgte han. 

Den gamle Mand rystede paa Hovedet. 

„Det vilde bekomme mig ilde. Herre, ^ sagde 
han. 

„Saa skal du age i min Moders Earm,^ sagde 
Livio. 

To Timer efter red Livio ud af Porten, fulgt 
af sin stumme Tjener og en Snes fuldt rustede 
Svende, der sluttede Kreds om en statelig Karosse, 
hvori Fru Laura i sin Ungdoms Dage havde kørt 
til Messe. Inde i Vognen sad Zutra, men Gar- 

dineroe var trukne tæt for, saa ingen kunde se 
derind. 

Som de drog gennem Skippergaden, traadte 
Bysvendenes Høvedsmand hen til Livio og hilsede 
ham ærbødigt. 

,,Jeg kommer efter Podestaens Befaling, Herre, 
for at stævne eder for Raadet,** sagde han. 

„Og hvad skylder man mig for?^ spurgte 
Livio. 

„I er anklaget for grovelig at have krænket 
en Broder af Dominikanernes hellige Orden, '^ sagde 
Høvedsmanden. „Ligesaa beskyldes I for at have 
taget op i eders Hus en Jøde, som har forsyndet 
sig haardt imod Loven, og derved unddraget ham 
hans retfærdige Straf. ^ 

Zutra kunde høre hvert Ord i sit Skjul og 
skælvede bag Vognens Gardiner. Men Livio slog 
ud med Haanden og sagde muntert: 

„Bring Podestaen min Hilsen, og sig ham, at 
det har altsammen sin Rigtighed, kun at jeg er 
mig bevidst at have handlet, som det anstaar sig 
en Adelsmand. Imidlertid er Jøden i Nat rømt af 
mit Hus, og I finder ham sagtens i Ghetto hos 
hans Trosbrødre. Selv skal jeg være villig til at 
give en rimelig Bøde for mine Ord, men for nær- 
værende Tid er det mig umuligt at møde for 
Raadet. Jeg har et lidet Æventyr for og drager 

til mit Landsted ved Rapollo. Om i^orten Dage 
skal jeg fremstille mig for Raadet og tale min 
Sag." 

Høvedsmanden lo og skottede til den tillukkede 
Vogn. Livio hilste ham flygtig og sporede sin 
Hest. 

Hen hvor Toget kom frem i Staden, lo Genue- 
serne og tænkte, den unge Galning var i Lag med 
en af sine sædvanlige Streger. Alle var de enige 
om, at der var en Kvinde i Vognen, og nogle for- 
argedes over, at han brugte sin Moders Karm til 
et letsindigt Elskovsæventyr. De Venner, han 
mødte, raabte muntert til ham, og han svarede dem 
i samme Tone. De skønne og letsindige Damer 
smilte til ham fra deres Balkoner og misundte 
hende, de troede, han bortførte. For aldrig havde 
han været saa smuk, aldrig hans Pande saa klar 
og hans Øjne saa blanke. 

Da Skaren var naaet til Andreola Dorias 
Taam uden for Byen, sprang Livio af sin Hest og 
bød sine Folk bie. 

„Livio . . . Galning, hvad vil du mig?" raabte 
den gamle forskrækket, da hans Brodersøn traadte 
ind i Taamkammeret. 

Livio satte sig, hvor han sad sidst, uden at 
bryde sig om Andreolas Uvilje. 

„Vær ikke vred paa mig. Farbroder," sagde 

han. ^I er den viseste Mand, jeg kender, og jeg 
kommer for at bede eder om et Raad/ 

^Tak/ svarede Andreola tørt. „Men min 
Visdom kan ikke hjælpe dig i dine Galskaber/ 

Saa fortalte Livio, hvad Jøden havde sagt ham 
om Apostelbrødrene. 

„Jeg har hørt Tale om dem/ sagde den gamle. 
„Det er stakkels uvidende Sværmere, der har deres 
Tilhold blandt Almuen. De prædike mod Kirkens 
Magt og Herlighed, som Arnold af Brescia gjorde 
før dem. Arnold blev brændt paa Baalet, og det 
vil ikke gaa disse Bønder bedre. — Hvad Ære kan 
en Doria vinde ved at deltage i Korstoget mod dem.^ 

„Det tror I alle, at jeg drager af Sted for at 
lyælpe til at, myrde dem,** sagde Livio og lo. 
„Hvad vilde I sige, om det var min Hensigt at 
antage deres Tro og kæmpe i deres Rækker?^ 

„Livio !^ raabte Andreola forskrækket, „hvad 
er det for Tanker, du gaar med? Vogt dig for 
Præsterne, de er som rivende Ulve. Om du er 
ked af Livet i Genua, da kæmp mod Saracenerne 
som din Fader. Drag over Havet til fjerne Lande. 
Gaa i Krigstjeneste hos en Fyrste, hvis Hu staar 
til Krig og Æventyr. Giv dig til at granske Stjer- 
nerne og Videnskaben som jeg, men vogt dig for 
Præsterne. Tænk paa din arme Moder. ^ 

„Det er just det, jeg gør,** sagde Livio rolig. 

Den gamle talte længe og indtrængende med 
ham, og Livio hørte til i sønmieUg Ærbødighed og 
lovede at være forsigtig. Saa bad han sin Far- 
broder fortie Haalet for hans Rejse. 

„Naar saa du sidst mig løbe med Sladder i 
Genuas Gader?'' sagde Andreola vredt. „Men det 
vil ikke vare længe, før jeg hører sørgeligt nyt 
fra dig.** 

Saa tog Livio Afsked og steg til Hest. Da 
Skaren var kommen et Stykke hen ad Rapollo- 
vejen, drejede den ad en Bivej, der gik Nord paa, 
og som Jøden kendte. 

Mod Aften naaede de Grænsen for Republikens 
Landomraade, og Livio sendte Halvdelen af sine 
Mænd hjem. Den Nat holdt de Rast i et Herberg, 
og da de ved Solopgang drog videre, satte Livio 
sig ind i Karmen og talte med den gamle Jøde. 


ANDEN BOG 


Sjette Kapitel. 


I Herberget. 

Der gik mange Dage, før Livio og Zutra naaede 
til Novara, og mange var de Farer og Æventyr, 
de bestod paa Vejen. 

Paa den Tid var Lombardiet hærget af Krig 
mellem de rige Handelsstæder. Der vrimlede med 
Lejetropper, som drog fra den ene Herres Tjeneste 
til den anden og for frem med Mord og Brand paa 
Vejen. Jo længere de rejsende kom Nord paa, 
desto værre blev det, for der var hele Landet op* 
fyldt af Mtglands forjagne Herre, Matheo Viscontis 
Erigere, der samlede sig for at tilbageerobre 
Staden. 

Det varede da heller ikke længe, før Livios 
Mænd forlod ham. 

Hver Nat rømmede en, indtil der ikke var 

andre end den stumme Tjener tilbage. Men det 
brød Livio sig kun lidt om. Hans Tanker higede 
frem mod det ny, han gik i Møde, og Frygt kendte 
han ikke, vant som han var til, at alle bøjede 
sig for ham. 

Naar de holdt Rast om Natten, sad han og 
Jøden lange Tider og talte sanmien. 

Zutra fortalte om sit Folk, som joges fra Land 
til Land og aldrig slap Haabet om den Messias, 
som engang skulde komme og genopbygge Jeru- 
salem. Han talte om den spanske Konge, som en 
Nat havde haft en fæl Drøm, og da han spurgte 
sin Skriftefader, hvad den vel kunde betyde, fik 
det Svar, at Jøderne prøvede paa onde Anslag mod 
hans Krone. Saa blev seksten Tusinde Jøder 
dræbte, hvis ikke de vilde afsværge deres Tro. 

Han fortalte om sin Broder, der hed Zacharias 
og var Livlæge hos Matteo Visconti, med bitre Ord 
haanede han de Kristne, som maatte ty til Jødernes 
Hjælp, endda de forbandede og forfulgte dem. Han 
fortalte om jødiske lærde, der havde holdt store 
Disputatser med de fornemste kristne Prælater og 
ganske overvundet dem. 

Livio hørte paa ham og undredes over hans 
stærke og kloge Ord^ men naar han trængte ind 
paa ham og vilde vide ret Besked med Jødernes 

Tro og Gudstjeneste, blev Zutra altid mistroisk 
og tavs. 

„Hvor er saa Gud?" spurgte Livio. „Du 
dyrker ham paa din Vis, og jeg paa min. ^Apostel- 
brødrene søge ham i Savn og Selvfornægtelse, og 
Paven i Rom i Herlighed og Magt. Min arme 
Moder tyede til ham for at undgaa hans Tjeneres 
grusomme Hævn; min Farbroder i Taamet leder 
sagtens efter ham i Stjernerne og i sine gamle 
Bøger.** 

Jøden trak paa Skuldrene. 

„Gud er een," sagde han blot. 

„Zutra," sagde Livio lidt efter. „Kender du 
Landet Makra?" 

Zutra rystede paa Hovedet, og Livio fortalte 
ham saa, hvad han havde hørt af Maria. Men 
Jøden sagde det samme som Andreola, at saadant 
et Land fandtes ikke i Verden. 

Saa kom de atter til at tale om dem, der led 
ondt for deres Tros Skyld, og Livio fortalte, hvad 
han huskede og havde hørt om den Nat i det 
gamle Hus paa St. Lorenzos Torv, da han blev 
fader- og moderløs. 

„Fru Laura gjorde Ret," sagde Zutra. „Hun 
havde været Døden paa Baalet vis, om ikke hun 
havde afsvoret sit Kætteri." 

Saa rejste han sig op og gik med lange Skridt 
frem og tilbage i det liUe Rum i Herberget, hvor 
de boede. 

„Herre, jeg er kun en ussel Jøde, og I en 
fornem Adelsmand, men jeg kan helt vel forstaa 
eders Tanker. Jeg var syv Aar, da min Fader led 
Døden for sin Tro paa Torvet i Valencia. Han 
var en rig Mand og en lærd Mand tillige. De 
Kristne kom til ham for at søge Hjælp og gik 
hjulpne bort, og ingen havde noget ondt at sige 
om den gamle Mardochai. Saa en Dag blev en 
kristen Ejøbmands Barn borte, og da de havde 
søgt efter ham en Stund og kunde ikke finde ham, 
brød pludselig Raabet mod Jøderne ud over hele 
Staden. Ingen ved, hvem der raabte først, men 
alle blev de som rasende. Der var vilde Skrig i 
deres Struber, der var Blod i deres Øjne og paa 
deres Hænder. Præsterne løftede deres Kors i 
Vejret og raabte mod Jøderne, som havde kors- 
fæstet Jesus af Nasaret. Der var ikke en kristen 
Mand i Byen, han greb jo sit Sværd og dyppede 
det i Jødeblod. Der var ikke en Prakker, han 
brød jo i Guds hellige Navn ind i vore Boder og 
røvede vort møjsommelig sanunensparede Guld. 
De, som Dagen forud havde takket min Fader for 
en Gave, greb ham ved hans lange Haar og slæbte 

ham til Floden, for at han skulde fornægte sin Gud 
eUer lide Døden/ 

„Hvad gjorde saa din Fader, Zutra?^ 

,,Han gjorde, som de vilde, ^ svarede Jøden. 
„Hvad skulde han gøre? Han vilde frelse sin Hu- 
stru og sine Børn og sin Ejendom. Han svor 
Eden, de krævede, men han tog hemmelig Forbe- 
hold, som det er Israels Børn tilladt i onde Tider. 
Han gik til Messe, men hans Læber hviskede Bøn- 
neme efter vor Tro, og Daaben, de havde givet 
ham i Floden, aftvættede han omhyggelig. I Nat- 
tens Mulm forrettede han saa sin Andagt efter vort 
Folks Ritus.** 

„Jeg synes, du sagde, at han døde for sin 
Tro!** sagde Livio. 

„Det gjorde han. Herre. For en Nat kom de 
over ham, som han tilbad sin Gud paa den rette 
Maade, og nu blev han og de, der var hos ham, 
som mensvorne Kættere stillede for den hellige Ret 
og dømte til Baalet. Ottende Dagen efter blev 
Rettergangen holdt. Jeg stod paa Torvet blandt 
de andre og saa derpaa. Da saa Baalet var an- 
tændt, og Luerne og Røgen slog mod Himlen, trak 
Bødlens Knægte min Fader hen og vilde binde ham 
til Pælen. Men han var en stærk Mand og vild af 
Vrede. Før de saa sig for, havde han revet sig 
løs, greb Borgermesteren, der stod hos ham, i sine 

Arme og styrtede sig med ham i IldeD, hvor de 
fortæredes begge/ 

De sad og talte sammen, indtil det blev Mor- 
gen. Saa strakte Livio sig paa Høsækken og vilde 
sove, men kunde ikke for sine Tanker. Zutra sad 
hos ham paa Gulvet og stirrede, mens han lod 
Fingrene glide gennem sit Skæg. 

Paa een Gang lød der udenfor Larm af mange 
Stemmer og Raab og Sang. 

,,Gør Bod, thi Himmeriges Rige er nær!^ 

„Vaager og beder, thi det er godt for Sjælen!" 

„Hvad er det?" spurgte Livio og rejste sig 
over Ende. Nu lød der inde fra en stærk, enstonig 
latinsk Salme. De to Mænd lyttede. 

„Det er dem, I søger, Hen*e," sagde Zutra, 
da Sangen forstummet. 

Livio sprang op og styrtede ud. 

Paa Vejen udenfor Herberget stod en Snes 
Mænd i lange, hvide Kjortler. De havde bare 
Fødder og bart Hoved, vildt voksende Haar og 
Skæg. Om Livet bar de en Strikke. 

Nu satte de sig ned paa Jorden undtagen een, 
som blev staaende og talte, mens han bredte sine 
Arme velsignende ud over Brødrene og saa hen 
for sig med store, milde Øjne. Værten og hans 
Folk var komne ud tillige med de rejsende, der 
var i Herberget. To tyske Købmænd, der red 

forbiy holdt deres Heste an og stirrede forundrede 
paa det sære Syn. 

„Vaager og beder, thi det er godt for Sjælen, 
og Hinuueriges Rige er nær!^ 

Det raabte han med stærk Røst. Derefter fol- 
dede han Hænderne og bad med bøjet Hoved 
Fadervor og Ave Maria, og alle Brødrene gjorde 
som han. Saa hævede han atter sin Stemme og 
fremsagde den apostoliske Trosbekendelse, derefter 
talte han med bestandig mere vilde, flammende 
Ord: 

„Omvender eder, mens det er Tid. Dulcinio, 
Herrens Apostel, hvem han gav Seergave, har for- 
udsagt, at inden Aaret er omme, skal den store 
Hore i Rom brænde paa Baalet. Omvender eder, 
mens det er Tid. Hvad siger Herren: Se, jeg 
konuner som en Tyv. Salig er den, som vaager 
og bevarer sine Klæder, at han ikke skal gaa 
nøgen, og de skulle se hans Skam! Hører Herrens 
Røst, mens det er Tid! Vig fra Præsterne, som 
lever i Overflod og Skørlevned! Fly Paven i Rom, 
som er Babylon, den store Hore, en Mand til Skøger 
og al Vederstyggelighed paa Jorden! Saadan taler 
Herren : Og en vældig Engel opløftede en Sten som 
en stor Møllesten og kastede den i Havet og sagde: 
saa skal Babylon, den store Stad nedkastes med 
Hast og ikke findes mere. Og Harpelegens og 

Sangeres og Fløjters og Basuners Lyd skal ikke 
høres i dig mere, og ikke nogen Kunstnere i nogen 
Kunst findes i dig mere, og Møllens Lyd ikke 
høres i dig mere. Og Lampens Lys skal ikke 
skinne i dig mere. Og Brudgoms og Bruds Røst 
ikke høres i dig mere, fordi dine Købmænd var 
Fyrster paa Jorden, fordi ved din Trolddom er 
alle Folkene bedaarede. Og i den er Profeters og 
helliges Blod fundet og alle deres, som myrdede 
paa Jorden. Omvender eder, mens det er Tid! 
Saadan taler Herren videre: Og jeg saa Dyret og 
Kongerne paa Jorden og deres Hære forsamlede at 
føre Krig mod den, som sad paa Hesten og mod 
hans Hær. Og Dyret blev grebet og med det den 
falske Profet, som havde gjort Tegnene for dets 
Aasyn, med hvilke han havde forført dem, som tog 
Dyrets Mærke, og dem, som tilbad dets Billede. 
Disse to blev levende kastede i Ildsøen, som brænder 
med Svovl. Og de andre blev ilgelslagne med 
hans Sværd, som sad paa Hesten, hvilket udgik af 
hans Mund, og alle Fuglene blev mættede af deres 
Kød. — Saadan taler Herren videre: Og jeg saa 
Troner, og de satte sig paa dem, og Dom blev 
dem given. Og jeg saa deres Sjæle, som var hals- 
huggede for Jesu Vidnesbyrd og for Guds Ords Skyld, 
og dem, som ikke havde tilbedt Dyret, ej heller 
dets Billede og ikke havde taget Mærket i deres 

Pande og paa deres Haand. Og de blev levende 
og regerede med Kristus de tusinde Aar.'' 

Han talte længe endnu, og noget sagde han 
af sig selv, og noget læste han op af en lille Bog, 
han tog frem af sin Barm. Til sidst bad han atter 
Fadervor og sank saa udmattet oin paa Jorden. 
Og Brødrene løftede deres foldede Hænder mod 
Himlen og sang atter den latinske Salme. ÅUe de, 
der hørte til, knælede og korsede sig undtagen 
Zutra, der trak sig tilbage i Døren, og Livio, der 
stirrede maalløs paa Skaren. 

„Hvem er den Mand, der taler, Zutra ?^ spurgte 
han. „Kender du ham?^ 

„Det er Broder Walderich fra Brescia,** sva- 
rede Jøden. „Han er en af Overapostlene. Før 
var han Købmand. Jeg laante ham engang to Du- 
kater og fik dem redelig tilbage.^ 

Apostelbrødrene rejste sig op, og en af dem 
bad Værten i Herberget give dem nogen Føde i 
Guds Navn. Værten og hans Folk løb villig efter, 
hvad de kunde skaffe til Veje, og Brødrene tog 
det og satte sig igen paa Jorden og spiste. Naar 
en af dem havde faaet mere, end han kunde for- 
tære^ gav han det til sin Nabo, som lod det gaa 
videre, hvis han ikke selv havde Brug for det; 
ingen af dem spiste ret meget, og da Maaltidet var 

endt, gav de Resterne tilbage til Værten med Tak 
og Velsignelse. 

^Behold det kun, I fromme Brødre/ sagde 
Manden. „I har en lang Vej at vandre, og det er 
ikke hver Dag, vi her paa Egnen ser hellige Mænd, 
som afslaar en Gave/ 

Men Walderich rystede paa Hovedet og sagde: 

„Vor Lov forbyder os at tage mere, end vi 
kan æde. Gud beskytter sine.^ 

Brødrene lavede sig til at gaa videre, men da 
gik Livio hen og stillede sig i Vejen for Walderich. 

„Er I disse Mænds Anfører?^ spurgte han. 

„Gud er vor Anfører,** svarede Walderich. 
„Jeg har paataget mig i hans hellige Navn at 
vandre med disse Brødre til Zebellobjærget.** 

„Vil I tage mig med?** 

Broder Walderich saa paa den prægtigt klædte 
unge Mand, der havde saa stolt en Mine og saa 
hvide Hænder. 

„Hvem er I, Herre?** spurgte han saa. „Og 
hvad vil I hos os? Vi ere fattige Almuesmænd, 
fredløse og baulyste. Paven og Præsterne jager os 
som Hunde, og vi maa lide ondt, indtil Forjættelsen 
opfyldes.** 

„Mit Navn betyder kun lidt, endda det er godt 
nok,** sagde Livio. „Men jeg er fredløs som I, om 

end af en anden Aarsag. Jeg er mæt af Livets 
Herlighed og søger Fred og Frelse for min Sjæl.** 

„Jeg kan ikke optage eder i Menigheden uden 
Prøve. Men drag til Trivelli, og gaa saa op i 
Bjærgene. Der vil I finde Apostelbrødrenes øverste, 
Broder Dulcino, hvem Gud har givet Magt til at 
skue ind i Fremtiden. Han har befæstet sin Lejr 
paa ZebeUobjærget, og ham kan I forebringe eders 
Ønske.** 

Dermed vendte han sig fra Livio og begyndte 
at vandre Nord paa henad Vejen. Brødrene fulgte 
ham Haand i Haand, idet de sang den latinske 
Salme. Hver Gang de mødte nogen paa deres 
Vej, stod de stille og raabte i Kor: 

„Gør Bod, thi Himmeriges Rige er nær!" 

Livio og alle de, der var i Herberget, blev 
staaende og stirrede, saa længe de kunde se dem. 

„Nu Herre," sagde Zutra, „havde jeg saa ikke 
Ret? Hvad kan I finde hos disse stakkels uvidende 
Mennesker?** 

„Jeg ved det ikke," svarede Livio, „Alting 
er bedre end det, jeg var i før. Kom Zutra, nu 
drage vi til Zebellobjærget.** 


Syvende Kapitel. 


Livios Søster. 

Omsider naaede de rejsende Novara og tog 
ind i Jødens Hus, som laa i Forstaden udenfor 
Murene. 

Zutra gjorde det saa godt, han kunde, for sin 
fornemme Gæst og havde ikke opgivet Haabet om 
at faa ham til at afstaa fra det farefulde Fore- 
tagende. Men Livio hørte mindre paa ham end 
nogen Sinde, og da han havde hvilet sig en Nat, 
lavede han sig til at drage videre. 

Hans Forberedelser bestod først og fremmest 
i, at han skænkede Jøden Fru Lauras Karm og 
Hestene, der havde draget den. Saa glad blev 
Zutra over Gaven, at han glemte alt andet for at 
undersøge Dyr og Vogn og Seletøj, som om han 
aldrig havde set det før. Da han til sidst gav sig 

ta at brumme, fordi der var kørt for rask, saa 
Hjulene var beskadigede, lo Livio højt. 

„Zutra,^ sagde han, „jeg har fordærvet mig 
selv en kostelig Spas. Jeg skulde givet dig Vog- 
nen den Stund, vi drog ud af min Port. Saa 
havde vi faaet at se, om du havde kørt rask for 
at redde Livet eller langsomt for at skaane din 
Ejendom. '^ 

Jøden stod fortabt i Betragtning af sit saa let 
erhvervede Gods og hørte slet ikke efter. Men 
Livio lagde Hænderne paa sin stumme Tjeners 
Skuldre og saa ham ind i hans Øjne, der sagde 
mere end andre Mænds, fordi hans Læbe var tavs. 

„Nu skilles vore Veje, Francesco," sagde han. 
^Du drager tilbage til Genua og venter paa mig 
der. Jeg kommer engang og skal ikke glemme 
dig. Du var hos mig, naar jeg havde det ondt og 
var led ved Menneskers Tale. Finder jeg det, jeg 
søger, skal jeg hente dig, og du skal være hos 
mig til Enden." 

Francesco kastede sig paa Knæ for sin Herre 
og tiggede ham med Graad og underlige Tegn om 
Lov til at drage med; men Livio vilde intet høre 
derom. Rask svang han sig paa sin Hest og rakte 
den gamle Jøde Haanden til Afsked. 

„Farvel, Zutra," sagde han. ^Kommer du i 

Betryk, saa drag til mig i Genua!" 

Men Zutra rystede alvorlig paa Hovedet og 
svarede : 

„Herre, jeg tænker, I kommer før som Flygt- 
ning til mig her i mit ringe Hus, end jeg til eders 
Slot/ 

Livio vinkede med Haanden og red bort, mens 
Jøden og den stunmie Svend stod og saa efter 
ham. 

„Din Herre var god imod mig,^ sagde Zutra. 
„Men større Nar end han saa jeg aldrig.^ 

Francesco løftede sin Haand og slog Jøden i 
hans Ansigt, saa han skreg og løb ind i sit Hus. 
Saa satte Livios Tjener sig paa sin Hest og red 
langsomt og bedrøvet ad Genua til. 

Men Livio selv drog i den skønne Msgmorgen 
hen ad Vejen til Biela, som ligger ved de høje 
Bjærge og ikke langt fra det Sted, hvor Walderich 
havde sagt ham, at han vilde finde Apostel- 
brødrene. 

Han følte sig fri og let som ingen Sinde før, 
mæt af det Liv, der laa bag ham, og længselsfuld 
efter noget, der var renere og større. Han tænkte 
paa de Kvinder, til hvis Gunst han havde bejlet, 
og han tænkte paa dem uden Glæde og uden Sorg. 
Han tænkte paa sine Venner, der havde holdt Fest 
med ham i hans rige Hus, og der var ingen af 
dem, han længtes efter. Han tænkte paa sin Rig- 

dom, som han løb Fare for at miste, og han syntes, 
den var intet værd. Han tænkte paa Livet, han 
vovede, og syntes ikke, han havde bedre at bruge 
det til. 

Fri og frank sad han i Sadlen, ubekymret om, 
hvad Farer der kunde true ham. Han udstod 
en Dyst eller to med mailandske Lejesvende, 
hvis gridske Øjne faldt paa hans rige Dragt. Han 
frelste sig fra et Angreb af en hel Skare af Vis- 
contis Folk blot ved at sige, at han var en Doria. 
Saa stort var Navnet, at enhver kendte det og 
vidste, det var et af de mægtigste i den mægtige 
Republik. 

Saa red han gennem rige Marker og blom- 
strende Landsbyer to hele Dage til Ende. Der var 
mange Huse, som var afbrændte eller nedrevne. 
Markerne var paa mange Steder nedtrampede; der 
laa døde Heste og døde Mennesker. Hist og her 
sad der paa Tomten af et Hus en Kvinde med sit 
Barn og græd. 

Naar Livio spurgte, fik han bestandig det 
samme Svar: 

„Det er Kætterne paa Bjærget, der har lagt 
os øde. Gud slaa dem med sin Straf! ^ 

Et Sted saa han paa en lille Bys Port tre 

Apostelbrødre hængte. Han kendte dem paa 

deres lange, hvide Klæder og syntes endogsaa, han 

kunde genkende Ansigterne fra den Flok, han havde 
mødt paa Rejsen herop. Men Porten var aaben 
og hang løs paa sine Hængsler, og i hele Byen 
var der ikke en levende Sjæl. 

Imidlertid red han videre. Vejen gik opad og 
gennem mørke Olivenskove. Hvert Øjeblik traf 
han paa blodige og plyndrede Lig; nogle ^i dem 
var iført Apostelbrødrenes hvide Dragt, saa han 
begyndte at tænke, at Bjærget, han red opad, 
maaske var det, hvor Kætterne boede. 

Som nu han red, stod hans Hest pludselig 
stille og gjorde derpaa et Spring til Siden. 

Paa Vejkanten sad en Kvinde, som i det 
samme rejste sig op og nejede dybt for den for- 
nemme, unge Herre. 

„Hvorfor skræmte du min Hest?" spurgte 
Livio vredt. 

„Det var mod min Vilje, Herre," sagde hun 
og nejede igen. 

Hun saa rolig paa ham med sine store, lyse 
Øjne, og Livio blev var, at hun var ganske ung 
og meget smuk. Hun var klædt som en Bonde- 
pige, men Livio saa, at bendes Hænder var hvide, 
og hendes Holdning fri og rank som en adelig 
Dames. 

„Hvad hedder du?" spurgte han. 

„Jeg hedder Credenza, Herre," 

„Det var et sært Navn/ sagde han og saa 
skarpt paa hende, „og du er heller ikke den, du 
giver dig ud for." 

Han sprang af Hesten, tog hende under Hagen 
og bøjede hendes Hoved tilbage. 

„Crendenza," sagde han. „Jeg har aldrig set 
saa dejlig en Jomfru som du. Vil du give mig et 
Kys?** 

Hun saa rolig paa ham og rakte ham sin 
Mund. Livio syntes, han havde kysset et Barn, og 
blev helt underlig tilmode. Han bandt sin Hest 
ved et Træ, satte sig paa Vejkanten og saa paa 
Pigen, der uden Frygt eller Forlegenhed satte sig 
ved Siden af ham, da han bad hende om det. 

Saa spurgte han hende, hvor hun kom fra, og 
hvor hun skulde hen. 

„Jeg kommer fra Pisa," sagde hun. „Og jeg 
er vandret ud i Verden for at søge efter Apostel- 
brødrene.** 

Livio saa forundret paa hende og rystede paa 
Hovedet. 

„Hvad vil du der, Credenza?** spurgte han. 
„Det er jo fattige forfulgte Mænd, der kæmper for 
deres Tro. De har ingen Brug for Kvinder." 

Credenza foldede Hænderne i sit Skød og nik- 
kede til ham. 

„Jo Herre," sagde hun. „Hver af Brødrene 

har Lov til at have en Søster hos sig, og jeg gaar 
derhen for at finde mig en Broder.^ 

„Du finder sagtens en/ sagde Livio smilende 
og klappede hendes Kind. 

„Tror, I Herre?" sagde hun glad. „Jeg havde 
en Broder engang, men han faldt i Krigen. Saa 
var jeg ganske alene hos Fader i det store Hus 
derhjenmie." 

„Og saa var du sagtens ved at kede dig 
ilyel?" 

„Ak nej,^ sagde Pigen. „Det var ikke det. 
Jeg havde min lille Have, og jeg gik til Messe, 
og om Aftenen sad jeg og hørte Fader tale med 
med vore Naboer, om hvad der skete i Byen og 
ellers ude i Verden." 

„Hvorfor gik du da hjemme fi*a Credenza?" 

Credenza blev meget rød og saa ned for sig. 

„Maa jeg ikke være fri for at fortælle det, 
Herre?" sagde hun. 

„Nej," sagde Livio og truede ad hende med 
paatagen Strenghed. „Du skal fortælle mig det 
altsammen, eller jeg binder dine Hænder og sætter 
dig op paa min Hest og fører dig tilbage til Pisa." 

Credenza forstod nok, at det var Spøg, og 
smilte til ham. Men glad ved det var hun ikke, 
og han maatte opmuntre hende med gode Ord for 
at faa hende til at fortælle. 

^Jeg havde en Bejler, Herre/ sagde hun saa. 
,,Det var vor Nabos Søn, og det var bestemt, fra 
jeg blev født, at jeg skulde giftes med ham. Jeg 
græd tit over det, for jeg kunde ikke lide ham. 
Min Broder havde lovet mig, at det skulde aldrig 
ske imod min Vilje; men saa døde han jo, og 
Fader og Pietro vilde tvinge mig, og saa løb jeg 
bort.** 

Hun tav lidt, og Livio sagde heller ingen 
Ting. 

„Handlede jeg ikke ret, Herre?^ spurgte 
hun saa. 

„Det er svært for mig at svare paa,^ sagde 
Livio og lo. „Var han saa slem, den Pietro?" 

„Jeg kunde ikke lide ham," sagde Credenza. 
„Og naar man ikke elsker^ kan man jo ikke gifte 

* u 

sig. 

„Jeg ved det ikke," svarede Livio og rystede 

paa Hovedet. „Elskov er en sælsom Sag, og knap 

saa meget værd, somKrønniker og Kvinder siger." 

„Deri tager I fejl. Herre," sagde Credenza. 

„Min Faster sagde altid til mig, at Elskov var 

Livets Ej'ans. Kunde man ikke naa den, saa skulde 

man gemme sit Ansigt og gaa i Kloster." 

„Og hvordan gik det da din Faster, Credenza?" 

„Hun døde forgangen Aar i Kloster, og var 

aldrig glad." 

Livio rejste sig og gav sig noget at gøre med 
sin Hest. 

„Du taler saa sært, Credenza,^ sagde han og 
satte sig igen hos hende. „Jeg ved ikke, om du 
er Barn eller Kvinde.^ 

„Jeg er Credenza,^ sagde hun roligt, „og jeg 
taler, som jeg tænker, kan der være noget ondt 
i det?" 

„Det kan der vist," sagde Livio. . „Der er 
Mennesker, som blev brændt paa Baalet for det." 

Han sad og saa hen for sig, og Credenza 
tænkte, at han rent havde glemt hende. Men hans 
Ansigt var saa alvorligt, at hun ikke turde tale til 
ham. Saa vendte han Hovedet om imod hende og 
saa paa hende med underlige Øjne. 

„Kender du Makra?" spurgte han. 

„Nej, Herre. Hvad er det?" 

„Det er Landet, hvor man kan tale, som man 
tænker," sagde Livio. „Jeg er draget ud for at 
søge det. Hør nu Credenza, hvad jeg fortæller 
dig. Hjenmie i Genua, hvor jeg bor, har jeg et 
herligt Hus og større Rigdomme og flere Tjenere, 
end jeg ved Tal paa. Vilde du drage med mig og 
se det altsammen?" 

Credenza saa pludselig overmaade bedrøvet ud 
og rystede bestemt paa Hovedet. 

„Nej, Herre," sagde hun. „Var I dog blot 

fra en anden Stad. Min Broder blev dræbt af en 
fra eders By, og Fader har sagt saa tit, at fal- 
skere Mænd end Genueserne fandtes ikke paa hele 
Jorden.** 

De klare Taarer stod hende i Øjnene, men 
Livio lo højt. Han strøg hende over Kinden og 
blev ved at le, mens han sagde: 

„Dit tossede Barn ! Fra jeg kunde krybe, hørte 
jeg kun tale om Pisanernes Skændsel og Troløshed. 
Da jeg fik mit første Sværd, stillede de en Ledde- 
dukke op, som forestillede en pisansk Kriger, og 
paa ham øvede jeg min Yaabenbrug. Mange af 
mine Forfædre er faldne i Krigen mod din Fødeby. 
Men hvad kommer det os to ved? Du drog fra 
Pisa, og jeg fra Genua — skal vi derfor hade 
hinanden, eller skal vi være gode Venner?** 

Han rakte sin Haand imod hende, og hun 
tog den. 

„I ser saa god ud, Herre,** sagde hun, „og 
jeg vil tro eder.** 

nOg jeg vil tro dig, fordi du er saa smuk,** 
sagde Livio. „Men nu skal du fortælle mig, hvordan 
du fandt paa at drage til Apostelbrødrene.** 

Saa gav Credenza sig til at fortælle. Hvordan 
Dagen til hendes Bryllup var bleven bestemt, og 
alle hendes Bønner og Taarer intet nyttede. Hvor- 
dan hun da i sin Fortvivlelse var gaaet til sin 

Skriftefader og havde bedt ham om Raad og 
Hjælp og sagt ham, at hun vilde hellere dø eller 
flygte end blive Pietros Hustru. Skriftefaderen 
havde forraadt hendes TiUid og tværtimod sit hel- 
lige Løfte fortalt det altsammen til hendes Fader. 
Saa havde de spærret hende inde og passet paa 
hende Dag og Nat, men til sidst var det alligevel 
lykkedes hende at slippe fra dem. 

„Dum er den, som tror en Præst," sagde 
Livio. „Fortæl saa videre." 

„Jeg gik i fire lange Dage, og saa var jeg en 
Tid hos en meget gammel Kone, som boede i et 
lille Hus ved Floden. Hun fandt mig om Aftenen, 
da jeg havde sat mig under et Træ og var sovet 
ind, og tog mig med sig hjem og var god imod 
mig, og hun sagde, at alt det onde, der skete her 
i Verden, var Pavens Skyld og Præsternes. Men 
den Tid skulde snart komme, da Guds Straf skulde 
ranune dem, og saa skulde der blive godt at leve 
paa Jorden, som dengang Frelseren vandrede her- 
nede.** 

„Det var en sær, gammel Kone," sagde Livio. 

„Det var hun," svarede Credenza. „Men hun 
var meget klog. Hun kunde læse. Hun havde en 
underlig stor, gammel Bog, som hun sagde var 
den hellige Skrift. Hun læste af den for mig saa 
mange underlige Ting. Jeg forstod det jo ikke 

altsammen, men det kunde jeg da begribe, at Gud 
i Himlen havde ment det bedre med Menneskene, 
end Præsterne.** 

„Det tror jeg ogsaa, han har,** sagde Livio. 
„Præsterne tænker kun paa at samle Gods og 
mætte deres Bug. Se nu din Skriftefader, Credenza. 
Om du havde været rig, da havde han hjulpet dig 
i Kloster for dit Gods Skyld; nu var der intet at 
vinde for ham, og saa forraadte han dig til din 
Fader.** 

„Det sagde den gamle Kone ogsaa,** sagde 
Credenza og nikkede ivrig. „Og saa fortalte hun 
mig, at der var kommet en ny Tro, som var bedre 
end den gamle, og som just var den Apostel- 
brødrene prædikede.** 

„Saa kendte hun dem?** spurgte Livio. 

„Det gjorde hun. Herre. Hun havde været 
med dem fra Begyndelsen. Hun var en Sø- 
ster til ham, der havde stiftet Ordenen. Ger- 
hard Segarelli hed han. Ak, Herre, I skulde have 
hørt, hvordan hun fortalte om ham. I Begyndelsen 
havde hun ikke troet paa ham, men tænkt, at han 
var vanvittig. Ingen troede paa ham. Ene van- 
drede han om og prædikede den rene Lære. Han 
var ikke andet end en fattig Haandværker, og de, 
der efterhaanden fulgte ham, var allesammen fat- 
tige. For hvert Aar voksede hans Menighed, og 

hau drog rundt i Landet og pra^ikede. Mange 
Gange fængslede Præsterne ham, men han vidste 
altid at gøre sig fri. Saa blev han til sidst stillet 
for den hellige Ret og dømt som Kætter og brændt 
paa Torvet i Parma. Haus Søster stod i Skaren 
med mange andre af hans Venner og kunde ikke 
hjælpe ham. Hun siger, at hun saa hans Sjæl 
flyve til Himlen som en hvid Due. Ak, Hr. Li viol 
det var saa skønt og sørgeligt at høre paa.^ 

Livio nikkede. 

,,Saa fortalte hun mig, at efter Gerhards Død 
havde Apostelbrødrene faaet en ny Anfører, som 
hed Broder Dulcino. Nu er de mange fiere, mange 
Tusinde, sagde hun, og Tiden er nær, da deres Tro 
skal sejre, og Paven og alle Præsterne dø. Da 
saa jeg havde været nogle Dage hos hende, gav 
jeg mig paa Vej her op. Jeg fik Hilsen og Bud 
med til Broder Dulcino, og hun lovede mig en god 
Modtagelse." 

„Det var sælsomt," sagde Livio. 

Han lagde sig tilbage i Græsset med Armene 
under sit Hoved og saa op i den blaa Luft. Pigen 
sad stille ved hans Side. Engang imellem for hun 
sammen af Kulde, for det var først i Maj, og Af- 
tenen faldt paa. Hesten, som stod bunden ved 
Træet, begyndte at blive urolig, da den havde ædt 
det Græs, den kunde naa. Saa rejste Credenza sig 

op, løste Dyret, bandt det ved et andet Træ og 
satte sig igen paa sin Plads ved Siden af Livio. 

„Credenza,'* sagde han, og rejste sig overende 
med et Sæt. ,Jeg tror, det er Gud selv, der har 
&rt os sammen/ 

Han tog hendes Haand, og hun smilte til ham, 
men sagde ikke noget. 

„Du traf ved en sælsom Tilskikkelse Gerhards 
Søster, '^ sagde han. „Og du skal vide, at min 
Moder hørte til Apostelbrødrenes Orden og døde 
for sin Tros Skyld." 

„Herre Jesus!" sagde Credenza og slog sine 
Hænder sammen. 

Saa fortalte han hende det altsammen. Hun 
lyttede med store Øjne. Natten faldt over dem, og 
de mærkede det ikke. Da han havde endt sin For- 
tælling, saa han, at hun frøs, og løste sin Kappe 
af Sadlen og slog den om hende. 

„Credenza, vil du være min Søster?" spurgte 
han saa. 

„Ja, Herre," sagde hun glad. 

Livio sprang op og lagde sig paa Knæ ved 
Siden af hende og tog hendes Hænder og talte i 
stor Bevægelse: 

„Jeg er iid^e et uskyldigt Barn som du, Cre- 
denza. Jeg har levet, som de unge Adelsmænd 
lever i Genua. Der er Blod paa mine Hænder og 

mangen en svær Synd i mit Minde. Men Gud er 
mit Vidne, at jeg altid lededes ved det Liv, jeg 
førte. Bestandig tænkte jeg paa min fromme Moder 
og paa min Fader, som elskede hende saa højt, at 
han ikke kunde leve i det Land, der havde givet 
hende Døden. Hvad bryder jeg mig om min Rig- 
dom og Magt? Jeg drog ud i Verden for at finde 
de fromme Mænd, der havde sanmie Tro som Mo- 
der. Og her ved Foden af Bjærget, hvor de bor, 
mødte jeg dig. Nu bliver vi sammen, Credenza, i 
ondt og godt. Og jeg skal beskytte dig og være 
din Broder i Stedet for ham, som mine Landsmænd 
dræbte, og du skal være min trofaste Søster og 
gøre mig god igen.^ 

„Ja, Herre," sagde Credenza. 

Han drog hende til sig og kyssede hendes 
Pande og Mund. 

„Nu er det Nat," sagde han saa. „Nu vil vi 
sove. I Morgen sætter jeg dig paa min gode Hest. 
Saa rider vi op af Zebellobjærget til Apostelbrødrenes 
Lejr og beder Broder Dulcino optage os i Or- 
denen." 

Han tog Pigen ved Haanden, løste Hestens 
Tøjle fra Træet og gik lidt bort fra Vejen ind i 
Skoven. Da han havde fundet en Plet, hvor Græsset 
var blødt, og der var lunt, tog han Saddel og 
Tønune af Hesten og klappede og kærtegnede den. 

„Spring DU min gode Hest,'* sagde han, „og 
vrinsk, naar nogen nærmer sig, og kom tilbage, 
naar din Herre kalder. ** 

Hesten gned sin Mule mod hans Kind, og Cre- 
denza klappede den og lo. Saa svøbte Livio hende 
i sin Kappe og lagde sig ved hendes Side i Græsset 
og sov ind. Maanen skinnede paa den blanke 
Himmely og Credenza vaagnede ofte og saa paa sin 
nye Broder og smilte og sov ind igen. 


ottende Kapitel. 


Løngangen. 

lidlig næste Morgen sad Livio paa sin Hest 
med Credenza bag ved sig og red gennem den 
lille By Trevelli, der var ganske udplyndret og 
forladt, og opad ZebellobjærgeL 

„Det ser ikke ud, som om der vokser megen 
Lykke, hvor Apostelbrødrene gaar frem," sagde 
Livio. ' 

„De er jo i Krig med Pavens Folk, Herre," 
svarede Credenza. „Jeg hørte forgangen Dag, at 
Biskop Rainerius af Vercelli belejrede dem med en 
stor Hær." 

„Naa," sagde Livio, „jeg har ikke noget imod 
en rask Krig. Men du maa ikke kalde mig Herre, 
siden du nu er min Søster." 

Vejen blev bestandig stejlere og mere igævn, 

og Liyio stod af og ledte Hesten, som Pigen sad 
paa, ved Tøjlen. Eflerhaanden som de kom frem, 
hørte Skoven op, og der var ikke andet end Klip- 
per. Der voksede brogede Blomster paa dem, og 
Credenza skulde hvert Øjeblik plukke dem; men 
Livio længtes efter at naa Rejsens Maal og skyndede 
paa hende. 

Som de nu naaede en stor Stenhob, sprang 
pludselig tre Mænd frem bag Stenene og greb 
Hesten i Tøjlen. Livio rev den løs med et Ryk 
og svang sit Sværd, saa Mændene veg tilbage. 

„Hvad er I for Folk?" spurgte han. 

Mændene svarede ikke, men stod lidt borte 
og talte med hinanden. De havde langt Haar og 
Skæg, bart Hoved og bare Fødder og var væbnede 
med baade Økse og Sværd, saa Livio tænkte, det 
kunde blive svært nok for ham at klare sig, om 
det kom til Kamp. Credenza sad paa Hesten bleg 
af Skræk. 

„Jeg er en firedeUg Vandringsmand," sagde 
saa Livio, og fordrer intet uden Fred for mig og 
min Søster til at drage videre." 

„De fredelige Vandringsmænd er sjældne her 
paa Egnen," sagde en af Mændene. „Ikke heller 
plejer de at være saa godt rustede. Hvorhen 
gælder ellers Rejsen?" 

„Jeg er en genuesisk Adelsmand og født til 

at bære mit Sværd, ^ sagde Livio stolt. „Maalet 
for min Rejse skal jeg sige jer, naar jeg ved, 
hvem I er." 

„Den Kundskab skal jeg ikke forholde jer," 
sagde Manden. „Vi er den ny Tros Mænd, der 
kæmper for Guds Riges Genfødelse paa Jorden. 
Apostelbrødre kalder vi os, og Broder Dulcino er 
vor Anfører." 

Livio stak sit Sværd i Balgen og rakte Manden 
sin Haand. 

„Saa er alting godt," sagde han. „Før mig 
til eders Anfører. Det er ham, jeg søger." 

„Det er der mange, der gør," sagde Manden, 
og han og hans Kanmierater lo. „Nogle søger ham 
i Bøn, og nogle søger ham med Spyd og Sværd. 
Ræk mig dit Sværd, Hr. Adelsmand, saa skal jeg 
føre dig til Lejren." 

„Mit Sværd gav jeg aldrig fra mig, og gør 
det heller ikke nu," sagde Livio roUg. „Hvordan 
staar det til med Apostelbrødrenes Manddom^ siden 
I frygter en enkelt Mand? Men det faar nu være, 
som det vil, jeg har redet mange Mile for at tale 
med Broder Dulcino, og I skal ikke hindre mig i 
mit Forsæt." 

Mændene raadslog igen sagte. Saa væltede 
de med forenede Kræfter en stor Sten bort, og 

Liyio saa et Hul med en stejl Trappe, som førte 
ind i Bjærget. 

^Eom saa, Herre/ sagde Manden, der havde 
talt før. „Stig ned i Løngangen, saa skal jeg føre 
eder til Lejren/ 

„Hyad skal jeg gøre ved min Hest?^ spurgte 
Livio. 

„Den kan Broder Andrea trække rundt om 
Bjærget/ sagde Manden. 

Han klappede den og undersøgte den om- 
hyggelig. 

„Et dejligt Dyr/ sagde han. „Rund og fed 
alle Vegne." 

Mændene lo igen; men Livio traadte tæt hen 
til ham, der skulde gaa med Hesten, saa fast paa 
ham og sagde: 

„Om min gode Hest kommer noget til, er du 
en død Mand, Andrea." 

Credenza greb ham i Armen og saa bønlig 
paa ham. 

„Hr. Livio — Broder — lad os hellere 
vende om." 

„Vist ikke nej," sagde Livio vredt. „Jeg er 
jo hos dig, og ingen skal krunmie et Haar paa 
dit Hoved." 

„Det var bedst, I lod Pigen gaa der hen, 

hvor hun kom fra,'' sagde Manden. ^Der er Kvin- 
der nok paa Bjaergef 

„Hun er min Søster, <^ hun falger mig,'' 
sagde Livio kort. 

Han tog Credenza i Haanden og stod lidt og 
betænkte sig, medens han saa ind i det merke Hul. 

^Gaa I kun til^, sagde Apostelbroderen. ,,1 
kan ikke tage Fejl af Vejen. Den er trang i Be- 
gyndelsen, men siden bliver den bredere. Vi har 
gravet den Dag og Nat med stor Meje, for at vi 
uset kunde komme tQ vor Brønd, som er her under 
disse Stene.'' 

„Og det fortieller I en fremmed?'' spurgte 
Livio. 

„Naa,** svarede Apostelbroderen, „er han 
fremmed, naar han stiger ind i Gaugen, saa bliver 
han vel vor Ven, naar han gaar ud af den igen, 
ellers giver jeg ikke meget for hans Liv. — Men 
skynd jer nu lidt. Jeg har ikke Stunder at staa 
her og snakke.'' 

„Gaa I først," sagde Livio. „Jeg kan jo ikke 
vide, om I er en Røver og Ildgemingsmand, der 
vil lokke mig i en Fælde. '^ 

De kivedes lidt om det og blev til sidst enige 
om, at Manden, der havde talt, skulde gaa først, 
saa Livio og Credenza og sidst den tredje Mand. 
Men saa maatte Livio hjælpe til med at faa Stenen 

paa sin Plads igen, og Credenza for sammen, da 
den med at Brag faldt over Hullet, og de var 
indelukket i den mørke Gang. 

,,Nu af Sted, saa rask I kan,^ sagde Apostel- 
broderen. 

De gik og gik og syntes aldrig. Vandringen 
skulde faa Ende. I Begyndelsen kunde de kun 
gaa en for en, men siden blev Gangen bredere, 
som Manden havde sagt, og saa tog Livio atter 
den forskrækkede Credenza i Haanden. Mange 
Gange snublede hun over løse Stene og skarpe 
Kanter; men hun holdt tappert ud og klagede 
ikke. 

„Faar den Løngang aldrig Ende?^ spurgte 
Livio. 

„Den ender tidsnok, om I har løjet, ^ sagde 
Apostelbroderen. „Og fører den jer til jer Sjæls 
Frelse, kan Vejen aldrig være for trang." 

Omsider skimtede de en Lysning forude, og 
snart naaede de en Trappe, der lignede den, de 
var gaaet ned af. Med Møje klavrede de op ad 
de raat udhuggede Trin og stod saa i et Lys saa 
stærkt, at det i Begyndelsen ganske blændede 
deres Øjne. 

Credenza maatte sætte sig ned paa Jorden, 
overvældet af Anstrengelse og Angest; men Livio 

blev staaende og saa sig om med Haanden over 
sine Bryn. 

Han saa en stor Plads, hvorpaa der var en 
Mængde smaa Træhytter, byggede i Rækker og 
med Gader imellem sig. Uden om dem allesammen 
yar en høj Mur, der ogsaa var af Træ^ og over 
den saa han ikke andet end den blaa Himmel. 
Paa Muren gik hist og her Mænd, to og to sammen 
og holdt Vagt; i Gaderne mellem Hytterne gik 
Mænd og Kvinder frem og tilbage imellem hver- 
andre aldeles som i en Ulle By. 

De Mænd, som havde ført ham gennem Løn- 
gangen, lod ikke til at bryde sig mere om ham,, 
men gik bort og blandede sig mellem de andre. 
Saa satte Livio sig ved Siden af Credenza og talte 
mildt og trøstende til hende, indtil hun blev 
roUg igen. 

„Kom nu,^ sagde han saa og rejste sig op 
og tog hende ved Haanden. „Nu er vi i Apostel- 
brødrenes Lejr, og nu vil vi se, om vi kan finde 
Broder Dulcino.** 

De gik ind mellem Hytterne, og Folkene 
stimlede sammen og saa paa dem. Da opdagede 
Livio Broder Walderich, som han havde mødt paa 
Vejen herop i Kroen, og gik glad hen til ham. 

„Vel mødt igen^ fromme Broder!^ raabte han. 

^Vil I føre mig til eders Herre — mig og min 
Søster?** 

Walderich genkendte ham siraks og saa paa 
Credenza og rystede paa Hovedet. 

„Du havde ingen Søster, da jeg mødte dig 
paa Vejen,** sagde han saa. n^eå du vel, at 
dette er et Sted, hvor al jordisk Elskov er ban- 
lyst?** 

„Jeg ved det, Broder Walderich,** svarede 
Livio utaalmodig. „Jeg var ked af Kvinder og 
Elskov, længe inden jeg kom her hen, og denne 
Pige er saa uskyldig som Barn i Moders Liv. Men 
hvor er Broder Dulcino?** 

„Ham kan du ikke faa i Tale i Dag,** svarede 
Apostelbroderen. „Han har stængt sig inde i sin 
Hytte og taler med Herren. Men der kommer 
den, som er ham og Paradis nærmest af os alle.** 

Walderich pegede ned ad Gaden, og Livio 
saa en Kvinde komme gaaende. Alle veg ærbødig 
til Side for hende, og mange knælede. Hun gik 
rolig uden at se til højre eller til venstre, og da 
hun kom nærmere, syntes Livio, at han aldrig 
havde set noget saa skønt. 

Hun var høj og klædt i Apostelbrødrenes 
tarvelige Dragt, en grov hvid Kjortel med et Reb 
om Livet og bare Fødder og bart Hoved. Kjortlen 
var baade smudsig og forreven, hendes Fødder var 

blodige af Stenene, hun gik paa. Men hendes 
Ansigt var saa foranderlig skønt, og hendes Øjne 
skinnede med saa sælsom en Glans, at Livio uvil- 
kaarlig blottede sit Hoved og bøjede sig dybt, da 
han traadte frem for hende. 

„Jeg beder eder, ædle Frue — ^" 

Men hun afbrød ham med et Smil og rystede 
paa Hovedet. 

9 Jeg er ikke ædel og ingen Frue,*' sagde hun 
„Jeg hedder slet og ret Søster Margrete, og Gud 
har givet mig Naade til at dele min Broder Dul- 
cinos Trængsel og Kamp og være hos ham paa 
Sejrens Dag." 

Livio bøjede sig atter dybt og sagde hende 
med faa Ord, hvorfor han var konmien til Zebello- 
bjærget. 

„Kom med mig herhen, du og din Søster," 
sagde Margrete. 

De gik lidt bort fra Hytterne hen under Muren 
og satte sig der paa en EQippeblok. Livio fortalte, 
og Credenza fortalte, og Margrete hørte dem til 
Ende i Tavshed. 

„Vi er alle sammen fattige Bønder og Haand* 

værkere," sagde hun saa. „Hvordan skal du, som 

er vant til Rigdom og Overdaad trives blandt os ?" 

^v^^g ^^ led ved min Rigdom," sagde Livio 

mørk. „Derfor kom jeg herhen." 

„Vel,** svarede Margrete. „Vi hungrer her 
og lider Kulde og Nød. Der nede paa Sletten 
samles Pavens Hær for at angribe os. Tre Gange 
slog vi den tilbage og vandt Sejr med Guds Hjælp. 
DulcinOy som kender Guds Raad, har forudsagt, at 
Sejren bestandig skal blive vor, indtil Aaret er 
onmie, og Herrens Dom konmier over Rom og 
alle dens Præster. Vi tror ham alle — jeg tror 
ham ogsaa — " 

Hun tav og sad et Øjeblik og saa mørkt hen 
for sig. 

„Stundom plages jeg af bange Anelser,^ sagde 
hun saa. „Især om Natten, og naar de konuner 
tilbage fra Slaget, vilde og blodige. Jeg siger det 
til ingen og mindst til min Broder^ for at jeg ikke 
skal svække hans Kraft. Men naar jeg ser, at 
nogen ængstes og frygter og ikke kan bære 
Trængselen, saa nytter jeg den Magt, jeg har i 
Menigheden, og lyælper dem til at drage herfra, 
mens det er Tid. Jeg har ondt af Pigen der, som 
du kalder din Søster.^ 

Hun klappede Credenza paa Kinden, og Pigen 
rødmede under hendes Blik og fik Taarer i Øjnene. 

„Jeg bliver hos min Broder," sagde Credenza 
sagte. 

„Saa kom med mig," sagde Margrete og rejste 
sig op. „J^ skal drage dine Sko af og give dig 

eD Kjortel som min og binde Rebet om din Midie. 
Livio vil en af Brødrene tage sig af. Og saa 
styrke Gud jer i jeres Tro." 

Hun smilte sørgmodig og vendte sig om for 
at gaa. 

I det samme lød der over hele Lejren et 
Skrig, som af et saaret Dyr. 

„Min Hest!" raabte Livio og sprang efter 
Lyden saa hurtig, hans Ben kunde bære ham. 

Han fandt Dyret liggende i Dødskamp med et 
Sværd i sin Bringe. Rundt om det stod en Skare 
af Apostelbrødre, baade Mænd og Kvinder. Han 
sprang ind imellem dem og stødte et Par af dem 
til Side, saa de tumlede over Ende. 

„I Uslinger!" skreg han og drog sit Sværd 
og saa sig om med lynende Øjne. ,,Hvem af jer 
er Mester for den Niddingsdaad?" 

„Grib ham, bind ham!" raabte Mændene og 
trængte sig truende sanmien om den unge Adels- 
mand. 

Livio løftede sit Sværd for at slaa til, men i 
det sanmie veg Mændene til Side, og foran ham 
stod Søster Margrete med sine blodige Fødder og 
sit milde alvorlige Ansigt 

„Broder Livio," sagde hun og lagde Haanden 
paa hans Skulder. „Det er Apostelbrødrenes første 

Lære, at han giver alt, hvad han ejer, til Brødrenes 
fælles Bedste. '^ 

^Ak/ sagde Livio bedrøvet og saa paa den 
døde Hest. ^Jeg havde gerne givet Guldet i mit 
Bælte og Ringen paa min Finger, om de havde 
skaanet det tro Dyr, som har baaret mig paa sin 
Ryg saa mangen Gang og kendte mig og elskede 
mig. Bedre Ven havde jeg ikke i Verden. '^ 

„En Apostelbroder giver alt,^ sagde Margrete 
med Eftertryk. „Og vi har mere Brug for din 
døde Hest end for alle de Skatte, du gemmer i 
dit Palads i Genua." 

Hun tog hans Haand og drog ham med sig 
lidt hen til et Skur, der stod tæt op ad Volden. 

„Se her Livio,** sagde hun og stødte Døren 
op og lod ham gaa indenfor. 

Der laa en saadan Mængde Guld og Smykker, 
som Livio ikke mindedes, at han nogen Sinde havde 
set. Der var Ringe og Halskæder og Spænder og 
Bælter, prægtig ciselerede Kander og Fade, Rosen- 
æbler og Dukater. Det laa altsammen i Dynger 
henslængte paa Gulvet, og Dyngerne naaede halv- 
vejs til Hyttens Loft. 

„Vi har Guld nok," sagde Margrete sørg- 
modig. „Mangen en Dag har vi sultet midt blandt 
disse Skatte, som er os intet vaerd. Men din døde 
Hest, som du ingen Brug har for i den Krig, der 

føres i vore Bjærge, giver nu nogle af Brødrene et 
Maaltidy hvortil de haardt kan trænge. I Vinter, 
Livio, aad vi raaddent Hø, som din ædle Hest 
vilde vraget.** 

De gik ud af Skuret og lod Døren staa efter 
sig. Solen skinnede ind paa Guldet, som flimrede 
og blinkede uden at lokke nogen. Paa Pladsen 
udenfor sad Apostelbrødrene om den døde Hest. 
De havde skaaret Kødet i Stykker og tændt Baal 
og ventede nu med lystne Øjne paa Maaltidet. 


Niende Kapitel. 


I Lejren. 

Der gik tre Dage, uden at Livio saa noget til 
Apostelbrødrenes Anfører. 

Helt yderst i Lejren, tæt under Volden, havde 
han og Credenza faaet anvist deres Hytte, der var 
af Træ som de andre og lav og lille. I Hytten 
var en Løjbænk dannet af Græstørv; hver Aften 
bredte han sin Kappe over den, og Credenza lagde 
sig til at sove. 

Selv sov han kun lidt. Han var urolig i 
Sindet og led ved den Uvirksomhed, hvori han gik. 
Han forsøgte at faa Tiden til at gaa med at indøve 
de af Brødrene, der boede ham nærmest, i Vaaben- 
brug; men den ældste af Menigheden, som hed 
Longini og nød stor Anseelse for sin Fromhed og 

høje Alder, kom en Dag forbiø da det skete, og 
forbød det i strenge Ord. 

„Vi bryder os ikke om de verdslige Kunster,** 
sagde han. „Apostelbroderen løfter sin Økse mod 
Manden fra Babylon, og Gud lægger ti Mands 
Kraft i hans Slag.** 

„Fører man Krig, saa skader det vel ikke at 
kunne Kunsten**, svarede Livio trodsig. „Men ingen 
undres mer end jeg over alt det Krigsberedskab, 
jeg ser. Jeg drog her hid, Broder Longini, for at 
træffe Mænd, der var bedre og frommere end andre 
og vandrede paa Jorden som Kristi Disciple. Men 
jeg ser ikke andet end vilde, skæggede Stridsmænd, 
hvis Klæder og Vaaben er plettet af Blod.** 

„Du ser intet,** sagde den gamle Apostelbroder. 
„Dine Øjne er blinde af den Verden, du kommer 
fra. Ikke heller sømmer det sig for dig, som 
endnu ikke er optagen i Menigheden, at sige os 
andre, hvad vi skal gøre, og hvordan vi skal være. 
Gaa ind i din Hytte og bed, bed, bed, at Gud vil 
gøre dig beredt, saa du kan annamme ham, naar 
Tiden kommer.** 

„Jeg ved ikke hvordan jeg skal bede,** sagde 
Livio vredt, „jeg ved heller ikke, om jeg vil bede 
med jer. Før mig til Dulcino. Af hans Mund vil 
jeg høre, om dette er et Sted for mig.** 


»J 

^Du er ung, og Livet er langt/ svarede 
Apostelbroderen. ^Bi, til din Tid kommer.'' 

Dermed vendte han ham Ryggen og gik. 
Men Livio satte sig paa Løjbænken i sit Hus og 
stirrede mismodig hen for sig. 

„Du maa ikke tabe Modet, Broder,'' sagde 
Credenza. „Du sover ikke, og du spiser ikke — 
til sidst bliver du syg og dør for mig, og saa er 
jeg ene mellem disse fremmede Mænd." 

„Jeg holder ikke længe dette ud," svarede 
Livio. „Jeg gaar mine Fødder blodige paa Klippen, 
jeg hungrer, fordi der ikke er Menneskeføde paa 
Bjærget, og jeg ser ikke, hvad alt dette skal 
føre til." 

„Vilde du ønske, du var blevet i dit Palads 
i Genua?" 

Livio saa paa hende og rystede paa Hovedet. 

„Nej," sagde han. „Der var værre endnu." 

Ofte gik han paa Muren og saa ud over Dalen, 
der strakte sig vidt og langt for Bjærgets Fod 
med Marker og Skove og Landsbyer. Stundom 
drog Skarer af Eoigsfolk forbi Bjærget og raabte 
og truede derop, men forsøgte aldrig noget An- 
greb. Det var Biskop Rainerius's Mænd, Kors- 
hæren, der var samlet fra hele Lombardiet for at 
bekrige Kætterne. Hver Gang en saadan Hob 

drog forbi, løb Apostelbrødrene op paa Volden og 
sang deres Psalmer. 

Langt borte saa Livio om Aftenen Vagtbaal, 
Han fik at vide, at Bjærget var helt omringet af 
Biskoppens Folk, og at de for kort Tid siden havde 
forsøgt et Angreb, men var slaaet tilbage med 
Tab. Det var Broder Walderich, der fortalte 
ham det. 

„I Vinter led vi megen Nød i Bjærgene,^ 
sagde Apostelbroderen. „Dengang bode vi paa 
et andet Bjærg, hvor vi maatte efterlade mange 
syge og saarede, da Broder Dulcino førte os herhen, 
I Begyndelsen var her fuldt op af Føde til os, 
som vi tog med Vaabenmagt, naar de ikke vilde 
give os den med det gode. Men nu er alt lagt 
øde omkring Bjærget, lige til de Egne hvor 
Biskoppens Hær staar, og dersom Broder Dulcino 
ikke finder paa Raad, maa vi ufejlbarlig omkonmie 
af Hunger." 

Livio saa fra Volden, hvor han stod, ned 
over Lejren, hvor Apostelbrødrene gik omkring og 
sang og var muntre og glade som altid. 

„Jeg begriber ikke, hvorfra I faar jeres Glæde," 
sagde han. „I sulter hver Dag, og for menne- 
skelige Øjne ser det ud, som Døden var jer vis." 

„Gud beskytter sine," svarede Walderich. 
„Og den sande Tro gør Menneskets Hjerte glad." 

Da Natten kom, og Credenza laa og sov paa 
Løjbænken, sad Livio, som han plejede, i Hyttens 
aabne Dør og stirrede ud over den slumrende Lejr. 
Han kunde høre Vagtposternes Skridt paa Muren 
og deres Vaabens Klirren. Stjernerne lyste fra 
Himlen. Nede fra Dalen hørtes engang imellem 
et Raab eller en Hunds Gøen, ellers var alt stille. 

Pludselig lød Klokken, der hang paa en Pæl 
midt i Lejren. 

Livio vidste, at det var Signal til, at Brødrene 
skulde samles. Han sprang op, greb sit Sværd 
og bøjede sig over Credenza, som sov saa sødt, 
at han ikke nænnede at vække hende. Saa skyndte 
han sig til Mødepladsen. 

Da han naade derhen, var allerede mange af 
Brødrene til Stede, og flere kom løbende fra alle 
Lejrens Gader. De stod tavse rundt om E[lokke- 
pælen og ventede. 

„Hvad er der sket?" spurgte Livio den, der 
var ham nærmest. 

„Jeg ved det ikke," svarede Manden. „Vi 
faar det snart at se. Ingen har Ret at røre Klok- 
ken uden Broder Dulcino." 

I det samme skiltes Mængden tæt ved det 

Sted, hvor Livio stod. Der kom gaaende to Mænd 

med Fakler, og midt imellem dem en Mand, hvem 

Livio aldrig havde set før^ men som han ikke 

8 


114 


kande tvivle paa, var Apostelbrødrenes Anfører. 
For hvor han kom frem, styrtede de alle paa Knæ 
og kyssede hans Fødder og Fligen af hans Kjortel. 
De blev liggende en Stund og sang eller bøjede 
deres Hoved i Bøn, mens han skred videre uden 
at se paa dem eller at sige noget. 

Da han var naaet hen til Klokken, stod han 
op paa en Sten, der var rejst ved Siden af Pælen. 
Mændene løftede deres Fakler højt i Vejret, saa 
det flakkende Lys faldt over ham og ham alene, 
mens alt det andet var hyllet i Mørke. 

Han var en lille Mand, men bredskuldret og 
stærkt bygget. Hans Haar og Skæg var vildt og 
langt som de andre Apostelbrødres; Haaxet faldt 
ned over hans brede, hvide Pande, hans Øjne 
straalede med stærk Glans, og paa hans Mund var 
der et lyst Smil. 

Livio trængte sig frem for at se og høre 
bedre; men han havde ikke behøvet det, for Dul- 
cinos Røst var saa stærk og klar, at den lød til 
Lejrens fjerneste Krog. 

,,Brødre,^ sagde han. ,,Lader os alle bede, 
for Himmeriges Rige er nær." 

De styrtede paa Knæ og gemte Ansigtet 
i deres Hænder. Saa stærk og pludselig var Be- 
vægelsen, at Livio blev revet med og knælede 
uden at tænke over det. Det var mange Tider 

siden, han havde bedt en Bøn, og han havde heller 
ingen Ord at bede med. 

Han løftede sit Ansigt, hvad han kunde gøre 
ubemærket, da alle Apostelbrødrene laa hensunkne 
i Andagt. Kun Dulcino stod op med de udbredte 
Arme i Vejret og Øjnene vendte mod Stjernehimlen. 
Hans Læber bevægede sig, uden at der kom en 
Lyd over dem, og han smilte bestandig. 

Saa lod han Armene falde og saa ud over 
sine Mænd. 

„Rejs eder. Brødre,^ sagde han, „og høre 
mine Ord!** 

Apostelbrødrene adlød, og der var stille som 
i en Grav, medens Dulcino talte. 

„I tre Dage har I ikke set mig. Jeg har 
ligget i Bøn uden Føde, uden Søvn og lyttet til 
Guds Røst, som talte til mig i mit Telt. Atter 
engang fandt Herren mig værdig til at aabenbare 
sit Aasyn for mig, paa det at jeg skulde bringe 
hans Løfte til eder, som er hans sande Menighed, 
og hvem al Jorden skal blive underlagt. Hør nu 
mine Ord, som ikke er mine, men Gud den Al- 
mægtiges, som han har aabenbaret for mig. Saadan 
bød han mig sige eder, at inden Aaret rinder ud, 
skal hans udvalgte Fyrste, som er Frederik, 
Siciliens Konge, sætte den romerske Kejserkrone 

paa sit Hoved. Han skal drage mod Rom, som 

er Babylon, den store Skøge, hvorom Gud taler 
i sin hellige Skrift. Han skal indtage Staden og 
omstyrte Pavens Trone. Og Paven selv, den 
Belials Mand, skal lade sit Liv for Bødlens Sværd. 
Hans giftige Blod skal flyde til Guds Ære og 
Kardinalernes og Prælaternes og alle deres, som 
har forhaanet hans Rige og forvandsket hans 
hellige Ord." 

Han tav et Øjeblik. Apostelbrødrene løftede 
deres Hænder i Vejret, og det lød fra tusinde 
Munde: 

„Du har sagt det! Du har sagt det!'' 

Dulcino saa ud over Skaren, og da Raabet 
var forstummet, talte han igen: 

„Hør mig Brødre, hvad Guds Røst videre 
talte til mig: I fire Åar skal Kejser Frederik 
herske paa Jorden. I den Tid skal Apostelbrødrene 
vandre over alle Lande og forkynde, at Antikrist 
er nær, og hans Rige snart skal komme. Naar 
saa de fire Aar er rundne, kommer han, og da 
bliver der en Nød og Elendighed i Verden, som 
aldrig forhen er set. Men I skal ikke se den. 
Thi Gud, som kender eders rene Hjerter, skal tage 
eder og mig til sig i sit Paradis, som han fordum 
tog Enoch og Elias. Men Enoch og Elias skal 
stige ned paa Jorden igen og prædike Guds Rige. 

Og Antikrist skal dræbe dem og herske mange 
Aar endnu paa Jorden, indtil hans Time slaar, og 
Gud kommer i sin Vælde og knuser hans Magt. 
Da skal I og jeg atter stige ned fra Paradis og 
prædike Guds rene Ord og omvende alle dem, Anti- 
krist har sparet, og hvis Sjæle han ikke har for- 
dærvet.** 

Atter lød det tusindstemmigt gennem Natten: 
,,Du har sagt det! Du har sagt det!** 
Dulcino talte i to Timer, og Apostelbrødrene 
lyttede aandeløst til ham. Livio hørte kun i Be- 
gyndelsen paa hans Ord, men kunde ikke faa sine 
Øjne fra hans Ansigt, der lyste i saa sælsom en 
Glans. Hau tænkte paa disse Kvinder og Mænd, 
som led Hunger og Tørst og Forfølgelse og sang 
dertil, og han begreb dem ikke. Men han forstod, 
at deres Tro gjorde dem stærke. Saa endte Broder 
Dulcino sin Tale: 

„Vi er det Salt, hvormed Jorden skal saltes. 
Vi er Apostlenes sande Efterfølgere paa Jorden. 
Men vi er ikke stærke som de — I er det ikke, 
^S i^S ^^ ^^^ ikke, fordi vi, inden vore Øjne blev 
opladte, har knælet for den store Hore og dyrket 
falske Guder. Derfor tør vi ikke forkynde Guds 
Ord om Dagen, men mødes, naar Natten mulner. 
Lader os knæle, mine Brødre, og bede Gud, som 

er i Himlem, at den Tid snart maa komme, da vi 
frit i Dagens Lys tør vidne vor Tro for Verden.** 

Da han havde sagt det, greb han en af Fak- 
lerne i hver Haand og slyngede dem mod Jorden. 
Mændene traadte paa dem, til de sluktes. 

,, Brødre, lader os bede!** raabte Dulcino. 

De styrtede paa Knæ som ramte af et Slag, 
og en Stund var der dødsstille i Lejren. Livio 
blev staaende uden at tænke paa det, og saa 
over alle disse sammenkrøbne Skikkelser, der laa 
som Skygger paa Jorden. 

Saa begyndte Dulcino at synge. Apostel- 
brødrene stemte i med, og Sangen lød først dæm- 
pet saa stærkere langt ud over Dalen i den 
stille Nat. 

Livio saa, at Vagtposterne paa Muren knælede 
som de andre, med Ansigtet vendt mod Dalen for 
ikke at forsømme deres Pligt. Naar Sangen for- 
stummede et Øjeblik, hørte han en fjern, dump 
Larm dernede fra og tænkte, det var Biskoppens 
Vagtposter, som gjorde AUarm i den Tro, at 
Apostelbrødrene beredte sig til Angreb. 

Endelig var Sangen til Ende. 

Og Mængden skiltes pludseligt og hastigt uden 
Ord. Før Livio fik sig ret besindet, var han alene 
paa Pladsen. Han saa utydelig Pælen med Klok- 

ken og Stenen, hvorpaa Dulcino havde staaet. Men 
der var ikke et Menneske. 

Urolig og forvirret gik han ned gennem Lejren. 
Han gik frem og tilbage og stod saa foran Dulcinos 
Hus. Han vidste ikke, hvad han vilde sige ham, 
eller hvad han vilde høre af ham. Men han vidste, 
at han kunde ikke gaa bort, før han fik set ham 
og talt med ham. 

Sagte aabnede han Døren til Hytten og stod 
Ansigt til Ansigt med Søster Margrete, som lagde 
Fingren paa Munden og gik ud til ham. 

„Han sover, ^ sagde hun sagte. ,,Han har 
ikke sovet i tre Nætter, og jeg vil ikke vække 
ham.** 

Livio nikkede. Margrete blev staaende med 
Hænderne foldede op mod sit Bryst og stirrede 
frem for sig. 

„Vil du se ham?** spurgte hun pludselig. 

Hun tog Livio ved Haanden og ledte ham ind 
i Hytten. 

„Stille!** sagde hun. 

Der brændte en lille Olielampe, og ved dens 
Skær saa Livio Apostelbrødrenes Anfører, der laa 
paa en Løjbænk af Græstørv ikke bedre end hans 
egen. 

Han laa paa Ryggen med Hænderne foldede 

og vidt aabne Øjne. Livio veg et Skridt tilbage 
og saa forundret paa Margrete. 

^Han sover altid med aabne Øjne/ sagde 
hun og smilte. ^Og her skal altid brænde Lys, naar 
han sover. Nat efter Nat kan han bede i Mørke 
og tale med Gud. Men naar han sover, maa Lampen 
brænde.^ 

Hun knælede ved Siden af Løjbænken og 
bøjede sit Ansigt tæt ned over hans. Saa vendte 
hun Hovedet mod Livio og hviskede med en 
Stemme, der skælvede af Angest: 

„Var du derude og hørte ham?" 

„Ja,** sagde Livio. 

„Tror Du, han sejrer?** 

Livio saa hendes Angest og vidste ikke, hvad 
han skulde svare. Hun ventede lidt, saa sagde 
hun stille: 

„Du tror dét ikke. Men vogt dig for at sige 
det til ham.** 

Hendes Øjne lynede, da hun sagde det. Saa 
krøb hun paa sine Ejiæ ned til Enden af Løj- 
bænken og lagde sig ved Dulcinos Fødder. 

„God Nat," sagde hun. „Nu vil jeg sove.* 

Sagte gik Livio ud af Hytten og gennem de 
mørke Teltgader til sit Hjem. 

Han stod og saa paa Credenza^ som sov 
trygt og sødt. Saa glemte han hende og satte 

sig i Døren og tænkte paa, hvad han havde hørt 
og set i denne Nat. 

Paa ny undredes ban over disse fattige 
Menneskers Kraft og Glæde. Men han kunde ikke 
begribe, at hans skønne, fromme Moder havde fundet 
Trøst iblandt dem. 


Tiende Kapitel, 


Livio i Lære. 

Næste Dag fik Livio Broder Dulcino i Tale 
og sad nu hver Dag i hans Hytte og hørte ham 
forklare sin Lære. 

Apostelbrødrenes Anfører saa nok, hvor meget 
det kunde gavne ham, om han vandt den unge, 
rige Adelsmand for sin Tro. Saa var han ogsaa 
sælsom bevæget ved at høre om Fru Laura og 
hendes ulykkelige Død. Og det var ham en Fryd 
at tale med en Mand, der ligesom han selv kunde 
læse og skrive, og i hvis Sjæl der var saa msBgtig 
en Higen mod noget, der var større end denne 
Verdens Lykke og Guld. 

Han gav sin unge Lærling en Afskrift af de 
tre Breve, han havde rettet til sin Menighed. 
Timevis sad han og talte til ham om Kirkens fire 

Tider. Den første, som rakte fra Kristi Dage til 
Konstantin den Store og Sylvester; da var Kirken 
god og ydmyg, fattig og forfulgt, at ligne ved en 
kysk Jomfru. Den næste Tid gik til de Dage, da 
den hellige Dominikus og den hellige Fransiscus 
stiftede deres Ordener; da var Kirken rig og 
mægtig, anset over hele Jorden, men endnu from 
og ren, saa længe Menneskene holdt deres Ordens- 
regler og levede efter de fromme Stifteres Eksempel. 
Saa kom den Tid, som nu var, den onde Tid, 
Jæmtiden; aldrig havde Kirken været rigere og 
mægtigere, aldrig saa ond og hovmodig, saa gerrig 
og ukysk. Naar den Tid var endt i Død og Under- 
gang, saa kom den fjerde Tid, som Broder Gerhard 
havde indledet, og som Dulcino skulde fuldbyrde. 
Gerhard havde lidt Døden paa Baalet, og endnu 
maatte Apostelbrødrene døje Nød og Forfølgelse; 
men den Tid skulde snart komme, da alt det onde 
var forbi, og Dulcino, hvem Gud havde oplyst 
ved sin besynderlige Naade og skænket profetisk 
Gave, skulde føre Brødrene til Sejr og Herlighed. 

„Profeten Esaias har forudsagt det altsammen 
saaledes, som det skal ske,^ sagde han. 

Og saa tog han en stor Bibel med gyldne 
Spænder og herlige Billeder, som de fromme 
Munke i Laveno-Klostret havde prentet, og som 

Apostelbrødrene havde røvet paa et af deres Tog 
— og læste og forklarede, mens hans Øjne straalede. 

Livio lyttede betagen , som alle, der hørte 
Broder Dulcino. Hans Ord flød saa let og var saa 
brogede og stærke. Det var ikke til at tage fejl 
af, at han jo troede sig kaldet af Gud. Naar Livio 
saa hans Begejstring og hørte hans flammende 
Tale, tænkte han paa de fede, søvnige Munke i 
Genua, paa deres Messer for Menigheden, som drev 
Elskovshandel rundt om i Kirkestolene, paa de 
svare Synder, som gik i Svang bag Klostrets 
Mure. 

Og naar han saa paa denne Mand, der intet 
begærede for sig selv, der kunde hungre og tørste 
og vaage, saa blev Modsætningen endnu større. 
For hver Dag, der randt, undredes han mere over 
den Ærefrygt og Kærlighed, Brødrene viste deres 
Anfører, og som gik saa vidt, at hver eneste en 
gladelig vilde gaaet i Døden for ham* Var der en, 
som var syg, da kunde Broder Dulcino gøre ham 
karsk ved at lægge Haanden paa ham og velsigne 
ham; var der nogen Trætte, da standsede den straks, 
blot hans Navn blev nævnet. 

Men var Livio fangen under Dulcinos Trold- 
dom, naar han sad hos ham i hans Hytte, og naar 
han saa ham blandt Brødrene, saa havde han ikke 

andet end Tvivl og Sørgmodighed, naar han var i 
sin egen Hytte. 

Naar han læste de Breve, Dulcino havde givet 
ham, og den hellige Skrift, han ivrig havde op- 
fordret ham til at granske, saa blev han træt og 
følte sig dum og uvidende. Han længtes aldrig 
efter sin rige Lediggang i Genua; men han tænkte, 
at Livet maatte kunne leves skønnere og stærkere, 
end det førtes paa Zebellobjærget. 

Saa kom Credenza og lagde sin Haand paa 
hans Skulder og saa ham bekymret ind i Øjnene. 

„Min Broder er ikke glad,^ sagde hun. 

Og Livio saa paa hende og undredes, at 
hun ikke klagede over sin Skæbne. De andre 
Søstre i Lejren alene med Undtagelse af Margrete 
var raa og haarde som Mændene. De gik ogsaa 
med i Striden og kæmpede som Mænd. Han hørte 
fortælle, hvorledes de blev rasende i Kampen og 
slog i Blinde med deres Vaaben til højre og ven- 
stre, og han kunde slet ikke tænke sig Credenza 
som en af dem. 

Han læste af Biblen og Brevene for hende, 
saadan som Dulcino havde paalagt ham, og hun 
sad stille og ærbar og lyttede. Men han kunde 
selv høre, at hans Ord havde ingen Klang. 

»Synes du, det er smukt, Credenza?" spurgte 
han. „Synes du, det er det?** 

„Hvad du gør, er ret,^ svarede hun. „Og om 
jeg ikke straks forstaar det, saa synes jeg, det er 
smukt, naar du siger det/ 

Livio lukkede Bogen og lagde den bort. 

^Sig mig engang, Credenza,^ sagde han tanke- 
fuld, „den gamle Kone, du var hos, — du hu- 
sker, hende der fandt dig i Skoven, Broder Ger- 
hards Søster — naar hun læste for dig og talte 

med dig om det var det saa saadan, som 

naar jeg gør det?** 

Hun tænkte sig lidt om. Saa rystede hun 
paa Hovedet og sagde nej. 

„Det greb dig stærkere — du tænkte ikke 
paa hende men kun paa Guds hellige Ord?'' 

„Jeg tror det nok,^ sagde Credenza. 

„Ja, saadan er det,^ sagde Livio og rystede 
mismodig paa Hovedet. 

Men Pigen, som saa, at hun havde gjort ham 
bedrøvet, og ikke kunde forstaa hvorfor, lagde sit 
Hoved paa hans Skulder og sagde stille: 

„Det er jo, fordi du er min Broder, Livio. 
Fordi jeg holder meget af dig. Lige saa meget 
som af min rigtige Broder, som døde." 

„Credenza," sagde Livio, „Vi bærer Apostel- 
brødrenes Kjortel, vi har bundet Rebet om vort 
Liv, Solen brænder paa vort Hoved, og vore Fødder 
er blodige. Vi fattes intet uden Troen." 

Han saa paa hendes rige Haar, og hans Blik 
gled ned over den skønne, unge Skikkelse, der læ- 
nede sig saa trygt op til ham. Saa rejste han sig 
saa brat op, at hun var nær ved at falde. 

„Har jeg gjort dig vred, Broder?" spurgte 
hun forskrækket. 

Han saa paa hende med et Blik, hun aldrig 
før havde set i hans Øjne. 

^Du skulde blevet i Pisa og taget dig en 
Mand," sagde han haardt. „Der var vel andre 
Mænd end den Pietro, du ikke kunde lide." 

Dermed drejede han sig paa Hælen og gik 
hastig bort uden at se sig om. Men Credenza løb 
til Søster Margrete og fortalte hende grædende, at 
hendes Broder var gaaet fra hende i Vrede. 

Margrete lod hende fortælle det, som det var 
hændt. Saa kyssede hun hende og sagde med det 
underlig bedrøvede Smil, som Credenza kendte saa 
godt: 

„Vær du kun tryg, Barnlille! Din Broder er 
visselig ikke vred paa dig." 

Hun saa paa Credenza, og hendes Øjne strøm- 
mede over af Taarer. 

„Han holder af dig," sagde hun. „Han taler 
med dig om det, der tynger hans Hjerte, han 
tænker paa, at du har det ondt." 

Credenza græd med hende uden rigtig at vide 


128 


hvorfor, for hun syntes ikke mer, det var saa 
sørgeligt. Men Margrete bad hende fortælle det 
engang til — hvordan Livio havde set paa hende, 
hvordan han var gaaet bort uden at vende sig om. 
Credenza gjorde det, og da hun tav igen^ greb Dul- 
cinos Søster hende haardt i Skuldrene og stirrede 
paa hende med vilde Øjne. 

„O, var jeg dig!" sagde hun. 

Men som hun havde sagt det^ kastede hun sig 
paa Knæ, skjulte Ansigtet i sine Hænder og støn- 
nede hulkende: 

„Min Synd I min Synd!** 

Credenza knælede hos hende og vilde trøste 
hende. Men Margrete saa op med et Ansigt saa 
haardt og hvidt, at den unge Pige blev helt for- 
skrækket. 

„Gaa bort,** sagde hun, „og lad mig være 
ene!** 

Saa gik Credenza forvirret og ulykkelig og 
satte sig i Hyttens Dør og ventede paa Livio. 


Ellevte Kapitel. 


G-asparo. 

Dagene gik, og Livio var endnu ikke optaget 
i Menigheden. 

Åpostelbrødrene vidste det godt^ for Optagelsen 
af en ny Broder skete med stor Højtidelighed. De 
saa med Mistro paa den unge Adelsmand, der al- 
drig helt kunde glemme, hvem han var, og ofte 
forløb sig imod dem. Selv gjorde han, hvad han 
kunde, for at tæmme sin Stolthed og finde sig i 
den raa Tone, der herskede mellem Brødrene. Og 
naar det kom til Uenighed, sørgede Dulcino eller 
en af dem, der havde hans Fortrolighed, bestandig 
for at faa Striden bilagt og skaane Livio for Yd- 
mygelse. 

Men ingen begreb, hvad Dulcino vilde med 
ham, og en Dag gik Menighedens Ældste, Broder 

LongiDi til Anføreren og sagde ham, at Brødrene 
talte om at slaa Genueseren ihjel, og at han selv 
syntes, det var det bedste. 

Da trak Dulcino ham afsides og sagde til 
ham: 

„Gør I det, da synder I haardt imod Gud. 
Du skal vide det, Broder Longini, at denne unge 
Mand er sendt af Herren selv for at give os Sejr 
over vore Fjender. Gud har aabenbaret det for 
mig i et Syn allerede for længe siden. Han sagde 
mig, at han skulde komme igennem Løugangen og 
med en Hest og en ung Kvinde i sit Følge, ganske 
saaledes som det er gaaet. Sig det kun til Brød- 
rene, men lad Livio intet mærke. Gud vil selv 
aabenbare ham hans Kald, og vi tør ikke blande 
os i Herrens Raadslagning.^ 

Longini skyndte sig med at fortælle det til de 
andre, og fra den Dag af viste Apostelbrødrene 
ham den største Ærbødighed, uden at han kunde 
forstaa, hvad der var Skyld i deres forandrede 
Opførsel. 

De tog nu gerne mod hans Undervisning i 
Vaabenbrug, og da han saadan fik noget at for- 
drive Tiden med, faldt den ham ikke længer saa 
lang, og han befandt sig bedre. Hver Dag sad 
han i Hytten hos Dulcino og modtog Undervisning 
i den nye Lære. 

En Morgen meldte Vagtposterne paa Muren, 
at de kunde se en stor Bevægelse mellem Biskop- 
pens Soldater nede i Dalen. 

Dulcino kom til og mente, at Korshæren var 
ved at drage bort. Han holdt Erigsraad med de 
fire Ældste, som var, foruden Broder Longini, Fre- 
derik fra Novara, Albrecht fra Tarent og Walde- 
rich fra Brechia. De besluttede, at en Del af 
Hæren skulde drage ned i Dalen for at se at skaffe 
nogen Føde^ hvortil de trængte haardt. 

Livio var glad ved Udsigten til Kamp, men 
Dulcino bød ham blive hjemme og forsvare Lejren, 
hvis Fjendens Bortmarch kun skulde være et 
Krigspuds. Dulcino kunde se paa de ældste, at de 
var krænkede over den Magt, Livio fik. Saa kaldte 
han Brødrene sanunen med Klokken og sagde til 
dem: 

„Naar jeg er borte, da skal I' lyde denne Li- 
vio, som staar her, i alt, hvad angaar Krigen 
med Belials Præster og Lejrens Forsvar. Men i 
det, som rører eders Sjæles Vel og eders Længsel 
mod Himmerige, skal I lyde Menighedens Ældste.^ 

Derefter udvalgte han tre Hundrede af Brød- 
rene og steg ned ad Bjærget med dem. Livio stod 
paa Muren og saa mismodig efter den bortdragende 
Skare; Credenza og Margrete var hos ham. 

„Se nu," sagde Livio. »Her kunde jeg ud- 

rette noget, og du skal jeg staa uvirksom og for- 
svare denne Borg, som ingen Fare truer/ 

,,Gud være lovet, at du blev hos mig, Broder,^ 
sagde Credenza. 

Margrete stirrede efter Åpostelbrødrene, saa 
længe hun kunde se dem, og Credenza saa, at hun 
var meget bleg. 

„Lad os gaa ind og bede,^ sagde Margrete. 

Dagen gik, og det led mod Aften, uden at Apo- 
stelbrødrene kom tilbage. Margrete holdt sig inde 
i sin Hytte og havde Credenza hos sig ; Livio talte 
med Walderich, som forsikrede ham, at Dulcino 
ofte havde været borte i flere Dage paa saadant 
et Tog og altid kom uskadt derfra. 

„Ham kan intet Vaaben saare,^ sagde Apostel- 
broderen. „Gud har sin Hensigt med ham.'' 

„Ingen kender Guds Hensigt,'' sagde Livio. 

„Jo," svarede Walderich, „det gør Dulcino." 

Da Mørket faldt paa, saa Livio efter, om Vagt- 
posterne var paa Muren, og gik saa ind i sin Hytte 
for at sove. 

Credenza beredte Lejet til ham og lagde sig 
selv ved hans Fødder. 

„Hvad skal det til," sagde Livio. „Læg dig 
paa Kappen, og svøb den om dig, som du plejer." 

Men Credenza rystede paa Hovedet. 

„Jeg vil ligge saadan," sagde hun. „Saadan 

ligger Margrete. Hun ligger altid for sin Bro- 
ders Fødder. Hun elsker ham.^ 

^Ved du, hvad det er at elske, Credenza/ 
spurgte Livio smilende. 

„Ja/ sagde hun, „Margrete elsker Broder 
Dulcino, og jeg elsker dig.^ 

Midt om Natten kom Margrete løbende til Li- 
vios Hytte og greb ham 1 Armen for at vække 
ham. Hun var bleg som en død, og hendes Øjne 
stirrede vildt. Livio sprang op og greb sit Sværd. 

„Hvad er der paa Færde ?^ raabte han, 

„Saml Mændene, Livio,^ sagde hun, „og drag 
Dulcino til Hjælp! Jeg har set i Drømme, at han 
er i Nød. O, men skynd dig, skynd digl^ 

Hun løb til Klokken, og et Øjeblik efter var 
Åpostelbrødrene forsamlede. Livio valgte et Hun- 
drede af de yngste og kraftigste og drog med dem 
ud ad Porten, samme Vej Dulcino havde taget. 
Margrete fulgte dem uden for Muren. De stod 
stille et Øjeblik og lyttede. 

„Hør!^ raabte hun saa. 

Og fjernt i Dalen kunde de høre Skrig og 
Larm, som om nogen kæmpede. 

„Jeg gaar med jer,^ raabte Margrete. 

Der var ingen, der gjorde Indvendinger deri- 
mod, for Søstrene fulgte ofte deres Brødre i Kam- 
pen. Saa hurtig de kunde, skyndte de sig ned ad 

Bjærget Oppe paa Murene stod alle de, der var 
bleven tilbage af Hæren, og saa efter dem. 

„Det har ingen Ned med Doleino/ sagde 
Broder Walderich. 

„Naar Søster Hargrete har sagt det, er han i 
Nød/ svarede Longini. 

Credenza sad i Hytten og græd, fordi Livio 
havde forbudt hende at drage med. Han var bange, 
nu hun var ene blandt Brødrene, der saa saa vilde 
ud med deres lange Haar og Skæg, og hmi turde 
ikke gaa ud af Hytten. Ofte gik han hen til Døren 
Og stod der og lyttede ud i Natten, men kunde 
intet høre. Saa lagde hun sig paa Løjbænken og 
græd og var bange og faldt til sidst i Søvn af 
Træthed. 

Der fandt Livio hende, da han tidlig næste 
Morgen kom tilbage. Hun fløj ham om Halsen 
med et Glædesraab, men for forskrækket tilbage, 
da hun saa, hans Hænder og Klæder var blodige. 

„Er du saaret?" spurgte hun. 

Men Livio forsikrede, at han var frisk som en 
Fisk, og saa fortalte han, hvad der var sket i 
Natten. 

Søster Margretes Drøm havde været rigtig 
nok. Dulcino havde fundet Biskoppens Lejr helt 
forladt, og i en Landsby tæt ved fandt han baade 
Korn og Kvæg. Han lod sine Mænd belæsse sig 

med saa meget, de kunde bære, og bød dem saa 
drage 1^'emad, men bag om Bjærget ad en Vej, der 
var længere, men mere jævn og skjult i Oliven- 
skovene. Selv blev han tilbage med halvtredsinds- 
tyve Mand og lod dem gribe og binde Podestaen 
og de rigeste Mænd i Byen. Derefter tiltraadte de 
Tilbagetoget og stødte midtvejs mellem Landsbyen 
og Bjærget paa en Skare Krigsfolk, der var fire 
Gange saa talrige som de. Det var konmiet til en 
blodig Kamp, de halve Åpostelbredre var faldne, 
og det havde set galt ud for Dulcino, hvis ikke 
Livio og hans Mænd var komne ham til Hjælp. 

„Saa har Gud aabenbaret det for Søster Mar- 
grete,^ sagde Credenza fromt og foldede sine 
Hænder. 

„Det har han,^ sagde Livio. 

Han fortalte saa videre^ hvordan de havde 
slaaet Fjenden paa Flugten og gjort mange Fanger. 
Af dem havde de erfaret, at det slet ikke var Bi- 
skoppens Folk, de var komne i Kamp med, men 
en Afdeling af Hertugen af Viscontis Mænd, der 
skulde til Mailand. De lod saa Fangerne løbe med 
Undtagelse af Anføreren, der saa ud til at være en 
fornem Mand^ af hvem Dulcino ventede sig store 
Løsepenge. 

„Det var mig, der tog ham til Fange,** sagde 
Livio glad. „Nu vil jeg ud og se ham. Jeg har 

i Mørket ikke engang set hans Ansigt og ved 
ikke hans Navn. Er han en Adelsmand, saa skal 
jeg drage Omsorg for, han bliver godt behandlet.^ 

Han gik hen i den Krog af Lejren, hvor Fan- 
gerne var forvaret i Bure med Laas og Stænger, 
som var de Dyr. Der fandt han nemt sin Mod- 
stander fra Kampen. De havde taget Rustningen 
af ham, og han sad i sin Lssdervams paa Gulvet 
og frøs. 

Da Livio kom nær til og saa hans Ansigt, for 
han tilbage med et Udraab. 

„Guds hellige Død, Gasparo! er det dig?^ 

Fangen saa lidt paa ham, men lod ikke til at 
blive saa overrasket som Livio. 

„Vel mødt, Livio, ^ sagde han og for sammen 
af Kulde. „Kunde du skaffe mig et Bæger Krydder- 
vin og saa forresten fortælle mig, hvor jeg er, 
og hvad det var for Djævle, jeg kæmpede med i 
Nat." 

„Giv den Mand fri!^ bød Livio Apostelbroderen, 
som holdt Vagt. 

Men Manden nægtede det bestemt, med mindre 
Broder Dulcino selv sagde det. 

„Det haster heller ikke," sagde Gasparo og 
og gabede og strakte sig i Buret. 

„Men hvis du, min langskæggede Ven, kan 
skaffe mig det Bæger Vin og noget at spise maaske 

og et smukt Fruentimmer til Selskab^ saa skal jeg 
nok faa Tiden til at gaa, til Hr. Dulcino eller, hvad 
han hedder, kommer og sætter mig i Frihed.^ 

,,Hænges skal du paa Muren, før Sol gaar ned, 
du Belials Søn,^ sagde Apostelbroderen og spyttede 
paa ham gennem Tremmerne. 

Livio greb Manden i Skuldrene og stødte ham 
bort. Saa gav Gasparo, der var hans gamle Be- 
kendt og Svirebroder fra Genua, sig til at fortælle, 
hvordan han var rømt fra Byen for Gæld og gale 
Stregers Skyld og siden havde kæmpet i Hertugen af 
Mailands Tjeneste. Det var nu Aar og Dag siden, 
og han havde døjet meget ondt; Livio huskede 
godt, da han rømte fra Byen — hvordan de havde 
drukket hans Skaal i skummende Vin og troet ham 
død, siden de ikke hørte fra ham. 

„Men hvordan er du kommet her, Livio?** 
spurgte han saa. „Og hvordan Djævlen er det, 
du ser ud Mand? Hvad tror du, Clara vilde sige, 
om hun saa Dig i den Dragt. Og Beatrice? og 
Julia — — ak den søde Julia! Men er du bleven 
Munk, Livio? Tal dog Mand! Eller hvad for et ga- 
lant Æ ventyr er du ude for?** 

Livio svarede ikke, hørte knapt, hvad Gasparo 
sagde. 

Hele det gamle vilde Liv i Genua med alle 
dets brogede Minder stormede ind paa ham. Han 

saa paa sin fordums Kammerat, som havde været 
den vildeste og letfærdigste af dem alle, og som 
nu sad der i Buret og talte om Piger og Vin. 
Han saa paa Åpostelbroderen, som han havde givet 
saa ublid en Behandling, og som stod lidt borte 
med vrede Bryn og Haanden om sin Økse fast be- 
stemt paa ikke at forlade sin Post. 

Han tænkte paa, at denne raa, uvidende Mand 
havde lidt Kulde og Sult Vinteren igennem, og da 
saa Overfloden kom, redelig holdt Fasten, som Kir- 
ken bød. At han var jaget som et vildt Dyr for 
sin Tros Skyld, og at han sagtens uden at svigte 
vilde dø paa Baalet. 

Saa tog Livio sig til Panden med sin Haand 
og gik med hastige Skridt til Dulcinos Hytte. 

„Husk Vinen!" skreg Gasparo, „glem ikke en 
gammel Kanmieratl" 

Livio blev en Stund hos Dulcino, og mens han 
var der, kom Margrete hen og bed, at den fangne 
Adelsmand skulde sættes i Frihed. Fangevogteren 
saa forundret paa hende. 

„Han er fattig," sagde hun. „Og Dulcino har 
paa Livios Forbøn skænket ham Livet, for at han 
skal forbedre sig.** 

Saa skød Apostelbroderen Bolten fra, og Gas- 
paro kravlede ud paa alle fire. Han rejste sig op, 

strakte LemDierae og blev saa staaende lidt og 
stirrede paa Margrete. 

„Skønne Dame,^ sagde han og bøjede Knæ 
for hende. ;,0m I gav Bjørnen der Befaling til at 
udlevere mig mine Vaaben, da skulde jeg bryde 
en Lanse til eders Ære, saa snart jeg havde styrket 
mit Legeme med et Maaltid Mad og et Bæger 
Vin.** 

„Giv ham dem!^ sagde Margrete^ vendte ham 
Ryggen og gik. 

Manden hentede hans Rustning frem af en 
Hytte tæt ved, og mens Gasparo iførte sig den, 
rystede han paa Hovedet og sagde: 

„Et underligt Selskab jeg er kommet i. Saa 
grimme Mænd og saa skønne Kvinder. Men hvor 
Djævlen bliver Livio af med Vinen?** 

„Her er ingen Vin,** sagde Åpostelbroderen 
barsk „og vil I lyde mit Raad, saa skynd jer af 
Sted, inden Broder Dulcino fortryder sin Mildhed og 
lader eder hænge, som han har gjort ved hun- 
drede af jeres Slags før!** 

„Vel, min høflige Ven,** sagde Gasparo, mens 
han prøvede Æggen af sit Sværd. „Men du vil 
maaske være saa venlig at vise mig Porten til 
dette Kastel, hvor der er skønne Kvinder og grove 
Mænd og ingen Vin. Og skulde den Dame, der 
var her før, spørge efter mig^ saa kan du 

sige hende, at jeg hedder Gasparo de Castri, Adels- 
mand af Genua og altid til hendes Tjeneste/ 

Dermed skred han bagefter Åpostelbroderen 
hen mod Porten. Just som han skulde gaa ud af 
den, efter at hans Vogter havde forklaret hans Fri- 
gørelse for Vagtposterne, fik han Øje paa Credenza, 
der stod og talte med en af Søstrene. 

„Ejl^ sagde han. 

Han tog hende under Hagen og saa hende 
smilende ind i hendes Øjne. 

„Hvad hedder du, mit smukke Barn?^ spurgte 
han. 

Credenza gjorde sig fri og saa vredt til ham. 

„Jeg hedder Credenza,^ svarede hun. „Og jeg 
er Livios Søster." 

Da opslog Gasparo en skraldende Latter. 

„Bring din Broder en Hilsen, min Snut!** sagde 
han. „Han var alle Dage den lystigste af hele 
Kompagniet." 

Dermed skred han ud af Porten, langsomt og 
uden at se sig tilbage. 

Men da Credenza fortalte Livio om Mødet i 
Porten, rynkede han Panden og blev rød. 


Tolvte Kapitel. 


Duloino og Livio. 

Eu Dag sad Livio hos Broder Dulcino i hani^ 
Hytte. Margrete var gaaet bort, og de var ene. 

„Saa vil du altsaa ikke antage vor Lære?^ 
spurgte Dulcino og saa Livio ind i Øjnene med sit 
straalende Blik. 

Livio sad lidt tavs og tog ikke sine Øjne fra 
Apostelbroderens. Saa rystede han paa Hovedet 
og sagde rolig: 

„Nej, din Tro er ikke for mig." 

,,0g din Moder S" spurgte Dulcino og lagde 
Haandcn paa hans Skulder. 

„Jeg forstaar det ikke," sagde Livio. „Men 
det ved jeg, at Landet Makra, som jeg er draget 
ud at søge, det er ikke her paa Zebellobjærget." 

„Det er det ikke Livio. Men her er de Mænd, 

som skal gøre hele Verden til dit Makra. Om 
ogsaa den findes, din Fader talte om, saa er det 
jo kun en lille Plet, og hvad betyder de Par lykke- 
lige Mennesker, som kan bo der. Og hvad ved 
du, om gamle Marie hørte ret den Nat, da hun var 
halvdød af Angst og Sorg? Tror du saa ogsaa, 
det er Lykken, at Menneskene lever hos hinanden, 
en i Tro og en i Vildfarelse, uden at bekymre sig 
om hinandens Sjæle ?^ 

Livio sagde ingenting, men rystede blot paa 
Hovedet. Saa greb Dulcino ham pludselig haardt 
i Armen. 

„Tror du paa Gud, Livio?" spurgte han. 

„Ja,^ sagde Livio. „Jeg tror paa Gud. Men 
jeg kan ikke finde ham. I Genua var han ikke. 
Der var Præsterne hykleriske og grusomme. Mæn- 
dene falske og egenkærlige og Kvinderne udsvæ- 
vende." 

„Og her paa Zebellobjærget?" 

„Her er han heller ikke," sagde Livio. „Jeg 
tror, du er en from og en ærlig Mand, Broder 
Dulcino, og du har sagtens Ret i meget af det, du 
lærer. Men du vil ogsaa Mord og Baal og Brand. 
Dine Ord drypper af Blod, og dine Mænd myrder 
med Vellyst, naar de kan komme til det. Tænk 
paa Fangen, I dræbte i Gaar. Tænk paa Drengen, 
1 hængte forleden for haus Forældres Øjne. I Moxus 

brød I Alteret ned og slog Kirkeklokken itu. I 
Trevelli huggede I Armen af en frugtsommelig 
Kone. Alt det har jeg set med mine egne Øjne 
— hvor kan du saa tænke, at jeg i dig og dine 
Mænd skal se Fredens Apostle, som skal føre os 
tilbage til Paradisets Dage, da Ulv og Lam græs- 
sede ved Siden af hinanden.?'' 

Dulcino lænede sig tilbage mod Hyttens Væg 
og slog Armene sammen over sit Bryst. 

„Saadan er Krigens Gang,** sagde han rolig. 
„Er det mig, der har vakt Krigen? Fanger maa 
vi gøre for at udveksle dem med Brød til de hung- 
rige Brødre, og er der en, der trodser os, maa vi 
dræbe ham for at indgyde de andre Frygt. Er 
Korsfarerne, som Biskoppens Folk kalder sig, bedre 
end vi? Stod vi ikke sammen paa Volden og saa 
Luerne fra Baalet, hvorpaa de brændte tre af vore 
fangne Brødre? Hvad Skæbne tror du venter os 
alle, om vi falder i deres Hænder?'' 

„Det er sandt," sagde Livio. 

Dulcino sprang op og gik frem og tilbage i 
den b'Ue Hytte. Efter en Stunds Forløb spurgte 
Livio igen: 

„Sig mig Broder Dulcino, om det er sandt, at 
Apostelbrødrene holdt Fasten saa strengt som nogen 
rettroende?" 

„Det er sandt," svarede Dulcino og knejste 

med Hovedet. ^I en Maaned havde vi hungret, 
saa vi var syge — vi boede paa et andet Bjærg 
dengang, og alle Mennesker var flygtede for os, 
saa Egnen var ganske øde. Saa gjorde jeg med 
to Hundrede Brødre et Strejftog og tog Okser og 
Faar og Svin til at mætte en hel Hær. Men det 
var Faste, og ikke en af Brødrene lod sig for- 
lede til at bryde Loven. Raaddent Hø aad vi og 
Bark." 

„Det er sælsomt," sagde Livio." 

„Hvorfor det?" spurgte Dulcino. „Jeg er ikke 
kommen for at nedbryde Kirken, men for at op- 
bygge den. Ikke et Ord, ikke et Bogstav vil jeg 
rokke. Men jeg vil udrydde dem, som forvandsker 
den og gør Kristi hellige Kirke til et Babylon." 

„Saa sagde de ogsaa til mig, at du gav Men- 
neskene Lov til at aflægge falsk Ed," sagde Livio. 

„Hvem sagde det?" raabte Dulcino og stampede 
i Gulvet. 

Livio svarede ikke. Han tænkte, at Dulcinos 
Stemme var ikke saa sikker som før, og hans Blik 
ikke saa stolt, trods den Vrede han bar til Skue. 
Men Apostelbroderen blev hurtig Herre over sig 
selv og sagde rolig: 

„Om et Menneske er stedt i Dødsfare, da maa 
han visselig fri sig med sin Ed, naar han kun i 

sit Hjærte tager det Forbehold, at det er for Nøds 
Skyld. Tre Gange har Inkvisitoreme grebet mig 
og stillet mig for den hellige Ret, og alle tre Gange 
svor jeg mig fri. Jeg gik lige fra Fængselet ud i 
Verden og forkyndte, hvad Gud havde paalagt mig. 
Jeg havde ingen gavnet ved min Død, og mange 
er de, der lever af min Tro og min Styrke. — 
Var det Uret, Livio?" 

Livio svarede ikke, og Dulcino spurgte ham 
ikke mer. En Stund gik han op og ned i heftig 
Bevægelse; saa satte han sig atter paa Løjbænken 
ved Livios Side og lagde Armene om hans Skulder. 

^Naar du nu drager herfra, Livio — vil du 
saa hjem til din Rigdom i Genua?^ 

„Nej," sagde Livio. 

„Saa bliv hos os,^ sagde Dulcino. „Jeg har 

faaet dig kær, og du er os til megen Nytte. Er 

dit Hjærte ikke hos mig, saa er det jo heller ikke 

hos Biskoppens Krigsmænd. Bliv hos os^ til Aaret 

er omme. Hvis du da ikke ser min Spaadom gaa 

i Opfyldelse og Paven dø en blodig Død med alle 

Kardinalerne og Apostelbrødrene drage sejrrig over 

Jorden og prædike det nye Rige — da maa du 

kalde mig en Løgner og en Spotter og støde dit 

Sværd i mit Bryst." 

Det lovede Livio. 

10 

Da han kom uden for Hytten, stod Margrete 
der og greb ham i Armen. 

„Har du antaget vor Tro?^ spurgte hun. 

„Nej," sagde Livio. 

„Saa er han bedrøvet," sagde hun og gik stille 
ind i Hytten. 


Trettende Kapitel. 


Biskoppens Nederlag. 

Biskoppens Hær var ikke draget bort, som 
Apostelbrødrene troede. Dalen, hvori den havde 
lejret sig, var saa udsuget af Kætternes Plyndringer 
og Korshærens Underhold, at den gamle Biskop 
Rainerius, der var en lige saa tapper Kriger som 
nidkær Præst, indsaa, at han ikke længer kunde 
holde sig paa Stedet. Saa brød han op, gik over 
Sesiafloden og slog Lejr længere nede i Dalen i en 
Egn, der endnu ikke var hærget af Ej*igen. 

Der samlede han store Forraad af Levnets- 
midler og lod sine Mænd hvile og kvæge sig. Han 
lod Præsterne prædike Korstog overalt i Stiftet og 
love enhver, som deltog i Kampen mod Apostel- 
brødrene, tre Aars Syndsforladelse. 

Alle Vegne fra strømmede Folk til ham, baade 

de, der følte sig trykket af deres Synder, og de, 
der blot havde Lyst til Eventyr. Fra Paven kom 
Penge og Løfte om Frihed for Tiende til dem, der 
støttede Biskoppen i hans Kamp. Og alle de smaa 
Byer rundt om bidrog gerne, hvad de kunde, saa 
bange var de for Apostelbrødrene, af hvis Grusom- 
hed der gik Ry over hele Lombardiet. 

Blandt dem, som meldte sig til Tjeneste i Bi- 
skoppens Lejr, var ogsaa Gasparo. 

Han havde ikke megen Lyst til at vise sig for 
Hertugen af Mailand uden den Trop, hvis Anførsel 
var ham betroet. Og da han af det, han hørte 
paa sin Vandring fra Zebellobjærget forstod, at det 
var Apostelbrødrene, hvis Fange han havde været, 
faldt det ham hurtig ind at tilbyde Biskoppen sin 
Tjeneste. 

Den blev straks modtaget. Han fik en Deling 
Ryttere at føre, og da han havde spist og drukket 
godt og sovet i tre samfulde Dage ovenpaa de An- 
strengelser, han havde udstaaet, aflagde han for 
Biskoppen en udføriig Beretning om, hvad han 
havde set paa Bjærget. 

„Murene og Lejren er af Træ," sagde han. 
Mændene gaar alle barbenede, og Kvinderne er 
skønne som Engle." 

„Nette Engle de!" svarede den gamle Biskop, 
og hans Øjne skød Lyn under de buskede, graa 

Bryn. „Djævle er de, og paa Baalet skal de alle 
som en, naar jeg faar Magt over dem. — Men 
lagde I Mærke til, om de var ved godt Mod? havde 
de Levnetsmidler?" 

„Mod manglede de ikke, ^ sagde Genueseren, „de 
sloges værre end Fanden og messede og sang som 
Munke imens. Den Tid, jeg sad i Fangeburet, 
hørte jeg dem ogsaa synge og le i alle Kanter af 
Lejren. Men jeg for niin Part fik hverken vaadt 
eUer tørt, og de talte om en Drift Okser, de havde 
taget, med saa sultne Stemmer, som om de ikke 
havde smagt Mad et Aar.^ 

Biskoppen indsaa nok, at han ikke kunde regne 
stort paa, hvad Galningen sagde ; men alligevel be- 
sluttede han sig til næste Dag med fem Hundrede 
Mand at foretage en Recognoseriug; imens skulde 
saa Resten af Hæren, som talte nær tre Tusinde 
Erigere, vedblive at drage Levnetsmidler til sig 
og holde sig rede til Opbrud paa første Vink. 

Da Gasparo fik dette at vide, tænkte han straks 
paa Livio. Han fik fat i en ung Fyr fra Egnen, 
gav ham en Dukat, som var den eneste, han havde, 
og lovede ham fire til, som han ikke havde og 
heller ikke vilde givet ham, om han havde haft 
dem, saafremt han kunde snige sig ad Bjærgstierne 
til Apostelbrødrenes Lejr, opsøge Livio og bringe 
ham en lille Seddel. 

Livio fik Sedlen, hvorpaa der stod: 

„Skynd dig bort med Pigen eller uden hende 
Hun er Djævlens smuk, men der er smukke Piger 
nok i Verden, og om to Dage er Biskoppen over 
jer med fem Hundrede udvalgte Mænd.^ 

Gasparo havde skrevet det i god Tro, for han 
kendte intet til Apostelbrødrenes Styrke og havde 
ingen Anelse om, at der i Lejren var næsten 
tusinde Mænd og Kvinder, der var beredte til at 
kæmpe til det yderste. 

Men da Livio gav Dulcino Brevet, straalede 
Anførerens Øjne, og han rakte sine Hænder mod 
Himlen og raabte med høj Røst: 

„Jeg takker dig. Gud, at du giver Biskoppen 
i min Haand!^ 

Saa sad han lidt paa Løjbænken og grundede. 

„Ser du, Livio,** sagde han. „Biskoppen er 
klogere end din Ven. Han kender os — tre Gange 
har vi slaget hans Hær, og han har maattet flygte 
med Skanune. Det er ingenlunde hans Mening at 
storme Lejren med de fem Hundrede Mand. Han 
vil blot udspejde os; men nu vil jeg prøve paa, 
om jeg kan lokke ham i Fælden.** 

Dulcino gik ud og lod Klokken lyde. Da 
Brødrene var forsamlede, fortalte han dem, hvad 
han havde bragt i Erfaring og forklarede dem sin 
Plan, som gik ud paa, at naar Biskoppens Trop 

viste sig, skulde hele Hæren for hans Øjne forlade 
Bjærget og drage Vester paa ind i Alperne. Men 
Flugten skulde kun være paa Skrømt, og naar 
Fjenden var konunet op i Lejren for at tage den i 
Besiddelse, skulde Åpostelbrødrcne bryde frem af 
deres Skjul og hugge dem ned til sidste Mand. 

Der var ingen Tid at spilde, og Brødrene ord- 
nede sig inden for Porten, Mænd og Kvinder, be- 
redte til at drage bort. Kun en Snes Stykker af 
de ældste og svageste blev tilbage, og de gav sig 
til at tale med Fangerne, af hvilke der var over 
hundrede i Lejren, græd for dem, klagede over, at 
deres Brødre drog bort og lod dem i Stikken, og 
bad dem lægge et godt Ord ind for dem hos Kors- 
farerne, der snart maatte være der. 

Da Biskoppen red ind i Dalen i Spidsen for 
sine fem Hundrede Mand, af hvilke de fleste var til 
Hest, saa han til sin Forbavselse, at Lejrens Porte 
aabnedes, og alle Åpostelbrødrene drog ud. 

Han skyndte sig at stille sine Mænd i Slag- 
orden, da han troede, de rykkede frem til Angreb ; 
men han blev snart overbevist om sin Vildfarelse. 
For de steg kun et Stykke ned ad Bjærget og 
svingede saa til venstre og forsvandt bag de nær- 
liggende Høje, mens deres ensformige Sang lød ud 
over Dalen bestandig Qernere og svagere. 

Det var ikke til at tage fejl af, at de var i 


152 


Færd med at gaa bort fra Zebellobjærget. Og 
Biskoppen knyttede sine Hænder i Raseri over, at 
han kun havde saa ringe en Styrke hos sig. For- 
følge dem op i Bjærgene med sine fem Hundrede 
Mand turde han ikke, saa meget mere som Hestene 
ikke kunde anvendes paa det Terræn. 

Saa lejrede han sig med sin Skare i Dalen ved 
Zebellobjærgets Fod og biede for at se, om der 
skulde skjule sig en Krigslist under det. Han 
havde nu set med sine egne Øjne, hvor stor 
Apostelbrødrenes Hær endnu var, og det lignede 
kun lidt Dulcino at vige for Faren. Men han og 
hans Mænd var sagtens udmattede af Hunger og 
Elendighed; maaske troede han ogsaa, at Resten af 
Biskoppens Hær var i Nærheden. 

Den gamle Prælat red et Stykke opad Bjærget 
fulgt af kun et Par Mænd. Der holdt han stille og 
lyttede; men der var ingenting at høre. Apostel- 
brødrenes Sang var forstummet; deroppe var der 
stille, og Porten stod paa vid Gab, som de bort- 
dragende Kættere havde efterladt den. 

Da det blev Aften, kom en Mand ned fra 
Bjerget og nærmede sig Biskoppens Lejr. 

Han var forfærdelig udtæret og mager og mere 
krøb end gik. Til Vagtposterne, som greb ham, 
sagde han, at han begærede straks at blive ført for 
Biskoppen. 

„Hvem er I?^ spurgte Biskoppen paa sin 
barske Maade. 

Manden knælede, lige saa meget fordi hans Ben 
ikke mere kunde bære tiam som af Ærefiygt, og 
saa paa Rainerius med sine dybtliggende, feber- 
brændende Øjne. 

„Ak, ærværdige Herre !^ sagde han. „Kender 
I mig ikke mere?^ 

Biskoppen bøjede sig ned over ham og stir- 
rede paa ham. Da saa han, at det var Podestaen 
i Campofolio, Francesco Scopa, som for Åar og 
Dag siden var fangen af Apostelbrødreue, og hvem 
han længe havde troet død. 

„Gud staa mig bi, Mand!* sagde han. „Hvor- 
dan har de Ildgerningsmænd faret frem imod jer?^ 

„Ude nok, Herre Bisp,^ sagde Podestaen. „Men 
giv mig et Glas Vin, for at jeg kan komme lidt til 
Kræfter." 

De bragte en Læddike, og da Manden havde 
taget en Slurk, berettede han, at Apostelbrødrene 
virkelig havde forladt Lejren, og at deres Mod var 
ganske brudt. Det var deres Agt at gaa over 
Alperne ind i Frankrig. Oppe paa Bjærget var der 
ikke andre end en Snes gamle og svage, som ikke 
havde kunnet følge med, og saa Fangerne, hvis 
Fængseler var blevet aabnet, saa snart Hæren var 
draget bort. Men han var den eneste, der havde 

haft Kræfter nok til at krybe ned ad Bjærget. De 
tilbageblevne Brødre havde bedt ham udvirke Naade 
og Tilgivelse for dem, og det havde han lovet. 

„Men skaan dem ikke. Herre, skaan dem ikke,*^ 
sagde han med skælvende Læber. „Jeg siger det^ 
endda jeg lovede at bede for dem. Jeg kan ikke. 
De har dræbt min Hustru og min Datter for mine 
Øjne. £t langt Aar har jeg vansmægtet i deres 
Fængseler, og mangfoldige er de Skændigheder, jeg 
har været Vidne til. De er ikke Mennesker, men 
vilde Dyr, og de forljener ingen Naade. '^ 

„Frygt ikke for det,** svarede Biskoppen og 
løftede sin knyttede Haand. „Hvad man har lovet 
en Kætter, behøver man ikke at holde, og hver 
Apostelbroder, der falder i mine Hænder, er sikker 
paa Baalet. — Men nu op, mine Mænd! Lad os 
tage det Bjærg i Besiddelse, hvor Djævlen saa 
længe har regeret. '^ 

Han sendte et ridende Bud til sin Lejr med 
Befaling, at hele Hæren hurtigst skulde bryde op 
og drage til Zebellobjærget. Derefter begyndte 
han i Spidsen for sin Skare Vandringen op mod 
Lejren. Saa gammel han var, gik han selv i Spidsen, 
og det varede ikke længe, før han stod indenfor 
de Mure, der saa længe havde trodset Romer- 
kirkens Magt. 

Han fandt det deroppe, som Podestaen havde 
sagt. 

Lejren var uddød og øde. Biskoppen vel- 
signede og trøstede de fangne og lod deres for^ 
dums Vogtere spærre inde i Burene, de lige havde 
forladt. Han gik gennem Lejrens Gader, og saa 
ind i Hytterne, hvor Græsbænkene stod tomme, og 
det nødtørftige Husgeraad laa hulter til bulter. 
Han kom til Skuret, der var fyldt med Guld og 
Ædelstene. 

„Ak,^ sagde han. „Mange af dem, hvis Øjne 
engang firydedes ved disse Skatte, er grusomt 
myrdede i denne forfærdelige Krig. Men den hel- 
h'ge Kirke skal læse Messer for deres Sjæle og 
tage en gruelig Hævn over deres Mordere. ** 

Saa stod han paa den aabne Plads, hvor Pælen 
var med Klokken, som ingen uden Dulcino turde 
røFe. Ofte havde han nede i Dalen hørt dens 
Klang, naar den ringede Brødrene sammen. Det 
var Kirkeklokken i Trevelli, som Kætterne havde 
bortført fra Taamet, den Gang de stak Kirken i 
Brand. 

„Aldrig skal den mere lyde for en kristen 
Menighed, skændet, som den er, af Kætternes Hæn- 
der, ** sagde Rainerius. „Hug Pælen om.** 

En af hans Mænd løftede sit Sværd og rettede 

et vældigt' Slag mod Pælen. Den stod endnu^ men 
Klokken ringede. 

I samme nu lød der rundt om et Skrig, som 
om Helvede havde sluppet alle sine Djævle løs. 
Det lød som Legemer, der faldt ned, Fodtrin 
i hastigt Løb, Klirren af Yaaben og bestandig vil- 
dere og stærkere Skrig. 

Biskoppen greb sit Sværd, og hans Mænd flok- 
kedes om ham. 

„Vi er forraadte! Kætterne er over os!" 

Et Øjeblik efter rasede den vildeste Kamp i 
Lejren. Apostelbrødrene var krøbne over Muren 
paa Stiger, de havde holdt i Beredskab. Nu faldt 
deres Øksehug lynsnart og tungt over de forfærdede 
Korsfarere, som ikke vidste, hvorhen de skulde 
vende sig i Mørket, og slog fra sig i Blinde og 
saarede Yen med Fjende. 

Mændene raabte, og Kvinderne skreg. Tættere 
og tættere faldt Huggene, de kæmpende gled i 
Blodstrømme, og efter et Kvarters Forløb var der 
kun et halvt Hundrede af Biskoppens Mænd i Live. 

Da lød Dulcinos stærke, klare Røst højt over 
Larmen : 

„Bispen! Bispen! grib ham levende! ingen 
krummer et Haar paa hans Hoved!" 

Men da var Biskop Rainerius langt borte. 

I Begyndelsen af Kampen havde to af hans 

Hænd grebet ham, hver under sin Arm og ført 
ham gennejn Tummelen hen mod den Port, de var 
komne ind af. Ilsomt ledte de' ham ned ad Bjær- 
get. Den gamle Mand vilde slide sig fra dem 
og skreg: 

,,Slip mig! jeg vil dø med mine Mæud!^ 

Men hans trofaste Tjenere slap ham ikke. 
Omsider naaede de Foden af Bjærget, hvor deres 
Lejr var. Der satte de ham op paa en Hest og 
sprang hver paa sin. Men de maatte binde ham 
til Sadlen og støtte ham, saa afkræftet var han af 
Sorg og Harme. 

Inden de red af Sted, havde de slaaet alle He- 
stene løse, for at Apostelbrødrene intet Middel 
skulde have til at forfølge dem. De opskræmte 
Dyr gallopperede til alle Sider gennem Dalen. 

Ud paa Morgenen mødte de tre Ryttere Hoved- 
hæren, der netop var brudt op efter Biskoppens 
Befaling. 

Der blev stor Bestyrtelse og Modløshed, da 
de hørte om det forfærdelige Nederlag paa Zebello- 
bjærget. Anførerne lod gøre Holdt og raadslog om, 
hvad der var at gøre. Ingen havde Mod til at 
drage videre; men da rejste Biskoppen, som halvt 
afmægtig var sunken om paa en Sten, sig op og 
raabte med høj Røst: 

„Fremad i Guds Navn! det er den hellige 

Krig. Forbandelse over hver den, som sviger Lettet, 
han gav, da han tog Korset!^ 

Ingen vovede at gøre Indvendinger, og Hæren 
satte sig langsomt i Bevægelse. Rainerius sad 
atter til Hest, rank som nogen af Krigerne og red 
blandt de forreste. Hen hans Ansigt var frygtelig 
blegt, og han talte ikke til nogen. 

Tæt ved ham red Gasparo i Spidsen for sine 
Ryttere. Han var mere tavs end ellers og vogtede 
sig vel for at lade nogen vide den Del, han havde 
i Ulykken. 


Fjortende Kapitel. 


Belejringen. 

Biskoppens Hær laa atter for Zebellobjærget. 

Om Dagen saa Apostelbrødrene ikke meget 
til den, for den gjorde aldrig Hine til at angribe; 
men om Natten laa Vagtblussene i en lang Linie 
over Dalen. 

Hver Dag blev Hæren stærkere, for Biskoppen 
drog Forstærkninger til sig alle Vegne fra. Det 
var let at se, at han denne Gang vilde have en 
Ende paa Kampen med Kætterne. Han lod op- 
kaste store Jordvolde foran sin Lejr, tidlig og silde 
var han selv paa Færde for at opflamme sine 
Hænds Mod. Han lod røde Kors male paa deres 
Skjolde og sy paa deres Kapper og Kjortler, ganske 
som det var sket i de rigtige Korstogs Tid, da 

det var Kampens Maal at udfri den hellige Stad 
af Saracenernes Hænder. 

I alle Kirker i hans Stift blev der hver Dag 
holdt Bøn for Korsfarernes Sejr, og Rygtet om den 
hellige Krig voksede og bredte sig, saa at adskil- 
lige af de fornemste Riddere og Krigsøverster i 
Lambardiet kom til ham og tilbød ham deres Tje- 
neste. Paa den Maade bragte han efterhaanden 
sin Hær op til over to tusinde krigsvante Mænd. 

Naar Broder Dulcino stod paa sin Mur og saa. 
ned over Dalen, forstod han godt, at Faren denne 
Gang var større end nogen Sinde før. Om Natten 
talte han Vagtblussene og saa, at der blev be- 
standig flere. Og det faldt ham ikke ind mere at 
vove sig i aaben Kamp med Fjenden. 

Men Korsfarernes Overlegenhed bekymrede 
ham kun lidt, for saa vidt han var sikker paa, at 
han havde Folk nok til at forsvare det stejle Bjærg 
mod et Angreb. Værre var det, at Levnetsmid- 
1erne snart slap op, og der gik ingen Vej til For- 
syning uden gennem Dalen, som Biskoppens Hær 
havde spærret. 

To Gange forsøgte han i Nattens Mulm med 
en udvalgt Skare af Brødrene et Overfald paa Bi- 
skoppens Lejr i den Hensigt at røve noget af 
Kvæget, hvis Brølen de kunde høre paa Bjærget,, 
saa de uden Vanskelighed kunde finde, hvor Kors- 

farerne holdt det i Forvaring, Han lagde Planer 
med stor Klogskab og udførte den med Mod og 
Forsigtighed. Mens han gjorde Angreb paa Lej- 
rens ene Fløj og største Delen af Korsfarerne 
strønunede derhen, hvor Kampen stod, faldt Livio 
med en lille Skare over dem, der vogtede Kvæget. 

Det lykkedes ogsaa. Men Apostelbrødrene 
kunde ikke drive Kreaturerne op ad Bjærget, saa 
hurtigt det skulde gaa. De maatte dræbe Dyrene, 
skære dem i Stykker og saa spredes som Avner 
for Vinden, hver med sin Byrde for ad Stier og 
Bagveje at liste sig tilbage til Lejren. 

Vante som de var til at klatre i Bjærgene, 
naaede de velbeholdne lyem, og det samme gjorde 
Dulcino. Men han havde i Kampen mistet saa 
mange af sine Mænd, og Udbyttet, de fik, var saa 
lidt til at mætte de mange Munde, at han ikke 
oftere turde gøre Forsøget. 

Saa sendte han en Trop under Anførsel af 
Broder Albrecht op i Bjærgene. Det var Meningen, 
at de skulde omgaa Biskoppens Hær, og i Egnene 
bag den skaffe Proviant for saa at vende samme 
Vej tilbage med den. 

Men Dulcino havde ikke selv stor Tro til Pla- 
nen, som han satte i Værk mest for at holde 
Modet oppe hos ^Brødrene. Han tænkte meget 
mere paa at bryde op med hele Hæren og drage 

andet Steds hen, som han havde gjort fer. Men 
han vidste ikke, hvorhen han skulde vende sig. 
Daltti var sp«rret,og de Egne, hvor Apostelbrsdraie 
fer havde været, var ganske udsugede. 

Imens gik Dagene og Ugerne, og de saa intet 
til Broder Albrecht. Dnlcino samlede Brødrene om 
Klokkepælen og talte stærke og flammende Ord til 
dem, som han havde gjort saa ofte fer. De styr^ 
tede paa Knæ for ham og kyssede hans Fedder 
og lovede at felge ham, hvorhen han gik, og døje 
med ham, hvad ondt God maatte beskikke dem. 

Saa gik de udenfor Muren paa Bjærgets Skrænt 
huggede Barken af Træerne og lavede Brød deraf, 
som de havde gjort i deres værste Hungersnøds 
Dage. De klavrede op i Bjærgene og samlede 
Rødder og Urter og Bær. Engang lykkedes det 
dem at komme over en Faarehjord højt oppe i Al- 
perne. Saa dræbte de Hyrderne og alle Dyrene, 
og Dag efter Dag gik de den lange Vej til Stedet, 
hvor de laa, og bar de døde Kroppe Igem paa 
deres Skuldre. 

Men det forslog altsammen kun for en lille 
Tid, og Dulcino saa med Bekymring Fremtiden i 
Møde. 

En Dag opstillede han hele sin Skare paa 
Skrænten udenfor Porten. De sang deres Psalmer, 

svang deres Yaaben i Luften og opløftede vilde 
Skrig. De rykkede halvvejs ned ad Bjærget — alt- 
sammen i det Haab, at Korsfarerne skulde angribe 
dem i deres gunstige Stilling. 

De unge Riddere i Biskoppens Lejr vilde 
heller end gerne komme Apostelbrødrenes Ønske i 
Møde. De var kede af deres Uvirksomhed og 
kunde ikke forstaa, at det var Umagen værd at 
gøre saa mange Ophævelser over den Haandfuld 
Folk. 

^Giv mig fem Hundrede Mand, Herre Bisp,^ 
sagde en af dem. „Og jeg skal inden Aften bringe 
eder Dulcinos Hoved." 

Men Biskoppen kendte bedre de fortvivlede 
Mænd^ med hvilke han havde at gøre, og bød Rid- 
derne slaa sig til Taals. 

„De slaas som Djævle," sagde han, „og 
Djævlen staar i deres ugudelige Kroppe. I vilde 
komme ynkelig til kort med eders fem Hundrede 
Mand, Hr. Ridder. Lad os vente rolig, til Hun- 
geren driver dem ud af Hulen. Og et Ord een 
Gang for alle, I Herrer: Naar det kommer til 
Kamp, gælder det først og sidst at fange Dulciuo 
levende. Han fortjener ikke at dø en ærlig Kri- 
gers Død, og jeg haaber sikkert, at mine gamle 
Øjne skal se ham brænde paa Torvet i Biela." 

Saa holdt KorsEuienie sig rolig i deres Stil- 
Og Apost^rodreoe drog ind igm bag defes 
More og spejdede efter ftxider Albrecht, som ikke 
kom, og aad deres Barkebrod. 


Femtende EapiteL 


Livio og Credenza. 

Livio laa paa Græsbænken i sin Hytte, og saa 
paa Credenza, der bødede hans Kjortel. 

Den var nu kun en Las og ikke bedre end 
de andre Brødres og Credenzas egne Klæder. 
Livio selv var bleg og gusten, medtagen som han 
var af Hunger og pint af Tvivl og Bekymringer. 
Med sit store Skæg og uordentlige Haar lignede 
han en Vildmand. Men Credenza var frisk og rød, 
og han laa netop og undredes over det. 

„Naar man ser paa dig, Credenza,^ sagde han, 
„saa skulde man tro, du var konmien i Gaar fra din 
Faders Hus i Pisa, og at du hver Dag fik Davre 
og Middag og Nadver og sov paa Bolstre og havde 
Fred.** 

Credenza saa op og smilte. 

„Du giver mig jo altid det største Stykke, 
Broder,^ sagde hun. 

„Jeg syues ikke, jeg har set noget Stykke i 
mange Dage, hverken stort eller lille, ^ sagde Livio 
mismodig og strakte sig paa Bænken. 

Credenza satte sig hen hos ham og strøg 
Haaret fra hans Pande. 

„Nu angrer du, at du drog herhen,^ sagde hun. 

„Ja,^ svarede Livio. „Jeg skulde ønske, at 
jeg den Morgen havde drejet min Hests Hoved den 
anden Vej og redet med dig ud i den vide Verden. 
Ønsker du ikke det?^ 

„Nej. Saa havde du været en fornem Adels- 
mand, og jeg en fattig og landflygtig Pige. Du 
var en Genueser, og jeg en Pisaner, og mellem 
vore Byer og vore Fædre var der Kamp og Blod. 
Nu er jeg din Søster, og du er hos mig. Vi 
hungrer sammen, og vi beder med hinanden, og jeg 
tænker aldrig paa, at du er en fornem Mand. Naar 
du er glad, kan jeg dele din Glasde, naar du er 
syg, kan jeg pleje dig. Nej, Livio, jeg ønsker det 
ikke anderledes.^ 

Livio løste hendes lange Haar op og vandt 
det om sine Hænder. 

„Hvis vi var redet ud i den vide Verden, 
Credenza, saa kunde du blevet min Hustru. Saa 
3kulde jeg ført dig engang til mit Hus i Genua. ^ 

Han rejste sig overende og stirrede frem for sig. 

„Credenza/ sagde han. „Du skulde se mit 
Hus's Pragt. I Aarhundreder har mine Fædre boet 
der i gyldne Sale. Hundrede Tjenere lyder mit 
Bud, og tusinde Vasaller staar mig rede rundt om 
i Landet. Jeg har dejlige Landsteder og Vinhaver. 
Jeg har Skibe i Søen — ak, Credenza, den vide, 
blaa Sø ! saa ofte sad jeg i Loggiaen og stirrede 
over dens Vande.** 

„Jeg længes ogsaa tit efter Havet/ sagde 
Credeuza og sukkede. 

„Vilde du været min Hustru^ Credenza? spurgte 
han saa. 

„Ak, Herre Livio,^ svarede hun og glemte i 
det Øjeblik, hvor de var. „Hvad skulde eders 
Frænder sagt, om I var kommen hjem med en 
Hustru, I havde fundet paa Vejen?" 

Han svarede ikke, men saa ud gennem Hyttens 
Dør, hvor Solen skinnede i den øde Lejrgade. 

„Søster Margrete siger, det er Synd itt tage 
til Ægte,** sagde Credenza saa. 

„Hvad er det for Snak,** svarede Livio. „Skal 
Verden da uddø? Fordømmer du din Fader og 
Moder, fordi de satte dig i Verden?** 

„Nej, Livio,** sagde hun. „Den nye Lære var 
ikke prædiket for dem, og de syndede ikke. Det 
er ogsaa tilladt Apostelbrødrene at blive ved deres Hu- 

Struer, om de et gifte. Rnndt om i Landet har 
Brod^ Dalemo mange TilluHigere, som ikke fdlgte 
ham paa hans farefolde Vej, men blev hos Hostm 
og Barn ved deres Arbejde og bier, tn Guds Rige 
kommer.'' 

,,0g Guds Rige konuner, inden Aaret er omme?^ 
spurgte LiYio spodsk. 

„Det gør det,** svarede hun troskyldig. „I^^t 
har Broder Dnlciuo sagt, og Gud har selv betroet 
ham det. Saa vQ de gode Mennesker annamme det. 
Men det er større at leve i ugift Stand som Broder 
og Søster. Saadan maa vi gøre det, som følger 
Dulcino i Kampen mod Paven og Præsterne. Vi 
er Overapostle og Guds Rige næst.^ 

„Du er nok videre i Troen, end jeg,^ sagde 
Livio. 

Men Credenza tog hans Haand mellem sine 
og kyssede den og klappede den og sagde stille: 

„Ak Livio! bliv ikke vred paa mig, fordi jeg 
ikke har talt til dig derom. Jeg har lovet Mar- 
grete, at jeg skal optages i Menigheden. Paa Søn- 
dag skal det ske.^ 

„Aldrig skal det ske !^ raabte Livio og sprang op. 

Han gik i stærk Bevægelse frem og tilbage i 
Hytten. Credenza sad stille med bøjet Hoved. 

„Er du vred paa mig, Livio ?^ spurgte hun saa. 

„Ja,** sagde han kort. 

„Det maa du ikke være/ bad hun. „Ak, 
Livio, jeg har det saa godt nu — her hos dig. I 
gamle Dage da min Broder levede, var det ogsaa 
godt, men ikke saa godt som nu. Saa kom den 
Tid, da de vilde tvinge mig til at ægte Pietro. Da 
græd jeg baade Nat og Dag og havde aldrig Fred. 
Aldrig, aldrig vil jeg giftes.** 

Livio tog med begge Hænder om hendes Hoved 
og bøjede det tilbage. 

„Er der da ingen andre Mænd, end Pietro?** 
spurgte han. „Er jeg ikke en Mand?^ 

Credenza saa ham i hans Øjne og syntes al- 
drig, han havde set saadan paa hende før. Hun 
blev rød som Blod og skælvede over hele Kroppen. 

Da drog han hende til sig og kyssede hende 
heftigt. Men hun vred sig ud af hans Arme og 
gav sig bitterlig til at græde. 

Livio lagde sig paa Knæ ved Siden af hende 
og tog hendes Hænder og gav hende tusinde 
gode Ord. 

„Tilgiv mig, Credenza,** sagde han. „Jeg er 
ikke saa god og ren, som du, og jeg har gjort 
dig Fortræd.** 

Saa rejste han sig op og bandt Rebet fastere 
om sit Liv. 

„Jeg ved ikke, hvordan det er,** sagde han mis- 
modig, „men jeg staar ikke dette længe ud. Sulten 

gnaver mine Tarme, og Tvivlen mit Sind. Jeg 
længes mod Genua, mod det blaa Hav, mod hele 
den gyldne vide Verden." 

Saa gik han hastig bort. 

Men Credenza sad i Hytten og stirrede hen 
for sig med røde Kinder og vaade Øjne. 

Hun længtes efter Livio og syntes ikke, hun 
var den samme som før, Saa knælede hun i Hyt- 
tens inderste Krog og bad til Guds Moder, at hun 
vilde tilgive hende og Livio og fri dem fra Synd. 


Sexlende Kapitel. 


Bliderne. 

En Nat traadte Vagten ind i Dulcinos Hytte 
og vækkede ham. 

De hørte fra Muren en sælsom Larm som af 
mange Mennesker, der kom dragende, og frygtede 
for, at Biskoppen var i Færd med at anfalde Lejren. 

„Ja, var det blot sandt !^ raabte Dulcino. 

Han stod paa Muren og lyttede og hørte det 
sanmie baade i Nord og Syd. Hurtig fik han 
Brødrene paa Benene uden at ringe med Klokken 
for ikke at skræmme Fjenden, og hele Natten stod 
Apostelbrødrene fuldt rustede paa Vagt. Dulcino 
spejdede og lyttede og frygtede kun for, at der 
intet skulde ske. Han følte sig sikker paa Sejren, 
naar Korsfarerne angreb ham i hans stærke Lejr, 
og han vidste, at intet skulde opildne Brødrenes 

Mod som en sejrrig Kamp. Havde de bestaaet den, 
skulde de gladelig udholde lange Tiders Sult og 
Savn. 

Men Natten gik, og der skete intet Anfald. 
Da Solen stod op, og Morgentaagen spredte sig, 
saa Apostelbrødrene, hvad det var, der var sket. 

Nord og Syd for Lejren laa der to Højder, 
der var flade oventil, ligesom den, hvorpaa Lejren 
stod, og noget højere. Dulcino havde en Gang tænkt 
paa at besætte og forskanse dem, men han havde 
vundet saa lette og hurtige Sejre over Biskoppens 
Hær, at Tanken var gaaet ham af Minde. Siden 
var det atter faldet ham ind, men da havde han 
for faa Folk. 

Nu var Fjenden kommen ham i Forkøbet. 

Paa begge Højderne stod der anselige Skarer 
af Biskoppens Folk. De var i Begreb med at opstille 
nogle store Tingester af Træ, og Afstanden var 
ikke større, end at man kunde høre dem raabe 
og le. 

Dulcino saa det sørgmodig. Tavs stod han 
paa Muren, og de af Brødrene, der stod nærmest 
ved ham, spejdede ængstelig i hans Ansigt. 

„Hvad er det, de gør derovre?" spurgte saa 
Broder Longini. 

Dulcino svarede ikke. Men Livio trak paa 
Skuldrene og sagde: 

^Du vil snart faa del at mærke. De bygger 
Blider. Inden Aften vil Stenene styrte ned over os.** 

Apostelbrødrene stod i Klynger og talte sagte 
sammen, mens de stirrede over mod Biskoppens 
Folk. Tavs gik Dulcino ind i sin Hytte og lidt 
efter stod Livio foran ham. 

Apostelbrødrenes Anfører sad paa Græsbænken 
med Hovedet i sine Hænder. I et Hjørne laa Mar- 
grete paa Knæ og kogte et eller andet ved Arnen. 
Livio saa medlidende paa Dulcino, satte sig saa 
ved Siden af ham og vækkede ham af hans 
Tanker ved at lægge Haanden paa hans Skulder. 

,,Det er paa Tide, du faar en ny Aabenbaring, 
Broder Dulcino,** sagde han. „Og det maa være 
en, som duer. Ellers er det ude med dig og din 
Menighed.** 

Dulcino saa op paa ham og vendte saa Ho- 
vedet bort igen uden at svare. Margrete havde 
ikke Øjnene fra sin Broders Ansigt. 

„Hører du ikke, hvad jeg siger?** sagde Livio 
igen. „De Blider deroppe har Biskoppen hentet 
langvejs fra; men han vil faa Løn for sin Møje. 
Inden Ugen er omme, vil alle vore Hytter være 
knuste.** 

;,Livio,** svarede Dulcino og saa paa Genue- 
seren med sine store^ straalende Øjne. „Dit Hjerte 
er blevet koldt imod mig.** 

„Det er det," sagde Livio rolig. „Din Lære 
er ikke noget for mig. Det er ude med den og 
med dig. Du er dømt til Døden, men jeg er ung, 
og jeg vil leve.** 

„Saa løb ned til Biskoppens Lejr og forraad 
mig!*' sagde Dulcino. 

„Endnu forraad te jeg ingen,** svarede Livio 
stolt. „Men vel vil jeg bort herfra, naar jeg kan 
faa Lejlighed dertil.** 

„Jeg kunde lade dig dræbe, om jeg vilde.** 

Livio udholdt rolig hans Blik. 

„Det kunde du,** sagde han saa. „Men du 
gør det ikke. Der er Blod nok paa dine Hænder. 
Jeg kom frivillig til dig, og du vil lade mig drage 
bort, naar jeg vil, men Tiden er ikke endnu. Jeg 
vil have nogen med mig.** 

Dulcino saa spørgende paa ham ; men Margrete 
løftede Hovedet henne i sin Krog. 

„Credenza,** sagde hun. 

Livio nikkede, men Dulcino trak haanlig paa 
Skuldrene. 

„Den som hænger af Kvinder, har Gud ingen 
Brug for,** sagde han. „Drag bort, naar du vil, og 
tag Pigen med dig. Men vogt dig for Brødrene! 
Faar de dit Forehavende et vide, slider de dig i 
Sønder Led for Led, og jeg kan ikke værge dig, 
om jeg vilde.** 

Der var stille lidt i Hytten. Livio sad i sine 
egne Tanker. Dulcino saa paa ham, og Margrete 
vogtede paa Dulcinos Ansigt. 

„Saa skal du vel tilbage til Genua, til din 
Rigdom og Herlighed?^ spurgte Dulcino. „Tænker 
du saa ikke, Mindet om din Moder vil komme over 
dig og slaa dig, naar du tømmer dit Bæger 7*^ 

„Jeg er ikke den samme, som jeg var før,^ 
svarede Livio. „Og jeg tænker anderledes om min 
Moder. Hun var en stakkels Kvinde, haardt krænket 
tilmed, da hun faldt i eders ^Garn. Men jeg er en 
Mand, og jeg kan slaa mig gennem Verden.^ 

Saa rakte han sin Haand ud mod Dulcino og 
sagde mildt: 

„Jeg ærer dig. Broder Dulcino, trods det, at 
jeg ikke deler dine Vildfarelser. Du skal aldrig 
finde mig blandt dine Fjender, og kan jeg gøre 
noget for at hjælpe dig, naar du kommer i Nød, 
saa stol trygt paa mig!'' 

I samme Øjeblik, han havde udtalt, hørte de et 
højt Raab ude fra Pladsen, og straks derefter et 
vildt Skrig fra Bjærget, Korsfarerne havde besat. 
Saa lød ogsaa Klokken ude paa Pælen, men kun 
en eneste Gang. 

„Hvem vover at røre Klokken?^ raabte Dulcino 
og sprang op. 


176 


Han løb ud af Hytten, og Livio og Margrete 
sprang til Døren og saa efter ham. Derfra hvor 
de stod, kunde de se Pladsen midt i Lejrbyen, 
hvor Pælen stod. 

Den stod der ikke mere. Det første Blidekast 
var kommet og havde ramt Pælen og slaaet den 
omkuld. Apostelbrødrene stimlede sammen, og 
Dulcino stod paa den Sten, hvorfra han plejede at 
tale til dem. 

Livio kunde høre hans Stenmae, men ikke Ordene 
han sagde. Han saa paa Margretes Ansigt, da hun 
bøjede Hovedet frem. Hendes Miner vekslede, og han 
tænkte, at hun sagtens vilde kunne forstaa Dulcino, om 
han saa talte til hende fra Himlen. Længe stod han 
tavs og saa paa hendes skønne Ansigt, der var 
blevet saa magert og saa blegt. Han havde snart 
forstaaet, hvordan det var fat med hende, og han 
holdt af hende, fordi hendes grænseløse Kærlighed 
til ham^ hun kaldte sin Broder, og som ingen jor- 
disk Elskov bar til hende, mer end noget andet 
havde vist ham det usunde og vrange i Dulciuos 
Lære. Det var sagtens ogsaa hende, der havde 
friet ham ud af den Ringeagt for Kvinder og Kær- 
lighed, hans vilde Liv i Genua havde bragt ham, 
saadan, at han i sin Længsel saa med andre Øjne 
paa Credenza, end han havde set paa de fornenune 

Damer i Genua, der havde skænket ham deres 
Gunst, næsten inden han havde bedt om den. 

Han blev vækket af sine Tanker ved høje 
Raab fra Apostelbrødrene. Han saa, at de knælede 
og bad. Nu sang de ... nu styrtede de Dulcino 
for Fode, og Livio begreb, at den mærkelige Mand 
endnu engang havde forstaaet at indgive dem 
Mod og Tro paa deres Sag blot ved sin flammende 
Veltalenhed. 

Dulcino kom gaaende hen til Hytten. 

Han lignede ikke sig selv. Livio syntes, han 
var bleven større, og hans Ansigt havde et vildt 
og frygteligt Udtryk. Barsk skød han Livio og 
Margrete til Side, gik ind og lukkede Døren 
efter sig. 

„Nu taler han med sin Gud,^ sagde Margrete 
og satte sig paa Jorden uden for Hytten som en 
Hund, der ligger ved sin Herres Dør. 

Livio tænkte, at hun sagde det, som om hans 
Gud ikke var hendes. 

„Gaa ind til ham, Søster Margrete,^ sagde 
han mildt. 

Hun løftede sit Ansigt op imod ham, saa blegt 
og fortvivlet, som han aldrig havde set det. 

„Jeg tør det ikke,^ sagde hun klagende. 

Men saa rejste hun sig, greb ham i Armen 

og saa ham bedende ind i hans Øjne. 

12 


178 


„Livio/ sagde hun. „Gaa til Credenza, og 
gaa bort med hende, mens det er Tid!** 

Livio nikkede og gik ned gennem Lejrgaden. 
Men nu saa han et Syn, saa forunderligt, at det 
greb ham mægtig. 

Apostelbrødrene løb mellem hinanden, hver 
med sin Økse eller Hakke eller hvad Redskab, han 
ellers kunde faa fat i. De undersøgte Jorden, 
mens de talte ivrig med hinanden. Og hvor de 
fandt en Revne, der var fyldt med Muld, der gra- 
vede de Mulden ud, og hvor de fandt en løs Sten, 
der løftede de den op af dens Leje. De sønder 
slog skøre Klippestykker, gravede og borede store 
Huller i Jorden« Nogle af dem brød Hytterne ned 
og bar Træet sammen ved Hullerne. Og alt imens 
talte de sammen og sang og lo saa muntert og 
med glade Øjne, som var de legende Børn og ikke 
Mænd, der var viede til Døden. 

Livio forstod, at det var deres Agt at grave 
sig ned i Jorden som Muldvarpe og gemme sig 
der, saa Korsfarernes Blider ikke kunde gøre dem 
Fortræd. 

Saa mægtig blev han greben af deres urokke- 
lige Tro og Mod, at han ganske glemte, hvorledes 
han for lidt siden havde talt med Dulcino. Han 
opmuntrede og hjalp dem. Var en Sten for tung 
et Sted, lagde han Skulderen til og jublede med 

Brødrene, naar det lykkedes at rokke den. Han 
greb en Hakke og gravede, han drøftede ivrig med 
dem, hvorledes Tømmerværket bedst skulde lægges 
over Hullerne. Og alt imens skød Biskoppens 
Mænd fra begge Sider ned over Lejren.) 

Stenene kom susende i en stor Bue og faldt 
dumpt paa Jorden. En af dem dræbte en Mand, 
men ingen lagde Mærke til det* En slog igennem 
Taget paa en Hytte; der inde fra lød et Kvinde- 
skrige men ingen ænsede det. De hakkede og 
gravede, Livio saa ivrig som nogen. 

Da saa han pludselig op og fik Øje paa Cre- 
denza, der stod ved ham. Blodet løb ned over 
hendes Ansigt. 

Han sprang til og greb hende om Armene. 

„Credenza — Credenza, er du saaret?" 

„Det var blot Splinten af en Bjælke,^ sagde 
hun. „Det er ingenting. Men vor Hyttes ene 
Væg er slaaet ind. Og, Livio . . . Stenen var 
gloende . . . jeg tror, det brænder." 

Livio tog sig til Hovedet med begge Hænder 
og kom pludselig til Besindelse. 

Han saa sig om blandt Brødrene, som han 
lige havde beundret for deres Heltemod, og syntes^ 
de saa ud som vanvittige. Han saa paa Credenza, 
der strøg Blodet bort med Haanden, men der kom 
bestandig mere. 

Saa tog han hende ved Haanden og løb med 
hende gennem Lejren til deres Hytte. 

De var ikke længe om at faa slukket Uden, 
som endnu ikke havde faaet rigtig fat. Saa vad- 
skede han Blodet af hendes Ansigt og saa, at 
Saaret kun var ubetydeligt. Derefter gik han med 
hende langs Muren til et Sted, hvor han vidste, 
der var en dyb Niche ind i den. 

„Her vil vi skjule os, til det er forbi, '^ sagde 
han. „Til vi kan komme bort.^ 

Credenza saa paa ham, men sagde ingenting. 
Han gav sig til at stive Muren af med Tømmer 
fra de nærmeste Hytter, og hun hjalp ham saa 
godt, hun kunde. Ingen af Brødrene gav Agt paa 
dem; de havde travlt, hver med sit. 

Saa krøb de ind i deres Ly. Hun lagde Ho- 
vedet paa hans Skulder og lukkede sine Øjne, 
mens han talte sagte og ivrig til hende. 


Syltende Kapitel. 


Den sidste Tilflugt. 

Hver Dag faldt Stenregnen fra Bliderne over 
Zebellobjærget. 

Men den gjorde ikke mere synderlig Skade. 
Brødrene sad som Muldvarpe i deres Huler, dem 
de efterhaanden udbedrede og forbandt med lange 
underjordiske Gange. Gangen til Brønden, ad hvil- 
ken Livio og Credenza var kommen ind i Lejren, 
blev udvidet saadan, at den paa et Sted dannede 
en hel Hal. Der var Hærens Hovedkvarter, og der 
boede Broder Dulcino og Margrete. 

Oven for paa Jorden var der kun tre, fire Brødre 
ad Gangen for at iagttage Fjendens Bevægelser. 
Der gik næppe nogen Dag, uden at en af dem blev 
dræbt; men saa traadte der straks en i hans Sted, 

og Brødrene kappedes om, hvem der skulde have 
den farlige Ære. 

Som nu Dagene gik, faldt det bestandig Bi- 
skoppen vanskeligere at holde sine Soldaters Utaal- 
modighed i Tømme. De stod paa Højderne og saa 
paa Lejren, hvor et Par Vagtposter gik, og hvor 
de udkastede Sten laa i store Dynger, og de fore- 
holdt bestandig Rainerius, at han med sin Over- 
magt burde gøre en Ende paa denne Krig ved et 
rask Anfald. 

Biskoppen satte sig derimod, det længste han 
kunde. Men da Hærens Forraad af Levnetsmidler 
var ved at slippe op, og han desuden frygtede for, 
at en Del af hans Folk i deres Utaalmodighed 
skulde forlade ham, gav han til sidst efter. 

Fem Hundrede udvalgte Mænd drog da fra 
Dalen op ad Zebellobjærget paa den Side, hvor 
Skraaningen var jævnest. Paa de to Høje, Kors- 
farerne havde besat, holdtes Bliderne rede til at 
understøtte Angrebet. Og nede i Dalen var hele 
Biskoppens øvrige Hær opstillet som Reserve. 

De fem Hundrede Mand skred stoltelig op ad 
Bjærget, og de unge Riddere, som førte dem, tviv- 
lede ikke et Øjeblik paa Sejren. I Lejren hørtes 
ikke en Lyd og saas ikke andre end Vagtposterne, 
som gik paa Muren rolig som sædvanlig. 

Pludselig, da de fem Hundrede var kommen 

tæt op nnder Muren, udstødte Vagten et Raab* I 
samme Nu mylrede Apostelbrødrene op af deres 
Huler, Porten blev aabnet, og de styrtede løs paa 
Korsfarerne med saa frygtelige Skrig, at det hørtes 
langt ud over Dalen. 

Det kom til et Haandgemæng saa vildt og 
blodigt som ingen Sinde før i denne blodige Krig. 
Bliderne turde Korsfarerne ikke benytte, da de 
gloende Stene, som holdtes i Beredskab, lige saa 
godt kunde træffe Ven som Fjende. Og oppe fra 
Højene og nede fra Dalen var de Vidne til, at de 
fem Hundrede udvalgte Mand i Løbet af faa Mi- 
nuter, alle som en blev huggede ned. 

De saa, hvordan Kvinderne deltog i Kampen 
væbnede med, hvad der nærmest var faldet dem i 
Haanden. Apostelbrødrenes Øksehug faldt Slag i 
Slag og knuste Hjelme og Hjemeskaller, som var 
de af Glas. 

Biskoppen gav Befaling til at rykke frem. 
Men inden Hæren naade Zebellobjærgets Fod, var 
de fem Hundredes Skæbne afgjort. Deres blodige 
sønderhuggede Lig blev kastet ned over Skrænten, 
og da det var besørget, gik Apostelbrødrene tilbage 
gennem Porten, stængede den og forsvandt i deres 
Huler. Bliderne begyndte igen at kaste deres Sten- 
regn over Lejren, Vagten gik sin Runde paa Muren, 
og Biskoppen lod sin Hær vende tilbage til den 

Stilling, den før havde haft. Han angrede bitterlig, 
at han havde givet efter for sine Krigeres Utaal- 
modighed, og der var ikke mere nogen af Kors- 
farerne, som talte om at storme Zebellobjærget. 

Havde Rainerius vidst, hvor stor en Elendig- 
hed, der raadede blandt Apostelbrødrene, havde 
han heller ikke givet sit Minde til Angrebet. 

De havde nu saa godt som intet at spise, og 
mer end een Broders Hjerne forvildedes saadan af 
Sult, at han blev vild og maatte bindes for ikke 
at gøre Ulykker blandt sine Kammerater. 

En og anden haabede endnu paa, at Broder 
Albrecht een Dag skulde komme tilbage. Men Dul- 

cino selv troede det ikke. Han talte mindre end 

« 

nogen Sinde, men sad for sig selv og mumlede og 
sang. De tænkte, at han talte med Gud og biede 
paa, at han skulde vise dem en Vej til Frelse. 
Margrete veg ikke fra ham, men han lagde næppe 
Mærke til hende og sagde hende aldrig et Ord. 

Saa var det en Morgen, at Vagten fra Murene 
saa et forunderUgt og uhyggeligt Syn, som bragte 
dem til straks at kalde Dulcino op. 

Et Hundrede Alen nede paa Skrænten mod 
Dalen stod en halv Snes Træer, og i dem hang en 
Mængde Lig klædte i Apostelbrødreues hvide Kjortler. 
Det maatte være Broder Albrecht og hans Mænd, 

og Korsfarerne havde sagtens slæbt Ligene derop 
om Natten og klynget dem op. 

Dulcino græd, da han saa det. 

„Gud prøver os haardt," sagde han. „Men vi 
vil ikke gaa i Rette med ham.*" 

Han knælede paa Muren og bad med Ansigtet 
gemt i sine Hænder. En Regn af Sten fra Bli- 
derne faldt omkring ham, men ingen af dem gjorde 
ham Fortræd. Saa rejste han sig og bød, at nogle 
af Brødrene skulde gaa ud og tage Ligene ned. 
De gjorde det og bar dem op i Lejren og efter 
Dulcinos Befaling ned i den underjordiske Hal. 

Der var een og tredive. De laa Side om Side, 
og Margrete rettede deres stive Arme ud og lagde 
dem korsvis over deres Bryst. Saa mange Brødre, 
som Hallen kunde rumme, samledes omkring dem, 
og Dulcino bad med oprakte Hænder for deres Sjæle. 

„I skulde ikke se Guds Riges Genfødelse paa 
Jorden,^ sagde han. „Eders Sjæle er nu i Paradis, 
og derfra skuer de ned paa eders Brødre^ som 
kæmper til Enden, og hvem Gud til sidst vil give 
Sejren hjem." 

Han istemte en Psalme, og alle Brødrene 
sang med. 

„Graver dem en Grav," sagde han. „Deres 
Legemer skal hvile i Zebellobjærget, som er hel- 
liget ved deres Brødres Blod." 

Apostelbrødrene tog Ligene og begyndte at 
bære dem op for at jorde dem inde under Muren. 
Men som det var, styrtede en af dem sig over 
Liget, ;han bar, med et vildt Skrig og bed det i 
Kinden. 

Der opstod en forfærdelig Larm i Hallen. 

Brødrene styrtede over ham, der havde gjort 
det, og stod saa pludselig stille og stirrede paa 
ham med Øjne, der var vilde som hans. Margrete 
faldt i Afmagt, og Dulcino saa fra den ene til den 
anden med et besynderligt Blik. Men Livio drog 
sit Sværd og raabte overlydt: 

„Dræb haml Dræb haml'* 

Da løftede Dulcino sin Haand. 

„Stille!** sagde han. 

Der blev stille. Alle stirrede paa Anføreren, 
hvis Ansigtstræk vred sig i Smerte, saa han var 
frygtelig at se paa. 

„Bærer de døde bort,** sagde han saa. „Og 
gør med dem, hvad I ville.** 

Saa vendte han sig om og knælede med Ryggen 
til de andre i den Krog af Hallen, hvor han plejede 
at bede. 

Faa Minuter efter var Hallen tømt. Der var 
ikke andre end Dulcino, Margrete, der endnu ikke 
var vaagnet af sin Afinagt, og Livio, der stod med 
sit dragne Sværd i Haanden og stirrede ud for sig. 

Saa løb han med et Raab mod Dulcino, som 
løftede sit Ansigt og saa paa ham. 

Ansigtet var spøgelseagtig blegt som hans 
eget. Det havde været hans Mening at dræbe 
Dulcino, men han kunde ikke. 

„Gaa op, og lad dig dræbel** sagde Dulcino. 

Han bøjede atter Hovedet i Bøn, og Livio 
sprang op ad Trinene og stod halv afmægtig af 
Forfærdelse oppe paa den tomme Lejrplads. 

Rundt om havde Apostelbrødrene tændt Baal. 
De huggede med deres Økser Ligene i Stykker og 
holdt dem paa Spid over Uden, Livio styrtede 
imod dem, men de løftede deres Økser og knurrede 
som vilde Dyr, der bliver forstyrret i deres Maaltid. 

Han løb fra den ene Gruppe til den anden, og 
alle Vegne mødte han det samme Syn. Stenene 
regnede ned fra Belejrernes Blider og dræbte en 
Mand her, en anden der, slukkede Baalet et Sted 
og tændte Ild et andet. 

Men ingen lagde Mærke dertil eller brød sig 
derom. De vilde, skæggede Mænd, der var van- 
vittige af Sult, holdt deres forfærdelige Maaltid, 
mens Sonmiersolen skinnede paa Zebellobjærget. 

Livio styrtede til den Hule, hvor han og Cre- 
denza boede. Hun sad derinde, syg af Sult. Han 
greb hende i Armen og stirrede paa hende. Han 

syntes, han saa den samme Ild i hendes Øje, som 
han havde set i Mændenes derude. 

,,CredenzaI Credenzal vi maa bort/ 

Hun saa paa ham uden at forstaa, hvad han 
sagde, og han begreb, at Hungeren var ved at gøre 
hende vanvittig. 

Han strøg Kjortelærmet op over sin venstre 
Arm og skar sig med sit Sværd et Saar. Det 
røde Blod sprang frem, han pressede Armen mod 
hendes Mund^ og hun drak med lukkede Øjne og 
uden at vide, hvad hun gjorde. 

Saa lagde hun sig tilbage og sov ind i det 
samme med et Smil om sin Mund. Livio stod en 
Stund og stirrede paa hende. Saa gik han ud paa 
Pladsen. 

Mændene laa om de halvslukte Baal og sov, 
som Credenza sov. Vagten var ikke mere paa 
Muren. Den var steget ned og havde taget Del i 
Maaltidet og var sovet ind. Livio gik op paa 
Muren og stirrede ud over Egnen, om han kunde 
finde en Udvej til Frelse. 

Der var ingen vaagne i Lejren uden han og 
Dulcino, der laa i den underjordiske Gang hen- 
sunken i brændende Bøn. 

Havde Biskop Rainerius vidst, hvordan det 
stod til paa Zebellobjærget, da skulde han i den 

Stund have besejret Kætterne, uden at der var 
flydt en Draabe af hans Mænds Blod. 

Men han sad i sit Telt og holdt Raad med 
sine Anførere og vidste intet. Vagtposterne gik 
op og ned, Bliderne skød uafladelig deres Stene 
over Bjærget og dræbte nu og da en af de sovende 
Apostelbrødre. 


Attende Kapitel. 


Slaget. 

Det var Nat. 

I Dalen og paa de af Korsfarerne besatte Høje 
brændte Vagtblus. For Resten var det ganske 
lyst. Oppe fra Zebbellobjærget saa man tydelig 
Trægrupperne og Husene dernede og Qerne Smaa- 
byer og Kirketaarne. Vagten paa Muren gik op 
og ned og stod stille og stirrede ud over Land- 
skabet. Ellers var der ikke et Menneske at se. 

Livio og Credenza sad paa Jorden udenfor 
deres Hule og talte sagte sammen. 

^Han har selv sagt mig det,** sagde Livio. 
„Om to Timer bryder hele Hæren op gennem 
Brøndgangen. Saa stiller den sig i Slagorden 
paa Skrænten og rykker ned i Dalen til den sidste 
Kamp.** 

^Og saa er det forbi/ sagde Credenza. 

Livio Dikkede. 

^Saa er det forbi. Men han tror paa Sejren 
eller lader, som han gør det. flan har Aaben- 
baringer hver Time og har ganske tabt Magten 
over sig selv. Der er Fraade om hans Mund og 
Vanvid i hans Øjne. Men Brødrene tror paa ham 
og lyder ham som før. De kommer og gaar, naar 
han byder det, de sluger hvert Ord af hans Mund, 
som var det Brød, der kunde mætte deres hungrige 
Maver." 

Credenza sad stille og saa hen for sig. Hun 
havde ikke forladt Hulen, siden den Dag Brødrene 
havde boldt Maaltid paa de døde. Livio havde 
fortalt hende det, og siden den Tid var hun ude 
af sig selv af Angest og Sorg. Hun kunde slet 
ikke huske, at hun havde mættet sig ved Livios 
Blod, og han talte aldrig om det. De var enige 
om, at de vilde bort, og Livio lagde mangfoldige 
Planer, som han straks maatte forkaste igen som 
uudførlige. Nu havde han bestemt, at han vilde 
drage af Sted med Brødrene og saa se at slippe 
bort i Eamp tummelen. 

Credenza troede ikke, det vilde lykkes, og var 
sikker paa, at de skulde dø. Ikke heller var hun 
bedrøvet over det. Det var som om Rædslerne, 
hun havde været Vidne til, og Hungeren, hun havde 

udstaaet, havde forvirret hendes Tanker. Altid 
var hun stille og mild, altid smilte hun; men 
hendes Øjne var underlig slukte, hun talte kun 
lidt, sad stille og smilte og stirrede. 

Livio var bekymret for hende. Han søgte at 
opmuntre hende ved at tale til hende om det nye 
Liv, der ventede dem, naar de var slupne bort fra 
Bjærget. Han tog hende i sine Arme og kyssede 
hende og kaldte hende ved de kæreste Navne. Og 
hun lod ham kysse sin kolde Mund og hørte hans 
Ord uden at forstaa dem. 

„Vi skal dø,** sagde hun. Og hun sagde al- 
drig andet. 

„Nej, Credenza, vi skal leve. Du og jeg skal 
leve, fordi vi er unge og elsker hinanden og ikke 
har gjort større Synd, end vi kan afbede. Til 
Genua vil vi ikke, for der er ondt at være — — 
jo vi vil derhen og samle en Flok af mine trofaste 
Mænd. Saa gaar vi om Bord paa min Galej og 
sejler over det blaa Hav, vi ikke har set saa 
længe. Langt ud i Verden, vi ved ikke hvorhen, 
blot bort fra alt det, som er vredt og ondt, fra 
Præsterne og Apostelbrødrene, fra de letfærdige 
Damer i Genua og fra Mændene, som ikke ved af 
andet end Drik og Kamp. Nu er du syg og træt, 
men er vi først borte fra dette Helvede, vil du 
komme dig igen og blive smuk som før. Og saa 

skal du være min Hustru for Gud og Mennesker 
og føde mig Børn, som skal vokse op i Qerne, 
, fremmede Lande, hvor der er bedre at bo end 
her/ 

„Vi skal dø,** sagde Credenza. ^Og Gud vil 
tage os til sig i Paradis/ 

,,Jeg ved, at vi skal leve/ svarede han. ,,Jeg 
ved saa sikkert, at vi staar dette igennem og faar 
det godt engang/ 

De sad en Stund endnu og Natten skred. Han 
blev ved at tale mildt og kærligt til hende, alt imens 
han spejdede ud over Lejrpladsen. 

„Nu er det Tid,** sagde han saa. „Eom, Cre- 
denza!** 

Rundt om paa Pladsen dukkede Apostelbrødrene 
op af deres Huler og sneg sig som Skygger til 
Indgangen til den underjordiske Hal, hvor de en 
efter en forsvandt. Livio tog Credenza fast i 
Haanden, og de gik samme Vej. 

Vandringen var allerede begyndt. Brødrene 
gik frem ad den mørke Gang uden at veksle et Ord 
med hinanden, og Livio og Credenza fulgte med 
Strømmen. Somme Tider standsede Togel, uden at 
de vidste hvorfor, og saa stod de stille og biede 
tavs og taalmodig. 

Omsider naaede de op i den fri Luft og stod 
nu paa det Sted, hvor Livif^ havde truffet Brødrene, 

og af dem var ført op paa Bjærget Med Bitterhed 
tænkte han paa» hvor letsindig han havde styrtet 
sig ind i dette Æveniyr, og ønskede, at han den 4 
Dag, mens det endnu var Tid, havde vendt sin 
Hest og var redet ud i Verden med den skønne Pige, 
Gud havde sendt ham i Møde ved Zebellobjærgets 
Fod. 

^yHusker du den Dag, vi stod her?** hviskede 
han i Credenzas Øre. 

Hun saa paa ham med drømmende Øjne, som 
om hun ikke forstod, hvad han mente. 

„Havde jeg blot min gode Hest,^ sagde han 
med et Suk, „saa skulde den vel bære os begge 
bort gennem Dalen.** 

Saa tav han og tænkte paa, om han vel 
havde vundet Credenza kær, hvis han ikke havde 
levet med hende i Rædslen deroppe paa Bjærget. 

Imidlertid var de sidste af Apostelbrødrene 
kommet op af den underjordiske Gang. Dagen 
gryede, og. nede i Biskoppens Lejr var alt i Be- 
vægelse. 

Rainerius havde rigtig udregnet, at det var 
Hungeren, der omsider drev Kætterne ud af deres 
faste Lejr, og han opstillede sin Hær til Kamp 
uden at forhaste sig. Han tænkte, at det maatte 
være alle Brødrene, der samledes der paa Skrænten, 
men han vidste det ikl^e. Endnu havde han aldrig 

fdndet en Forræder blandt Apostelbrødrene. De 
af dem, der var faldet i hans Hænder, havde hellere 
ladet sig pine til Døde end røbe den mindste af 
Zebellobjærgets Hemmeligheder, og det var først i 
dette Øjeblik, at den gamle Bisp fik Rede paa den 
undeijordiske Gang, der førte til Brønden. 

Saa tænkte han, at der maaske var flere 
Fjender, end han havde troet, og at en Del holdt 
sig skjult i Lejren. Han havde faaet mange Prøver 
paa Dulcinos Snildhed og vilde ikke vove en Del 
af sin Hær paa en Storm paa det tilsyneladende 
forladte Bjærg. Hans Hær spærrede hele Dalen, 
Højene i Syd og i Nord havde han besat, saa der 
var ingen anden Udvej for Kætterne end Kamp. 

Og mens han red paa sin Pasgænger langs 
sine Krigsmænds Linier, tænkte han, det skulde 
være sært, om ikke han skulde sejre over den 
lille Skare, der var saa medtagen af Hunger og 
Elendighed. 

Oppe paa Zebellobjærgets Skrænt ordnede 
imidlertid Dulcino sine Mænd. 

Han delte dem i fire Hobe, tog selv Anførsel 
over den ene og lod de tre ældste^ Longini, Friede- 
rich og Walderich, stille sig i Spidsen for de andre. 
Foran Livio blev han staaende og saa paa ham 
med et bedrøvet Blik. 

„Jeg havde tænkt, du skulde anføre en Skare 

i Dag,** sagde han, ^men du har villet det anoer- 
ledes. Du er mod os, og dit Hjerte er koldt. 
Tung bliver din Skyld, naar du skal staa til An- 
svar for Guds Domstol.** 

Livio mødte rolig hans Blik, men svarede 
ikke. 

,,1 Dag vil du fly fra os/ sagde Dulcino. 

„Det vil jeg/ sagde Livio, „men jeg er ingen 
Forrseder, og jeg falder dig ikke i Flanken. ** 

Dulcino vendte ham Ryggen og gik hen til en 
anden Gruppe. Da Mændene var delt i Hobe, som 
han vilde det, bød Anføreren, at hver Hob skulde 
slutte Kreds om sine Kvinder. 

„Credenza bliver hos mig/ sagde Livio og 
holdt hendes Haand fast i sin. 

Hun gjorde, som han vilde, og Dulcino sagde 
ingenting dertil. Og nu lavede Apostelbrødrene 
sig til Strid paa deres vanlige Vis. De kiltrede 
deres lange Kjortler op, og Kvinderne gjorde lige- 
dan, for de var mindst af alt til Sinds at være 
uvirksomme Tilskuere ved Kampen. Saa furede 
og smudsige og vejrbidte var deres Ansigter, at 
man vanskeligt skulde kunne kendt dem fra Mæn- 
denes, naar ikke det var for disses store, vilde 
Skægs Skyld. Hver en greb sit Vaaben, Økse eller 
Hellebard, Sværd eller Knippel, og alle Øjne var 

rettet mod ÅDføreren for at se, naar han gav Tegn 
til Opbrud. 

Der var knapt tre Hundrede tilbage, men en 
frygtelig Hær var det endda. Dulcino saa fra det 
ene af disse Ansigter til det andet. Han vidste, 
at Brødrene vilde kæmpe til det yderste. De havde 
kun Valget mellem Sejr eller Baal og Brand. I 
deres Hjerner brændte Hungerens Fantasier, deres 
Øjne saa Syner af Paradisets Herligheder, kramp- 
agtig knyttede deres Hænder sig om Vaabnene. 
De længtes kun efter Kampen. 

Dulcino stod op paa de store Sten^ der var 
væltet om Nedgangen til Brønden, saa de alle 
sammen kunde se ham. 

De kunde se ham fra Biskoppens Lejr i Dalen 
og oppe fiti Højene, hvor Bliderne stod. Deroppe 
fra sigtede de og skød, men Stenene naaede ikke 
saa langt; de slog mod Bjærgvæggen og rullede 
magtesløse ned i Byen. 

„Giv Tidl^ raabte Dulcino og lo op mod 
Bliderne. „Vi kommer med Donmiens Dag og 
Hævnens.** 

Saa istemmede han en Psalme, og hele Hæren 
sang med. Det lød underligt i den stOle Morgen, 
saa hæse og skurrende var Stenmierne. Korsfarerne 
lyttede; oppe paa Højene lyttede de og holdt 
op med den unyttige Skydning. 

Da Sangen var endt, faldt Apostelbrødrene paa 
Knæ i tavs Bøn, og saa talte Dulcino. 

Han mindede dem om, hvad de havde lidt. og 
hvordan Gud trods alt havde frelst dem. Han 
spurgte dem, om de ikke havde været gladere i 
denne Trængslens Tid, da de havde fulgt ham 
gennem Hunger og Elendighed, end fordum, da de 
sad, hver i sin Yraa i Synd og Bekymring, og 
Guds Rige ikke var dem forkyndt. 

Han lovede dem, at de Brødre, der var døde 
for deres hellige Tro, skulde stige ned fra Paradis 
og kæmpe ved deres Side. Alle de hellige Mar- 
tyrer skulde komme dem til Hjælp, Frelseren selv 
skulde vise sig i Skyen med sine himmelske Hær- 
skarer. 

„I denne Nat har Gud talt til mig og befalet 
mig at angribe den babyloniske Stridsmagt. Han 
saa min Tvivl, fordi Fjenderne er talrige som 
Sandet i Havet, og hans udvalgte Skare er pint af 
Hunger og Savn. Og han spurgte nug, om Ver- 
dens Elendighed havde blændet mine Øjne og stoppet 
mine Øren, saa jeg ikke mere kunde se hans An- 
sigt og høre hans Raad. Om det havde været 
hans hellige Vilje, at vi skulde blive paa Zebello- 
bjærget, da havde han sendt os Føde, som han 
gav Jøderne Manna i Ørkenen. Nu vilde han, at 

yi skulde knuse Fjenden, og Sejren skal bringe os 
Lønnen for vor Tro og vor Nød/ 

Han talte længe endnu, og ikke et Øje var 
vendt fra ham, og ikke et Ord undgik hans Me- 
nigheds Opmærksomhed. Selv Livio bøjede sig paa 
ny for denne mærkelige Mands Magt. Han knyt- 
tede Haanden om sit Sværdhefte, hans Øjne tin- 
drede, han glemte alt og alle og længtes mod 
Kampen som de andre. Men saa følte han Cre- 
denzas Haand i sin og blev atter rolig og kold. 

øFremadl'' raabte Dulcino. 

Og saa drog de tre Hundrede fortvivlede Men- 
nesker ned ad Bjærget og den mange Gange tal- 
rigere Fjende i Møde. De sang med høj Røst, og 
deres Ansigter straalede af Mod og Glæde, som 
gik de til den sikre Sejr. 

En halv Time efter rasede i Dalen neden for 
Zebellobjærget den forfærdeligste Kamp, der nogen 
Sinde har staaet. 

Dalen genlød af Skrig og Forbandelser og 
Sang, der høries vidt omkring, og de bange Bønder 
i Landsbyerne krøb rædde ind i deres Huse og 
stængede Døren. 

Frenunest i Striden saas Biskoppen paa sin 
Hest, og frenunest var Dulcino, der svang sin mæg- 
tige Økse og dræbte en Mand ved hvert Slag. 
Bag ved ham var bestandig Margrete, der ingen 

Vaaben bar^ meD et sort Kors, som huD løftede 
højt i Vejret, mens hun bestandig sang og tabte 
aldrig sin Broder af Syne. 

»Fang Kætternes Anfører levende!^ skreg Bi- 
skoppen. »Den, der krummer et Haar paa hans 
Hoved, er Dødsens!^ 

Og hvor Dulcino kom hen, søgte de blot at 
afbøde hans Hug og klemme ham inde mellem 
Skjolde og Lanser. Han og Margrete gik i Slag- 
tummelen, som om de var fredede og ukrænkelige. 
Rundt om dem styrtede Fjender og Venner, men 
hans opflammende Raab lød lige højt, og hans Økse 
faldt bragende paa Korsfarernes Hjelme, og hun 
løftede sit Kors højt i Luften, mens hun sang og 
sang. 

De Folk, der holdt de to Høje besat, rykkede 
nu ned og faldt Apostelbrødrene i Ryggen^ saa de 
var omsluttet fra alle Sider. To Tredjedele af dem 
var faldne, men ingen tænkte paa at give sig, og 
Kampen rasede paa tredje Time vildere end nogen 
Sinde. 

De kæmpende Skarer bølgede frem og tilbage 
over Dalen. Et Sted veg Biskoppens Mænd for 
det rasende Angreb, et andet Sted blev en Hob 
Apostelbrødre overmandet og nedhugget til sidste 
Mand. 

Da vendte Dulcino sig om engang for at se, 

hvordan Sagerne stod. I samme Nu var han over- 
mandet og kastet til Jorden. Han slog og bed, 
endnu mens han laa, men de vristede Øksen fra 
ham, og i en Haandevending var han bastet og 
bundet. 

Vilde Jubelraab forkyndte, hvad der var sket, 
og Rainerius red hen til Stedet. Fra sin høje 
Hest saa han paa den Mand, der havde trodset 
ham saa længe og lagt det halve af hans Stift øde. 

„Nu er det Slut med din Herlighed^ Dulcino," 
sagde han. „Dommens Dag er kommen, og du 
skal bøde for dine Misgerninger." 

Dulcino saa fast paa ham, og Biskoppen maatte 
erkende, at der var ingen Frygt i det Blik. Saa 
gjorde den fangne Kætter en Bevægelse med Ho- 
vedet til Siden, hvor Margrete laa paa Enæ med 
Korset i sine Hænder, og Øjnene stift rettet paa 
hans Ansigt. 

„Vær god mod hende. Herre Bisp!" sagde 
han. „Hun har intet forbrudt og delte aldrig min 
Tro." 

„Bind Heksen!" sagde Biskoppen. 

Han vendte sin Hest og saa, at Slaget var 
til Ende. Dulcinos Fangenskab havde knækket de 
tilbageblevne Apostelbrødres Mod. Men der var 
heller ikke mer end et halvt Hundrede Stykker, som 

tOlige med den hvidskæggede Longini rolig lod 
sig afvæbne og binde. 

Da Fangerne blev førte gennem Korsfarernes 
Rækker, slog Soldaterne dem og spyttede paa dem. 
Apostelbrødrene taalte det uden et Ord. De kunde 
næppe holde sig oppe af Hunger og Udmattelse, 
deres Hoveder ludede mod Brystet, og deres Blik 
var slukt 

Men engang løftede Longini sit udtærede, 
gamle Ansigt mod en ung Ridder, der just havde 
spyttet paa ham. 

„Jeg lider kun det samme, som Frelseren, ** 
sagde han rolig. 

Hele Dagen genlød Dalen af Sejrherrernes Ju- 
bel. Soldaterne svirede og drak, og Anførerne lod 
dem have frie Hænder. I et Indelukke, der var 
vogtet af en dobbelt Række fuldt rustede Mænd, 
laa de bundne Fanger paa Jorden. De havde faaet 
Føde og Vand efter Biskoppens Befaling, for at 
deres Liv kunde spares til Dommens Fuldbyrdelse. 
Næste Morgen skulde de føres til Biela og ind- 
sættes i Fængsel der, indtil de kunde stiDes for 
den hellige Ret. Nu sov de, trætte som Børn, der 
ved af intet ondt, uden Tanke for Pinen og Døden, 
der ventede dem. 

Den eneste vaagne var Margrete. Dulcino, der 


203 


var tynget med svære Jærnlænker, sov med Hovedet 
i hendes Skød. 

Men ud paa Aftenen gik Gasparo de Castri 
ene over Slagmarken, hvor de døde endnu laa 
gjordede. 

Han havde en Lygte i sin Haand og lyste 
over deres Ansigter, og længst i Dalens Udkant 
fandt han, hvad han søgte. 

Der laa Livio bleg og blodig og med fast til- 
lukkede Øjne. Hans Haand var endnu knyttet om 
Sværdheftet, og ved Siden af ham sad Credenza. 

Gasparo tumlede med ham og saa snart, at 
han ikke var død. 

„Den Elskovsdrik, du har givet ham, har virket 
stærkt,^ sagde han til Credenza. „Dog tænker jeg. 
Livet staar til at redde. Nu skal jeg bære ham 
til et Sted, hvor hans Saar kan blive forbundne. 
Løb saa din lede Heks, og se til, du kan salvere 
dig!" 

Credenza rejste sig op og sagde stille: 

^I maa ikke skille mig fra min Broder, Herre. 
Jeg gaar med min Broder." 

„Da gaar du i din sikre Død," svarede Gas- 
paro. „Men du har sagtens ikke fortjent bedre." 

Han saa paa hende og tog hende under Hagen. 

„Du er ikke saa køn, som du var sidst, min 
Snut," sagde han, „men giv mig alligevel et Kys! 

Det bliver sagtens det sidste, du forærer bort her 
i Verden.** 

Han bøjede sit Ansigt hen mod hendes, men 
for tilbage, da han saa ind i hendes Øjne. 

„Guds Død, hun er vanvittig!** mumlede han. 

Saa tog han Livios Legeme over Skulderen 
og gik ad Lejren til. Credenza fulgte efter som 
en Hund. Da Biskoppen havde hørt hans Beret- 
ning, lod han vel hans Saar forbinde; men han 
bød, at han skulde holdes i streng Forvaring, til 
hans Sag var undersøgt. 

Credenza blev bundet og kastet ind til de 
andre Fanger. Hun skreg og jamrede, da de skilte 
hende fra Livio. I Indelukket saa hun Margrete, 
famlede sig hen til hende og faldt afmægtig om 
ved hendes Side. 


Nittende Kapitel. 


Veroelli. 

Der var dobbelt saa mange Mennesker i den 
lille By Vercelli som til dagUg Brug, og alligevel 
strømmede Folk fra den tidlige Morgen ind ad 
Østerporten, den eneste, som var aaben. 

Biskop Rainerius havde af Paven, foruden Ros 
og Gunst og Taksigelser, faaet Lov til at holde 
Dom over de fangne Apostelbrødre i sit eget Stift. 
Allerede i otte Dage havde den hellige Ret været 
sat, men i Dag skulde den egentlige Domshandling, 
som var offentlig, begynde. 

Eftersom der hverken i Raadhuset eller Klo- 
steret eller Bispegaarden var Plads til saa stor en 
Forsamling, holdtes Retten paa Torvet under aaben 
Himmel. Der var oprejst en med sort Klæde be- 
trukken Estrade til Inkvisitionen, og hele Pladsen 

var afspærret med en dobbelt Række Landsknægte. 
I de tilstødende Gader og paa Pladsen udenfor 
Soldaternes Rækker stod Menneskemassen Hoved 
ved Hoved og havde staaet der fra Solopgang, 
skønt der endnu ingenting var at se. Og ude 
fra Landet blev Folk ved at strømme til, lokkede 
ved Rygtet om den store Proces, der skulde hævne 
Apostelbrødrenes Misgerninger. 

Ved Vejen, et godt Stykke uden for Porten, sad 
Gasparo di Castri under et Træ. Foran ham stod 
Jøden Zutra og talte ivrig. 

„Er I sikker paa, at Hr. Livio bliver den første, 
der føres frem for Retten?** spurgte Jøden. 

„Skulde jeg ikke være sikker paa det?" sagde 
Gasparo. „Er det ikke mig, der har vidnet, og 
mig, der har ordnet det hele, saa vi kan frelse 
ham? Kom paa Torvet Klokken ni slet. Jøde, saa 
skal du høre en veltalende Mand!" 

Zutra rystede paa Hovedet og saa bekymret 
paa ham. 

„Ak, Hr. Ridder," sagde han, „I maa ikke 
blive vred paa mig, men lov mig, at I varer eders 
Mund. Et eneste ubesindigt Ord kan styrte den 
unge Mand i Døden. Og han er jo eders Ven — 
ikke?" 

„I hvert Fald har han gjort mig mere Ulej- 

lighed, end jeg vilde gøre for nogen anden end den 
rigeste Mand i Genua/ 

Zutra saa ikke videre beroliget ud, men sagde 
ikke noget. Han stod med Haanden over Brynene 
og stirrede hen ad Vejen paa Folk, der bestandig 
kom dragende. 

,,yar det ikke bedre, du tænkte paa din egen 
Part af Forretningen?" sagde Gasparo. „Om to 
Timer begynder Retten, og er Vidnerne her saa 
ikke, kan det se galt ud med min Ven Livio, trods 
al min Veltalenhed." 

„Jeg begriber det ikke," sagde Zutra og vred 
sine Hænder. „David er tro som Guld, og havde 
der været noget Hinder, kunde han jo sendt Na- 
tanael eller Josva " 

„Eller Abraham, Isak og Jakob," sagde Genu- 
eseren. „Der er Jøder alle Vegne, jeg ved det nok, 
Zutra, og har for saa vidt ingen Grund til at be- 
klage mig over dem. Men jeg vilde alligevel nok 
give noget godt til, at jeg i denne Morgenstund i 
Stedet for dit behagelige Selskab havde et halvt 
Hundrede kristne, genuesiske Adelsmænd." 

„Der kommer de, der kommer de!" raabte 
Zutra og løb hen ad Vejen, saa hurtig hans gamle 
Ben kunde bære ham. 

Gasparo rejste sig dovent og gabende og fulgte 
efter ham. Lidt efter mødte de en Trop Ryttere, 


210 


Hundrede Sværd, og det skulde gaa sært til, om vi 
ikke kunde faa Bugt med Bispens Krigsfolk/ 

Bernabo Doria rystede paa Hovedet og sagde: 

„Vi faar vogte os vel for, hvad vi gør i denne 
Sag, som er vor egen og ikke Republikens; vi bør 
ikke gribe til Sværdet, før alt er forsøgt.^ 

„Hvis jeg maa sige min Mening, ædle Herre, ^ 
sagde Gasparo^ „saa maa I være meget forsigtige. 
Biskoppen har over tusinde krigsvante Mænd, og 
desforuden er her i Staden mange Baroner og Herrer 
fra Lombardiet, som er opbragte paa Kætterne for 
de Tab, de har tilføjet dem." 

„Hvad mener I, Andreola?" sagde Bernabo 
og nikkede til Livios Farbroder, som ogsaa var 
med i Toget. 

Den gamle lærde saa sig forundret omkring, 
som om han først maatte besinde sig paa, hvor 
han var. 

„Jeg siger intet,^ sagde han saa. 

De lo alle, men Andreola brød sig ikke derom. 

„Jeg vilde ønske, jeg sad i mit Taarn igen," 
sagde han. „Dette er Galskab og fører kun til 
Ulykke." 

Efter en Stunds Raadslågning blev de saa 
enige om, at de skulde begive sig til Torvet, naar 
Retshandlingen begyndte, og være til Stede blandt 
Tilhørerne. De skulde formumme sig i Kapper 

for ikke at vække Opsigt ved deres rige Dragter 
og Yaaben og saa for Resten agte paa Bernabo 
Doria, der skulde bestemme deres videre Optræden. 

^Vogt nu eders Tunge/ sagde Bernabo til 
Gasparo. „I Dag afhænger en genuesisk Adels- 
mands Hoved af eders Kløgt, og Hovedet er ikke 
eders eget." 

„Inden Aften skal I have jeres tyve Dukater, 
ædle Doria," sagde Gasparo. 

De lo alle, ogsaa Bernabo, som slog ham paa 
Skulderen og sagde. 

„Frelser vi Livio, skal de være dig eftergivne, 
og du skal faa hundrede til.*^ 

Saa skiltes de for hver for sig at gaa til 
Torvet efter Aftale. 

Tyvende Kapitel. 


Idvio for den hellige Bet. 

Paa DommertribuDeD sad tolv Inkvisitorer, alle 
i lange, sorte Kapper og med Masker for Ansigtet. 
Paa en lavere Plads foran dem sad tre Skrivere. 
Biskop Rainerius sad i en Tronstol omgiven af alle 
sine Elerker. Og indenfør Landsknægtenes dobbelte 
Rækker var forsamlet en stor Skare af Lombardiets 
fornemste Adelsmænd. 

I Yinduerney paa Balkonerne og Tagene af de 
omliggende Huse var der fuldt op af Folk, og bag 
Landsknægtene trængtes Indbyggerne i Yercelli og 
alle dem, der var komne til for at overvære det 
sjældne Skuespil. 

Men paa den aabne Plads foran Dommer- 
tribunen stod et Bur, saa lille, at et Menneske ikke 
kunde staa oprejst i det og ikke sidde med Benene 

udstrakte. I Buret var Dulcino. Han sad med 
Beneue trukne op under Hagen iført de sanune blo- 
dige Pjalter^ han havde baaret i Slaget. 

Buret var Fængslet, der var forundt ham, og 
han havde ikke forladt det, siden han var kommen 
til Vercelli. Det var paa Hjul, og Retten havde 
bestemt, at det skulde køres frem hver Dag, saa 
længe Forhandlingerne varede, dels for at Dulcino, 
som Kætternes Anfører, bestandig kunde være til 
Rede med sit Vidnesbyrd, og dels, for at han skulde 
pines endnu mere ved at se sine Brødres Lidelser. 

Dulcino stirrede frem for sig, som om det hele 
ikke kom ham ved. Hans Ansigt var meget blegt 
og magert, og hans store Øjne straalede. Engang 
imellem gjorde han en Bevægelse, som om hans 
Lemmers bøjede Stilling smertede ham, men ellers 
gav han intet Tegn til Pine. 

Paa Slaget ni lød stærke Trompetstød. Raad- 
husets Port blev aabnet, og midt mellem Bysven- 
dene kom Livio gaaende. 

Der opstod stor Bevægelse blandt de tilstede- 
værende, da de blev ham vår. Nogle raabte til 
ham, og mange ynkedes over hans Ungdom og 
Skønhed. Syg saa han ud efter det svære Saar, 
han havde Jaaet i Slaget. Hans Ansigt var blegt, 
og Øjnene laa dybt i deres Huler, men hans Haar 

▼ar klippet, og hans Hage raget, og ban yar iført 
en ridderlig Dragt af Silke og FløjL 

Det skyldtes Gaspare, som havde forstaaet at 
forskrække Biskoppen ved Henvisning til det mæg- 
tige Genua. Han havde sat igennem, at den unge 
Adelsmand, saa længe han kun var anklaget, fik 
et bedre Fængsel og Lov til at mede for sine Dom- 
mere i standsmæssig Dragt. Men hans Hænder 
var bundne, og Lamken raslede om hans Fødder, 
som han stolt gik frem for Skranken. 

„Guds Død,^ sagde Bemabo til Andreola, der 
Stod ved Siden af ham ude blandt Hoben. „Dren- 
gen er jo bleven en hel Earl.^ 

^Var vi blot vel herfra,** sagde den gamle Vis- 
mand og sukkede. 

„Skam dig. Frænde! Din egen Brodersøn!** 
svarede Bernabo vredt. 

Saa tav de, og der var ganske stille i Mæng- 
den, mens Storinkvisitoren fra Lombardiet rejste 
sig og oplæste Anklageskriftet mod Livio. 

Der blev berettet, hvorledes han var antruffen 

i Slaget ved Zebellobjærget og genkendt af mange 

af Korsfarerne, som en af de fornemste blandt 

Kætterne. Der var talrige Vidner paa, at han 

havde deltaget i Apostelbrødrenes Plyndringstog og 

kæmpet med Sværd og Staal mod den hellige Hær, 
Biskop Rainerius paa Pavens Befaling havde ud- 

rustet for at overvælde og udrydde de ugudelige 
Kættere. Fremført for den hellige Rets hemmelige 
Møde havde han vedgaaet, at han havde frivillig 
begivet sig til Kætternes Lejr, levet iblandt dem 
i tre Maaneder og deltaget i deres Kampe. Ad- 
spurgt, om han delte deres Vildfarelser, havde han 
svaret nej, og paa Spørgsmaalet, om han ærede den 
hellige, almindelige Kirke^ havde han sagt, at han 
foragtede og afskyede den. 

Da Oplæsningen var til Ende, erklærede Stor- 
inkvisitoren, at han fordrede ham berøvet Tegnene 
paa sin adelige Værdighed og derefter overgivet 
til Bødlen for næste Tirsdag at brændes offentlig 
paa Torvet i Vercelli. Han paastod alt hans Gods 
hjemfalden til Kirken, hans Børn, om han havde 
nogle, for evigt udelukkede fra ethvert Embede og 
Tillidshverv, hans Navn opslaaet paa Galgen i 
Genua. 

Da Oplæsningen var forbi, hørtes et mange- 
stemmigt Raab fra Mængden. Rainerius paabød 
fra sin Plads Tavshed, og da det ikke hjalp, slog 
Soldaterne med deres Lanseskafter løs paa de skri- 
gende. Da der omsider kunde høres Ørenlyd, 
spurgte Storinkvisitoren Fangen, om han var Livio 
Doria, fribaaren Adelsmand fra Genua, og den mod 
hvem den svære Anklage, han nys havde hørt, 
var rettet. 

„Løs mine Hænder, og jeg skal svare!'* sagde 
Livio. 

Storinkvisitoren gentog sit Spørgsmaal, og Livio 
gav samme Svar. 

„Han taler som en Adelsmand/ sagde Ber- 
nabOy „men det koster ham Halsen/ 

Da steg Biskop Rainerius ned af sin Stol og 
gik hen til Skranken , hvor Inkvisitorerne sad. 

„Fred være med eder, fromme Brødre/ sagde 
han, „og hør nu, hvad jeg vil sige eder. Der er 
forebragt mig Ting om denne Yngling der staar, 
som gør mig hans Brøde tvivlagtig. Som det er 
eder bekendt, har den hellige Fader givet mig Ret 
til at foranstalte Domstolen over de ugudelige Kættere 
nedsat her i mit Stift og i denne By og selv tilse, 
at Retten gik sin Gænge. Jeg fordrer nu, at I 
skal afhøre denne Mand, som her staar, Gasparo 
di Castri, en genuesisk Adelsmand, der har kæmpet 
i min Hær mod Apostelbrødrene og kendt Fangen 
fra hans Barndom/ 

Derefter traadte Gasparo frem, bøjede sig for 
den hellige Ret og for Biskoppen og kroede sig 
ikke lidt, fordi alles Øjne var rettet paa ham. Han 
gjorde nogle sirlige Dansetrin frem og tilbage foran 
Tribunen, bukkede og skrabede. Bernabo var al- 
vorlig bange for, at han ved sit Lapseri skulde 
ødelægge det hele, og sagde det til Andreola. 

Men Biskoppen slog ud med Haanden og sagde 
utaalmodig : 

„Sig DU frem min Søn, hvad du har at melde! ^ 

Saa begyndte Gasparo at tale. 

Han skildrede Livios rige Liv i Genua, hans 
uhyre Formue, hans Lystighed og det Tungsind, 
der havde naget ham fra Ungdommen af. Han for- 
talte, hvorledes han fra sit tredje Aar hverken 
havde haft Fader eller Moder, men var opvokset i 
Huset hos sin Farbroder, en Særlinge der Dagen 
lang hang over sine Bøger og om Natten kiggede 
paa Stjernerne i underlige Glar. Drengen gik for 
Lud og koldt Vand, og hans Tungsind voksede be- 
standig ved Omgangen med den gamle gnavne. 

„Han lyver mig skammelig paa,^ sagde An- 
dreola saa højt, at Bernabo blev helt forskrækket. 

„Ti Mand, er I gal?" hviskede han og greb 
ham haardt i Armen. 

Men nu afbrød Storinkvisitoren Gasparos Be- 
retning ved at slaa haardt i Skranken med sin Stav. 

„Livio Dorias Moder var en arg Kætter, som 
han selv," sagde han. „Kun ved at gøre Ende 
paa sit eget Liv unddrog hun sig Døden paa 
Baalet" 

Gasparo bøjede sig dybt for ham, men lod sig 
ikke forstyrre. 

,1 foregriber, hvad jeg vilde sige, fromme 

Fader, om end jeg ikke helt kan give jer Ret i 
eders Paastand. Det er sandt, at Livios Moder, 
som var den skønneste og frommeste Dame i 
Genua, blev sigtet for Kætteri, men det blev ingen 
Sinde bevist. Af Frygt for den hellige Ret dræbte 
hun sig selv, og hendes Ægtefælle drog samme 
Nat bort over Havet og kom aldrig siden tilbage.^ 

Nu gav han en rystende Skildring af, hvad 
der den Nat havde tildraget sig i det gamle Pa- 
lads paa St. Lorenzos Torv, og anvendte det til 
yderligere at bevise, at Livios Forstand var rystet 
fra hans Barndom. 

„Tror nogen, at denne unge Mand, om han 
havde haft sine Evners fulde Brug, skulde frivillig 
opgivet sin Rigdom i Genua og gaaet i Forbund 
med disse Bønder og Hyrder, raa og uvidende 
Mennesker, der levede i Nød og Elendighed og gik 
den visse Død i Møde?" 

Der gik en Mumlen gennem Mængden, og 
Bernabo nikkede fornøjet. 

„Han skal have de tyve Dukater eftergivet, 
hvordan det saa gaar," sagde han. 

Gasparo berettede derefter, hvordan han havde 
truffet Livio paa ZebeUobjærget og ved hans Hjælp 
var bleven udfriet af Faugenskab. Han fortalte 
om Credenza og skildrede hendes Skønhed og Li- 
vios Kærlighed til hende i glødende Ord. Til sidst 

paastod han, at Livios ForstaDd allerede var bleven 
rystet åen Nat^ hans Moder døde, at han i Aarenes 
Løb ofte havde været vanvittig af Tungsind, og at 
Credenza havde givet ham en Elskovsdrik og derved 
ganske forvirret hans Hjerne. 

Da han havde endt sin Tale, bukkede han 
dybt og gik med sirlige Skridt tilbage i Kredsen, 
hvor han havde staaet før. Mængden raabte og 
skreg: 

„Han er uskyldig! — Han er forgjort! — De 
vil skaane ham, fordi han er Adelsmand! — Giv 
ham fri!^ 

Men Livio rev i sine Baand og skreg: 

„Det er Løgn! Løgn hvert Ord! Tro ikke den 
nedrige Skurk !^ 

Storinkvisitoren slog med sin Stav i Skranken, 
og Biskoppen vinkede, og omsider blev der tyst. 

„Før Pigen frem!"" sagde Storinkvisitoren. 

Bysvendene løb, og faa Minutter efter stod 
Credenza paa Torvet ved Livios Side. 

De havde ikke set hinanden siden den Dag, 
Gasparo fandt dem paa Slagmarken, og deres Øjne 
saa i hinanden, og deres Læber skælvede. Hun 
var mager og bleg, men rakte med et straalende 
Smil de bundne Hænder hen imod ham og sagde: 

„Livio, du lever, og du er frisk.*' 

Livio udstødte et uartikuleret Raab og sparkede 


220 


og sled som en rasende i sine Baand. Han løftede 
Hænderne op til sin Mund og bed i Rebet, men 
en af Bysvendene slog bam med sin Stav i Nakken, 
saa han sank i Knæ. Halvtredsindstyve Klinger for 
ud af Skeden nede blandt Hoben, og en mægtig 
Stemme raabte: 

„Vover den Hund at slaa en genuesisk Adels- 
mand I ^ 

Der opstod stor Tumult, men Bernabo kom 
hurtig til Besindelse og fik Livios øvrige Frænder 
bragt til Ro. De svøbte sig i deres Kapper og 
blandede sig i Hoben og raabte med for at bortlede 
Opmærksomheden. Men Biskoppen rejste sig fra 
sin Stol og sagde med Myndighed: 

„Den, der forstyrrer den hellige Rets Fred, 
er Dødsens. Enhver maa gribe Fredsforstyrreren 
og slaa ham død paa Stedet.^ 

Han gav en af sine Høvedsmænd et Vink, og 
lidt efter kom to Hundrede Landsknægte dragende, 
puffede og slog til højre og venstre og slog Kreds 
med dem, der allerede var paa Torvet. 

Livio blev liggende paa sine Knæ, saa op paa 
Credenza med Øjne, der var underløbne med Blod* 

„Vogt dig Credenza, at du ikke falder i deres 
Snarer!** sagde han. 

Storinkvisitoren bød ham barsk tie, om han 
vilde være fri for Knebel. Saa vendte han sig 

til Credenza, bød hende svare med Sandhed, om 
hun ikke vilde faa en tusindfold større Straf i det 
andet Liv end den^ der sikkert ventede hende her- 
nede, og spurgte hende saa, om hun havde givet 
Livio en Trylledrik for at vække hans Elskov. 

„Jeg forstaar eder ikke, fronune Fader/ sagde 
Credenza. 

En af Bysvendene gav hende et Slag med 
sin Stav. 

„Svar Tøs!^ sagde han. 

„Du skal ikke slaa mig/ sagde Credenza roligt 
og mildt, „jeg mærker det ikke. Jeg har Udt saa 
meget, at mit Legeme er følelsesløst og koldt, men 
jeg forstod ikke, hvad den fromme Fader sagde 
til mig." 

Storinkvisitoren gentog sit Spørgsmaal og 
spurgte hende, om hun aldrig havde hørt tale om 
saadanne Elskovsdrikke. Hun stod lidt med sænket 
Hoved, som om hun tænkte sig om, saa løftede 
hun sit Ansigt og sagde med en stille Stemme, 
men saa højt, at det kunde høres over hele Torvet, 
hvor Mængden aandeløs lyttede: 

„Jo . . . jo • . . jeg mindes engang — i Pisa. 
De vilde give mig saadan en Drik for at vende 
min Hu til en Mand, jeg ikke elskede — det var 
min Skriftefader, som blandede Drikken — — ** 

„Ti Tøs, med din bespottelige Snak I" raabte 

Storinkvisitoren og slog med sin Stav i Skranken 
saa det lød over hele Torvet. „Vover du, som 
har tilstaaet dig skyldig i det forfærdeligste Kæt- 
teri, at rejse Anklage mod Kirkens hellige Tjenere?^ 

Og Bysvendene slog hende og spyttede paa 
hende, og Mængden raabte, at hun var en Heks, 
og Livio sled i sine Baand og saa sig om med 
vilde, hjælpeløse Øjne. Men Credenza forandrede 
ikke en Mine i sit Ansigt. 

„Har du givet din Boler, som der staar, en 
Elskovsdrik?^ spurgte Storinkvisitoren saa. 

Credenza saa paa Livio og smilte med fugtige 
Øjne. 

„Livio," sagde hun — „Livio . . . jeg mindes, 
jeg gav ham Vand, men det var saare sjældent, 
for Brønden tørrede jo ud i den sidste Tid . . . 
Jo, jo . . . saa var det, dengang han laa saaret 
paa Sletten ... da gik jeg fra ham og ledte 
længe og fandt til sidst en Bæk. Jeg løb med 
Vandet i mine hule Hænder, men. Herre, jeg kunde 
ikke faa hans Mund op, og jeg troede, han var 
død." 

Storinkvisitoren rystede paa Hovedet og talte 
sagte med de andre Dommere. Men da gik Gas- 
paro atter frem med sine sirlige Skridt, bøjede sig 
for den hellige Ret og bad om Lov til at udspørge 
Pigen. 

„Jeg har kendt hende længe,^ sagde han, „og 
jeg skal nok faa hende til at tale/ 

„Tro ham ikke . . . han lyver !^ skreg Livio 
og krøb paa sine Knæ nærmere til Ciedenza. 

„Spørg !^ sagde Storinkvisitoren. 

Gasparo stillede sig foran Pigen og saa hende 
ind i Øjnene. 

„Lille Credenza,** sagde han saa, „Livios Sø- 
ster — du holder jo af din Broder, ikke sandt?** 

„Jo, Herre,** svarede hun rolig. 

„Saa skal du bekende for den hellige Ret, at 
du gav ham Elskovsdrikken, du bar ved dit Bælte, 
dengang du traf ham ved Zebellobjærget. Om 
nu du gaar til Bekendelse, da vil du blive brændt 
som en Troldkvinde, men Døden er dig sikker i 
alle Fald, og dit Ord kan frelse Livio, som du 
elsker.** 

Credenza saa paa ham, og der kom pludselig 
Liv i hendes Øjne. Hun rakte sine bundne Hænder 
frem imod ham med et Ansigt, som kunde røre en 
Sten, og sagde med skælvende Stemme: 

„Om jeg nu siger det, I vil — er da Livio 
frelst?** 

„Ja,** sagde Gasparo. 

„Og I bedrager mig ikke — I kan ikke nænne 
det. Herre?** 

Gasparo løftede sin Haand i Vejret og sagde 

med større Alvor end oogen Sinde før og siden i 
sit Liv: 

„Ved min Ære som Adelsmand — ved min 
Moders Minde — ved alle hellige Mænd, Credenza 
— om du nu bekender, da har du gjort mere, end 
noget andet Menneske er i Stand til^ for at frelse 
Livio fra Bødlen/ 

Da straalede Credenzas Ansigt, som om hun 
havde faaet en Aabenbaring fra Himlen. Hun løf- 
tede sine bundne Hænder, saa højt hun kunde, og 
raabte med Jubel i sin Stemme: 

„Jeg bekender, jeg bekender!^ 

Saa fortalte hun med flydende Tunge, hvordan 
hun havde mødt den smukke, unge Adelsmand og 
fattet Kærlighed til ham — hvordan han var sovet 
ind den Aften med Hovedet i hendes Skød, efter 
at hun havde givet ham en Elskovsdrik, som hendes 
Faster havde tilberedt, og som hun bar i en liden 
Lædike ved sit Bælte. Hun skildrede med saa stor 
Omstændelighed det hele, at selv Gasparo blev for- 
undret og forlegen. Men da hun havde endt sin 
Beretning, raabte Livio igen i sin Fortvivlelse: 

„Hun lyver, tro hende ikke, for Gud i Himlens 
Skyld, tro hende ikke I** 

Hans Stemme var saa hass, at den druknede 
i Mængdens Raab. De skreg, at Heksen skulde 
brændes og brændes straks, og Bernabo og de 

andre genuesiske Adelsmænd raabte højere end 
nogen. 

„Den Helvedes Earl, den Gasparo,^ sagde 
Bernabo og gned sine Hænder. „Ue hundrede Du- 
kater er ham sikre nok og en Plads ved mit Bord, 
saa længe jeg lever.** 

Men Credenza havde hørt, hvad Livio sagde, 
og da der var blevet en Smule stille, gik hun saa 
nær hen til ham, at hun kunde røre ved hans 
Hænder. Saadan var hendes Ansigt, at ingen hin- 
drede hende deri. Selv Biskop Rainerius' haarde 
Træk blev mildere, uden at han tænkte derpaa. 

„Livio,** sagde hun og knælede ned ved hans 
Side, „formen mig ikke i denne Stund at afbede 
min Synd imod dig ved en oprigtig Tilstaaelse. 
Du vilde gerne dø for at frelse mit Liv, men du 
kan det ikke. Jeg er ikke bange for Baalet, og 
Gud vil tage sin Sjæl til sig af Flammerne og til- 
give mig, hvad jeg har forbrudt.*^ 

Hun rejste sig op og vendte sig mod Dom- 
merne. Det saa ud, som var hun højere, hendes 
Ansigt var større og strengere end før. 

„Ærværdige Fader,** sagde hun med høj og 
fast Stemme, „jeg har bekendt det, som det var, 
og jeg er villig til at bekræfte mit Udsagn med 
Haanden paa den hellige Skrift, om det behøves.** 

„Det tilstedes ikke en som dig at aflægge 

15 

Eden,^ sagde Storinkvisitoren foragtelig. „Dit 
Vidnesbyrd er opskrevet. — Lad Vagten føre hende 
tilbage til Fængslef 

Bysvendene greb hende med deres raa Hænder 
og stødte hende foran sig. Mens hun gik de faa 
Skridt til Raadhusets Port, udskældte og forhaanede 
Hængden hende med høje Raab og Skrig. £n Sten 
ramte hendes Hoved og saarede hende, saa Blodet 
flød over hendes Kind, men hun gik rolig og rank 
og saa sig end ikke tilbage. 

Livio rejste sig paa sine Knæ og stirrede efter 
hende. Hans Læber bevægede sig, men Stemmen 
var kvalt af Raseri og Fortvivlelse, saa ingen 
kunde høre, hvad han sagde. Ikke heller gav 
nogen Agt paa ham, før Fængslets Pori havde 
lukket sig efter Credenza, og Retten optog sine 
Forhandlinger. 

Atter gik Gasparo frem for Dommernes Tri* 
bune. 

„Efter dette Vidnesbyrd antager jeg, ærværdige 
Fader, at Livio Uoria ikke kan gøres ansvarlig for 
det Kætteri, han er beskyldt for,^ sagde Geiiue- 
seren. 

„I er en Smule for hastig,^ svarede Storinkvi- 
sitoren koldt. „Ikke heUer er eders Maade at af- 
høre Vidnet stemmende med, hvad der er vedtaget 
for den hellige Ret.^ 

^Giv Fangen fri, han er troldgjort !^ raabte 
en Stemme blandt Mængden. 

Og alle Livios Frænder raabte det samme 
rundt om fra, hvor de stod. 

„Stille!^ raabte Rainerius med streng Stenmoie. 

Soldaterne slog løs paa Mængden med deres 
Lanser, og Bemabo maatte tage imod et Slag uden 
at kny for ikke at fordærve det hele. 

„Gud trøste dig, min Ven, om jeg træffer dig 
engang, ** mumlede han og saa bistert paa Lands- 
knægten, der slog ham. 

Men Biskoppen gik hen og talte sagte med 
Storinkvisitoren. Han vidste helt vel, at Paven 
nødig vilde i Uvenskab netop nu med den mægtige 
Fristat Genua, og vilde gøre, hvad han kunde^ for 
at faa Livio frikendt. Paa den anden Side turde 
han ikke tale rent ud med Storinkvisitoren og ledte 
efter en Udvej til i det mindste at faa Sagen op- 
sat en Stund. Da de havde talt lidt sammen, er- 
klærede Inkvisitoren, at han vilde udspørge Dulcino. 

Alles Øjne vendte sig da mod Apostelbrødrenes 
Anfører, der hidtil havde siddet ubemærket i sit 
Bur. 

Dulcino sov. Han havde lænet Hovedet op 
til Burets Tremmer og sovet under hele Forhand- 
lingen. Ikke Mængdens Raab, ikke nogen Tanke 

om Livios Skæbne havde forstyrret ham. 

Nu stødte eD af Bysvendeoe til ham med sin 
Stav. Han for op og stirrede paa Storinkvisitoren, 
der spurgte ham, om det var ham bekendt, at Cre- 
denza havde givet Livio Doria en Elskovsdrik og 
derved forvirret hans Forstand. 

Dulcino lo højt og haanligt. 

;,Jeg ved intet om Elskov,^ sagde han. „Der 
var ingen jordisk Brynde i vort hellige Samfund. 
Vi var Brødre og Søstre i Kristus. Elskoven er 
Menneskenes, som lever rundt om paa Jorden i 
Præsternes Ledebaand. Og Præsternes, som af- 
lagde Kyskhedsløftet og synder i Løndom.^ 

„Du gør Ret i at bruge din Tunge, mens du 
har den,^ sagde Storinkvisitoren. „Du ved, at 
Bødlen skal rive den ud af din Mund med gloende 
Tænger." 

„Jeg ved det," sagde Dulcino. 

„Var Livio Doria en af dine Mænd?" spurgte 
Inkvisitoren igen. „Delte han dit forbryderiske 
Kætteri?" 

Broder Dulcino trak paa Skuldrene og lo. 

„Han?" sagde han foragtelig. „Han var en 
Adelsmand, som var led ved sin Rigdom og søgte 
Æventyr. Ingen Sinde hørte han efter Guds rene 
Ord, endda jeg prædikede det for ham daglig. 
Slip ham ud i Løgnen og Livet I Han fortjener 
ikke Martyrdøden med Guds udvalgte." 

Storinkvisitoren udspurgte ham nærmere, men 
Dulcino aabnede ikke mere sin Mund. De slog 
ham og stødte til ham med Stave og Lanser, men 
han taalte det altsammen uden at fortrække en 
Mine og sagde ikke et Ord. Saa opgav de det, 
og den hellige Rets tolv Dommere overlagde Sagen 
med hinanden. 

De var ikke længe om at fatte deres Beslut- 
nings og Storinkvisitoren forkyndte med høj Røst, 
at vel var der fremført saadanne Vidnesbyrd om 
Fangens Afsind, at der kunde herske nogen Tvivl. 
Men eftersom han var greben med Vaaben i Hænde, 
kæmpende blandt Apostelbrødrene, og eftersom de 
Vidnesbyrd, der var aflagt til hans Fordel, var givne 
af Folk, der var overbeviste om Kætteri og skyl- 
dige til Baalet, og eftersom hans Moder var haardt 
mistænkt for Frafald fra den rene Lære og havde 
bekræftet Mistanken ved at tage sig selv af Dage, 
da hun skulde stilles for Inkvisitionen — saa dømte 
den hellige Ret Livio Doria af Genua som skyldig 
i forargeligt Kætteri og Manddrab og Plyndring, til 
Døden paa Baalet og til at have sit Gods for- 
brudt. 

Der opstod stor Bevægelse i Mængden, og Bi- 
skoppen saa bekymret ud. Livio selv hørte ikke 
engang Dommen, der var udtalt over ham. Han 


330 


stirrede nfravoidt hen ad den Vej, hyor de hayde 
fert Credenza bort 

Da traadte Gasparo Me^ (rem og raabte over- 
lydt, at Dommen var ugyldig. 

^Er det ikke saa, æryaerdige Fader/ sagde 
han, ,,at om der hersker nogen Tvivl med Hensyn 
til den anklagedes Forstand, da kan han frikendes, 
naar gode Mænd siger god for ham?*^ 

„Saadan er det,** sagde Biskoppen. 

„Saadan er det,^ sagde Storinkvisitoren. 

„Da vil jeg skaffe disse gode Mænds Vidnes- 
byrd,^ sagde Gasparo. 

Men Storinkvisitoren saa paa ham med et 
grumt Smil. 

„I er atter for hastig,^ sagde han. „Saadan 
lyder Loven, at de gode Mænd, som skal vidne i 
en saadan Sag, de skal være af samme Stand 
som den anklagede og have kendt ham nøje fra 
hans Ungdom.^ 

„Jeg ved det, ærværdige Fader, ^ sagde Gas- 
paro. 

„Dernæst siger Loven, at den hellige Ret skal 
bestemme Antallet af disse Vidner og Tiden, inden 
hvilken de skal fremføre deres Vidnesbyrd. Men 
jeg forøder Rettens Tid, saa sandt det næppe 
bliver Fangen muligt at fri sig ved et saadant 
Vidnesbyrd.** 

Gasparo bøjede sig dybere end før og sagde 
roligt : 

^Bestem Tiden, ærværdige Fader, og Tallet^ og 
vær ikke for haard mod eders Fange, som er saa 
langt fra sin Fødeby og har været saa længe borte 
fra sine Frænder I '^ 

Atter forhandlede Donmieme med hinanden, og 
efter en Stunds Forløb forkyndte Storinkvisitoren 
med høj Røst, at om fem og tyve frildgode Adels- 
mænd inden tre Timer vilde sige god for Livio 
Doria^ da skulde han være fri for Kirkens Tiltale. 

Næppe havde han udtalt, før der lød høje 
Raab fra Mængden. 

„Plads, Plads! Doria!** 

Landsknægtenes Linier bølgede og brødes. 
Biskoppen rejste sig fra sin Stol og stirrede, alle 
Inkvisitoreme rejste sig ligeledes, forbavsede over, 
hvad de saa! 

Frem over Torvet skred halvtredsindstyve fuldt- 
rustede Mænd i rig og pragtfuld Dragt. Solen 
skinnede paa deres Rustninger, og de gik roligt 
og stolt med nedslaget Visir og Haanden paa deres 
Sværdhæfte. Forrest gik Bemabo Doria. Han 
bøjede sig for Biskop Rainerius, der velsignende 
strakte sin Haand ud over ham. Derefter stillede 
han sig foran Skranken og saa med Hænderne 
støttet paa sit Sværd fast paa Storinkvisitoren. 


232 


„Hvem er I?^ spurgte denne. 

„Bernabo Doria er mit Navn, og det er kendt 
paa alle Have,^ sagde Genueseren stolt. ^Jeg 
staar her for at sige god for min Frænde, Livio, 
som i Vildelse er geraadet i Forbund med Kættere 
og ndgerningsmænd.^ 

„Jeg tager eder for god,'' sagde Storinkvisi- 
toren. 

En af Skriverne skrev Navnet op, og Bemabo 
satte sit Segl under med sin Ring. Efter ham 
kom de andre en for en og sagde deres Navn og 
gentog nøjagtig det sanune. Det var alle Genuas 
stolte Navne, kendte i Aarhundreder over hele Ita* 
lien: Fiesehi^ Grimaldi, Sismondi, Picamili, Spinola, 
Doria, Grilli, del Nero, Maloni og mange fiere. 

Da de alle havde aflagt deres Vidnesbyrd, og 
den hellige Rets Dommere havde beraadt sig med 
hinanden, rejste Storinkvisitoren sig, og efter ham 
alle de andre. Han tog Papiret med de mange 
Segl og saa en Stund paa det. Saa sagde han 
med høj Røst: 

»Den hellige Ret kender Livio Doria fri for 
Anklagen for Kætteri. I Guds Navn, Amen.^ 

Derefter vendte han sig til Bysvendene. 

„Løs Fangen I ^ sagde han. 

De løb til og løste Lænkerne om hans Fødder. 

Men Bernabo skar Rebet, der bandt hans Hænder, 
sønder med sit Sværd. 

,,Guds Død, Frænde,^ sagde han og lagde sine 
Hænder paa Livios Skuldre. ,, Havde ikke en us- 
selig Jøde været, og Zutra er hans Navn, da var 
du død paa Baalet blandt Bønder og lumpent 
Eætterpak.^ 

Livio saa aandsfraværende paa ham og knyt- 
tede sine Hænder og aabnede dem igen og saa ud, 
som forstod han ikke det mindste. 

„Credenza,^ sagde han, — »hvor er Credenza?** 

Bernabo greb ham haardt i Armen og drog 
ham med sig. 

9 Tys, Livio, ^ sagde han. „Er du da rent 
rasende?** 

Saa tog de ham imellem sig og gik bort over 
Torvet. Mængden veg ærbødig til Side for de for- 
nemme Herrer, der bar større Pragt, end nogen 
Sinde tidligere set i Vercelli. 

„Har jeg fortjent de hundrede Dukater?** 
spurgte Gasparo. 

Bernabo Doria rakte ham sin Haand og nik- 
kede til ham. 

„I var alle Dage en løs Fugl, Gasparo,** sagde 
han, „og gjorde ikke Genua og ikke eders Slægt 
megen Ære. Men dygtigere Advokat end I har 

jeg aldrig kendt. Dukaterne er eders, og I kan 
trygt lide paa mig, naar I kommer i Betryk.^ 

En Time senere red de genuesiske Herrer ud 
ad Vercellis Port med deres store Følge. 

Livio sad tavs og grublende paa sin Hest. 
Han havde ingen Føde taget til sig og ikke sagt 
et Ord, og de lod ham være, som han vilde. Og 
der var ikke en af dem, han tvivlede jo paa, at 
den unge Adelsmand havde sin Forstands fulde 
Brug. 

Gasparo di Costri red mellem de andre og 
forkortede Tiden for dem med sin urokkelige Galgen* 
lystighed. 


En og tyvende Kapitel. 


I det gamle Palads. 

Der var gaaet Qorten Dage siden Livios Fri- 
kendelse for den hellige Ret. 

Tavs og mørk var han redet ind ad Porten 
paa det gamle Palads paa St. Lorenzos Torv, og 
ikke et Ord havde han haft til sine trofaste Tje- 
nere, der jublende bød ham velkommen. 

I tre Dage holdt han sig indelukket i sin Stue 
og vilde ikke se andre end den stumme Francesco, 
der var hos ham Dag og Nat og syntes aldrig at 
sove for at være rede til at lyde sin Herres mindste 
Vink. Forgæves søgte Bemabo Adgang til sin 
unge Frænde, forgæves lod Biskoppen sig bære til 
hans Dør i sin Bærestol, forgæves søgte Podestaen 
ham under Foregivende af, at det var i Statens 
Ærinde. Livio talte med ingen. Han skrev sine 

Befalinger paa et Blad Papir og lod Francesco 
bringe dem videre til Tjenerskabet. Rastløs van- 
drede han op og ned ad Gulvet, sov kun lidt, men 
grublede desto mere. 

Den fjerde Dags Morgen traadte han ud af 
sit Kammer og var en anden Mand. Hans Ansigt 
var blegt endnu, og hans Blik alvorligt, men det 
var godt at se, at han var bleven mange Aar 
ældre. 

Han lod sadle sin Hest og red med saa stort 
et Følge, som sømmede sig for hans Rigdom og 
Stand ud i Byen. Først var han hos Bernabo, 
hvem han takkede artigt og varmt for den Del, 
han havde haft i hans Frelse. Derefter gjorde han 
Besøg hos Biskoppen og Podestaen, og samme Dag 
indtog han den Plads i Genuas Raad, som tilkom 
ham med hans fyldte en og tyvende Aar. 

Der var netop den Dag en stor Forhandling i 
Raadet, idet Krigen med Venedig skulde besluttes. 
Men saa ophidsede Raadsherrernes Sind end var, 
glemte de det ganske, da de saa Livio, om hvis 
æventyrlige Færd og Dødsfare, der var talt saa 
meget i Staden. 

Saa tog Livio Ordet og talte saa stærkt og 
saa besindigt, at man skulde tro^ han i et langt 
Liv havde syslet med Statens Sager og ikke for 
Guds og hver Mands Øjne tumlet sin Dag hen i 

Lediggang og Svir. Han talte for Fred, og høje 
Bifaldsraab hilste ham, da han var færdig. En- 
stemmig blev det vedtaget at følge hans Raad, og 
enstemmig blev han valgt til i Spidsen for et glim- 
rende Gesandtskab at drage til Venedig og søge 
Forbmid sluttet mellem de to gamle Fjender. 

Han takkede i værdige Ord for den Ære, der 
var bleven ham til Del, men afslog bestemt at 
modtage den. Han henviste til saa mange, der 
var ældre og værdigere end han, og til sit store 
Ubekendtskab med Statssager. 

„Jeg har,** sagde han til sidst, „gennemgaaet 
saadanne Prøvelser og Farer, at jeg ikke tør paa- 
lægge mig selv saa stort et Hverv. Det er min 
Agt at drage bort, jeg ved ikke hvor langt og for 
hvor længe. Jeg har givet Møde her i Dag alene 
for mine Frænders Skyld, at jeg kunde vidne, at 
Taagen, der laa over mit Sind, er borte, og at jeg 
evner at indtage min Faders Plads i min Fødeby. ** 

Derefter forlod han Raadet^ hilst med Venlighed 
og Agtelse af alle Raadsherrerne. Han red hjem 
og lukkede sig inde i sit Kammer med Gasparo di 
Gastri, efter hvem han imidlertid havde sendt Bud. 

Han lagde Hænderne paa sin fordums Svire- 
broders Skuldre og saa fast paa ham, idet han 
sagde: 

„Gasparo, — jeg ved om dig, at du er en 

uforbederlig Spøgefugl og et letsindigt Menneske. 
Havde jeg kunnet slide mig løs af mine Baand den 
Dag paa Torvet i VerceUi, da du aflagde falsk 
Vidnesbyrd mod hende, jeg elsker højere end mit 
Liv, — da havde jeg kvalt dig med disse mine 
Hænder. Men jeg ved, at du vilde mig vel og 
frelste mig fra Baalet ved dine Løgne. Nu staar 
det til dig, om du vil blive en rig Mand for alle 
Tider. Om du gør, som jeg siger, og det lykkes 
dig, da skænker jeg dig saa meget, at du kan 
drikke dig ihjel i Genua, om du vil det, eller ind- 
tage en Plads blandt de rige og fornemme Mænd 
i vor Fødeby, om din Hu vender sig til noget 
bedre. Hør nu, hvad jeg siger dig og indprent 
dig vel mine Ord! Om en Time drager du tilbage 
til Vercelli — tag med dig saa mange af mine 
Svende, du vil, du opsøger Jøden Zutra og be- 
raader dig med ham om, hvordan du skal faa for- 
halet Credenzas Proces! Saa hurtig jeg kan, følger 
jeg efler dig med saa mange væbnede Mænd, jeg 
kan samle. Der er ingen Naade at vente for hende 
hos Retten, og derfor vil jeg befri hende med Magt. 
Du skal ingen Del tage i mit Forehavende, saa du 
vover intet for dit Skind. — Vil du?** 

Livio rakte Haanden ud imod ham, men Gas- 
paro rystede paa Hovedet og tog den ikke. 

„Du frister mig haardt, Livio, ^ sagde han. 

„og jeg er en fattig Mand, men jeg vil ikke være 
med til paa ny at styrte dig i Fordærvelsen. Lad 
os genoptage vort glade Liv fra gamle Dage. Der 
er Kvinder nok i Verden — husker du Theresa? 
Og Beatrice? — Jeg talte med hende i Gaar — 
hun elsker dig endnu og spurgte efter dig.*^ 

Livio slog Armene sammen over sit Bryst og 
rynkede Panden. 

„Du forstaar mig ikke,^ sagde han^ „og det 
nytter ikke at forklare det for dig. Den gamle 
Svir og Liderlighed er nu intet for mig og bliver 
det aldrig mer. Du maa have Beatrice og Theresa 
og alle de Kvinder for Resten, der findes i Verden, 
uden den ene, som jeg elsker. Jeg vil befri hende 
af Præsternes Kløer, om jeg saa med mit eget 
Sværd skal dræbe Biskop Rainerius og Storinkvisi- 
toren og hele den hellige Ret.** 

Han gik en Stund frem og tilbage i Stuen 
uden at sige noget. Saa stod han stiUe foran 
Gasparo og rakte ham atter sin Haand. 

„Vil du?" spurgte han igen. 

Æventyreren skuttede sig og satte et ynkeligt 
Ansigt op, men tog saa Haanden. 

„Naar jeg ikke kan fri dig fra din Dumhed, 
saa lige saa godt mig som en anden, ^ sagde 
han saa. 

„Godt," sagde Livio. „Pagten er sluttet. Og 

DU af Sted med dig, at du kan være rede, vi har 
allerede spildt for megen Tid med Snak. Inden 
en Time maa du være paa Vej til Vercelli." 

„Du glemmer ikke, at jeg ingen Del har i de 
Voldsomheder, du pønser paa/ sagde Gasparo. 

i>Jeg glemmer det ikke. Du ved af intet, 
søger blot at faa Processen udsat. '^ 

Gasparo stod og gned sine Hænder, og hans 
Øjne lyste. 

„Jeg skal muntre de gejstlige Herrer,'' sagde 
han og lo. „Jeg beskylder hende for hundrede 
nye Forbrydelser — jeg fører Vidner — jeg holder 
Taler —*" 

„Gør, som du vil!'' sagde Livio kort. „Og nu 
af Sted med dig!" 

Gasparo gik mod Døren, men der blev han 
staaende og saa yderst tvivlraadig ud. 

„Om nu jeg kommer for sent?" sagde han. 

„Skynd dig, Mand, om du har dit Liv kært," 
raabte Livio og stampede rasende i Gulvet. Men 
straks efter blev han rolig igen og sagde: „Det 
kan Gud ikke ville. Gaa Gasparo, og brug din 
Kløgt, og gør, hvad du formaar! Du skal i hvert 
Fald faa, hvad jeg har lovet dig, og mere til." 

Gasparo stod ved Døren med et yderst ulykke- 
ligt Ansigt. 

„Men hvis det nu gaar dig ilde, Livio? Hvis 

du DU bliver overmandet og dræbt deroppe i Ver 
ceUi? For Livs og Døds Skyld — jeg er en fattig 
Mand « 

Livio satte sig og skrev et Dokument, hvori 
han overdrog Gasparo et stort Hus i Genua, et 
Landgods paa Korsika og et andet i det proven- 
calske med alle dertil hørende Herligheder og Ret- 
tigheder. Den anden undersøgte omhyggelig Do- 
kumentet, som Livio forsynede med sit Segl, og 
gik saa bort med mange Forsikringer om, at han 
skulde gøre sit bedste. 

Nu kom der Dage, hvor Livio virkede rastløst 
for at samle og væbne den Skare, hvormed han 
vilde befri Credenza. Han gik frem med stor 
Snildhed og Hemmelighedsfuldhed, for at ingen 
skulde faa Nys om hans Forsæt og forpurre det. 
Efterhaanden sendte han Mændene i smaa Hobe 
Nord paa for ikke at vække for stor Opmærksomhed 
ved at drage af Sted med hele Toget. 

Og mens han syslede med sine Planer, gav 
han daglig Møde i Raadet og viste sig overalt, 
hvor de fornemme Genuesere samledes, saaledes at 
ingen kunde fatte Mistanke om hans Plan. Han 
styrede sine store E^'endomme, talte med sine For- 
valtere og udstedte Befalinger som den, der agter 
at gaa paa Langrejse. 

Om sin Rejse talte han alle Vegne. Han 

samlede saa meget Guld og saa mange Kostbar- 
heder, han kunde, og lod dem bringe om Bord paa 
tre prægtige Galejer, der laa sejlklare i Havnen. 
Hver Dag gik han ned, tilsaa deres Udrustning 
og indbød sine Venner og Frænder til at tage dem 
i Øjesyn. Saa fuldt var der af kostbart Bohave 
og prægtige Vaaben, at Genueseme gjorde store 
Øjne. Og mer end en af de skønne Damer, der 
samledes om Livio, som de havde gjort i gamle 
Dage, kom med Hentydninger til, at han burde 
tage sig en Hustru, forinden han forlod sin Fødeby, 
og fare med hende over det blaa Hav paa sine 
skønne Skibe. 

„Nej,^ sagde han og bøjede sig artigt for Da- 
merne. „Mit Hjertes Ud er slukt. Men naar jeg 
kommer tilbage og er karsk, da bejler jeg maaske 
i Genua til en skøn Dames Haand.^ 

Men den skønne Theresa, som var af Fieschi- 
ernes' stolte Slægt og vidt berømt for sine El- 
sko vsæventyr, rystede paa sit Hoved og sagde: 

„Mig narrer I ikke, Livio. I tænker endnu 
paa den skønne Heks, som gav jer Elskovsdrikken 
paa Zebellobjærget.^ 

Der kom saa skarpt et Lyn i Livios Øjne, at 
Therese blev bange og gav et lille Skrig. Men 
han bøjede sig over hendes Hænder og kyssede 
dem og sagde: 

^I fejler, skønne Dame. Hende har jeg glemt, 
og Drikken er fordunstet/ 

Da Galejerne var sejlklare, og hundrede Mænd 
var sendt i Smaahobe til Vercelli, bestemte Livio 
sig til selv at drage af Sted. 

Aftenen før Afrejsen sad han i sit Kammer og 
havde ingen hos sig uden sin stumme Tjener, som 
var beskæftiget med ud af et hemmeligt Rum at 
tage de sjældneste Ædelstene og Diamanter, hvoraf 
hver enkelt var en Formue værd, og indsy dem i 
sit eget og sin Herres Bælte. Livio sad og saa 
paa ham med Hovedet støttet i sin Haand. 

„Min stumme Ven — min eneste/ sagde han 
saa. „Dig kan jeg give alle mine Hemmeligheder, 
og du kan ikke røbe dem. Nej — se ikke saadan 
paa mig med dine trofaste Øjne! Jeg ved jo, du 
vilde det ikke, om du kunde. — Men nu ligger 
Skibene sejlklare i Havnen, Francesco, og Mændene 
venter deroppe i Vercelli. Der sidder ogsaa hun, 
jeg elsker, og som dine Øjne aldrig har set. Ak, 
Francesco, hun er skøn som Dagen. Og hun er 
gemt i det sorteste Fængsel, og hendes Bødler 
piner hende, og der er Blod paa hendes HsBnder. 
Tror du, hun tænker paa mig? Ved hun, at hun 
snart skal være fri og fly med mig fra dette for- 
færdelige Land, hvor Menneskene er saa onde mod 

hverandre ? Eller tænker hun, jeg har glemt hende, 
og vender sin Sjæl til Gud?^ 

Den sorte rystede ivrig paa Hovedet, og Livio 
nikkede til ham og smilte ad hans stumme ud- 
tryksfulde Minespil. 

„Har jeg ikke spillet min Rolle bravt, Fran- 
cesco P*^ sagde han saa. „Dag efter Dag gaar jeg 
iblandt dem, og de tror mig rolig og dum som en 
af dem. De tænker, jeg er konmien mig af min 
svære Sygdom. Det er jeg ogsaa, Francesco. Det 
er jeg ogsaa. Jeg er ikke den, der drak og svi- 
rede i Genua og forfærdede Borgerne ved mine 
Udskejelser. Ikke heller er jeg den, der gemte 
sit Tungsind i Bjærgene — eller den, som red ud 
for at søge Apostelbrødrene — eller den, der boede 
paa Zebellobjærget — eller den, der sled som en 
rasende i sine Baand foran den hellige Ret paa 
Torvet i Vercelli. Ingen af dem er jeg, Francesco. 
Jeg er den lille Dreng, som sad der inde i Hallen 
og lyttede til Faders Fortælling om det sælsomme 
Land, hvor Menneskene vilde hinanden vel og 
undte hinanden deres Tro. Men Drengen er bleven 
til en Mand, Francesco. Jeg har tvunget min Angest 
og gjort mig rolig, jeg har tænkt og tænkt, for at 
intet skulde slaa mig fejl, og nu er min Plan mo- 
den til Udførelse.^ 

Francesco nikkede og smilede, og Livio blev 

ved at tale, som han saa ofte havde talt med den 
stamme, naar han var tuugsmdig eller glad og 
ikke kunde taale Menneskers Nærværelse. 

^Nu er det Nat,^ sagde han omsider, ,,og vi 
vil sove. Naar Solen staar op, rider vi til Ver- 
celli og henter Credenza af Inkvisitionens Fængsel.'* 


♦- 


To og tyvende Kapitel. 


Zutras Hus. 

Yderst i Vercelliy tæt under Murene laa en halv 
Snes smaa Hytter, hvor Jøderne boede. 

Den største af Hytterne, som ogsaa var stær- 
kest bygget og omgivet af en højt indhegnet lille 
Gaard^ tilhørte Zutra, som var den rigeste og 
mest ansete af sine Stamfrænder paa denne Kant 
af Lombardiet. Huset lignede en lille Fæstning, 
og til det tyede ogsaa alle Jøderne, saa snart Ind- 
byggerne i Vercelli anstillede Forfølgelse imod dem, 
hvilket skete hvert Øjeblik, og næsten hver Gang 
en Kristen og en Jøde blev uenig om en Handel. 

Mer end een Gang var Zutras Hus blevet stor- 
met og plyndret af Pøbelen. Alle vidste, at han 
var en rig Mand, men ingen havde nogen Sinde 
fimdet noget af Værdi hos ham. Hver Gang hans 


Ul 


Hus var ødelagt, udbedrede og opbyggede han det 
omhyggelig paa ny, og mange undrede sig over, at 
han ikke hellere flyttede bort til et andet Sted, 
hvor han kunde leve i større Ro. Det samme 
gjorde ogsaa Livio, der sad hos ham en Aften i 
hans lave Stue og raadslog med ham om, hvordan 
han skulde befri Credenza. 

„Dette var min Faders Hus før mit og hans 
Faders før hans,^ sagde Zutra. „Og her vil jeg 
leve, saa længe Israels Gud under mig at undgaa 
de kristne Hundes Efterstræbelser. — Tilgiv mig. 
Herre, mine dristige Ord, men I har heller ingen 
Grund til at elske Præsterne.** 

„Det har jeg ikke,** svarede Livio. „Sig du 
kun, hvad du vil, blot du hjælper mig i mit Fore- 
havende.** 

Zutra vred sine Hænder, rev sig i sit lange 
Skæg og rystede paa Hovedet, 

„Ak, Herre, Herre! om dog I vilde afstaa fra 
eders vanvittige Plan. Det er syndigt at lade sig 
saaledes forvirre af et Par Pigeøjne, og hvorledes 
skal I og jeg kunne udrive hende af Præsternes 
Kløer?** 

„Jeg har jo sagt dig, at jeg har hundrede 
Mand til Rede her uden for Byen,** sagde Livio. 

„Og Biskoppen har tusinde og tusinde til,** 
sagde Zutra. „Og hele Landet mellem Vercelli 

og Havet vil rejse sig imod jer, naar I flyer herlra 
med Pigen. Og Kirkens Arm vil naa jer, hvor i 
Verden I gaar hen. Det er Dominikanerne, der 
holder Ret over Apostelbrødrene — ved I, Herre, 
hvad deres Navn betyder? Herrens Hunde be- 
tyder det, og visselig vilde de jage eder til Døde, 
om I tog Byttet fra dem." 

»Sprang da aldrig en Hjort fra Hundene?" 
spurgte Livio. „Og tror du, jeg kommer tom- 
hændet og dum til mit Forehavende?" 

Han vinkede ad Francesco, der sad i Stuens 
inderste Krog paa Hug paa Gulvet med Øjnene 
uafladelig rettede paa sin Herre. Saa sprættede 
den stumme Tjener sit og sin Herres Bælte op, og 
ud paa Bordet vældede en Skat af Ædelstene, som 
Zutra aldrig havde set Mage til. Hans Øjne blev 
store og straalende, der kom røde Pletter paa 
hans gamle^ rynkede Kind, og Sveden sprak paa 
hans Pande. Uvilkaarlig greb hans Fingre om den 
største af Stenene og lukkede sig om den. 

„Slip den Sten, Zutra!" sagde Livio tørt. 

„Ak Herre, lad mig holde den i min Haand," 
bad Jøden, „en liden Stund blot. Aldrig har mine 
Fingre rørt ved saa kosteUg en Skat." 

Han aabnede Haanden for at se paa Juvelen 
og lukkede den igen, som var han angest for, den 
skulde forsvinde. Francesco grinede med sine hvide 

Tænder, og Livio saa paa Jøden med Forundring 
og Foragt. 

„Nuvel Zutra,^ sagde han saa. „Alt det der 
er mity og hjemme i Genua har jeg i mit Palads 
ti Gange saa store Skatte. Mine Fædre har er- 
hvervet sig dem i Handel og i Krig, ved deres 
Klogskab og deres Sværd. Ja, Zutra — de løb 
ikke rundt og luskede ved Bagdøren som du, og 
Lykken var med dem, og jeg, deres Arving, som 
aldrig har gjort andet end øde mit Gods, er Genuas 
rigeste Mand.^ 

Jøden saa paa den unge Adelsmand og bøjede 
ærbødig sit Hoved for ham. Med sin anden Haand 
kærtegnede han de dyre Stene, der laa paa Bordet, 
Og Livio tav en Stund og lod ham til fulde drikke 
Guldets Rus. Saa sagde han omsider: 

„Alt det der, Zutra, er dit, om du kan aabne 
Døren til Credenzas Fængsel.^ 

Zutra rystede over hele Kroppen. Han kastede 
sig over Bordet med en knurrende Lyd som en 
Hund, der griber et Ben, og ragede det altsammen 
over til sig. 

„For Guld kan man købe meget, ^ sagde Livio. 
„Om nu du gav Vogterne den Sten, du har i din 
Haand, da blev de rige Mænd, om saa de var 
hundrede i Tallet.^ 

„Den Sten!** skreg Jøden. „En Hund maatte 

jeg være, om jeg gav dem den! De Slyngler er 
visselig til fals for mindre/ 

Han rejste sig op og satte sig ned i stor Be- 
vægelse, hans Læber mumlede hebraiske Ord. Ikke 
et Minut slap hans Blik de ædle Stene, han slugte 
dem med Øjnene, talte dem, følte paa dem og græd 
af Sindsbevægelse. 

„Herre Livio, jeg skal gøre det — det skal 
ske, som I ønsker det — lad mig blot tænke lidt 
over Sagen — i Morgen tidlig kan I komme til 
mig igen.^ 

„Vel," sagde Livio og rejste sig. 

„Men Stenene, ædle Herre?" 

„De er dine," sagde Livio rolig. „Tag dem, 
og gem dem, og brug dem^ som du vil! Men vær 
ikke karrig, Zutra! Husk, det gælder mere end 
mit Liv. Jeg har gjort dig rig, og jeg kan gøre 
dig rigere endnu." 

Zutra nikkede ivrig. Men saa blev hans Mine 
pludselig alvorlig og bekymret. 

„Jeg maa have en Mellenmiand," sagde han. 
„Ingen maa vide, at jeg staar bag. Om nogen 
vidste, at den gamle Jøde sad inde med saadanne 
Kostbarheder, da rev de Huset ned over mit arme 
Hoved i denne Nat." 

„Jeg skal sende Gasparo til dig," sagde Livio. 

„Han er klog og nyder stor Tillid ved Biskoppens 
Hof." 

„Sig ham intet om Stenene, Herre I** sagde 
Zutra forfærdet. „Jeg kender denne Mand, og 
han er gridsk paa Guld, som — *" 

„Som en Jøde," sagde Livio og lo. „Men 
frygter du for dine Skatte, da kan vi sy dem ind 
i vore Bælter igen ; Francesco og jeg bærer dem for 
dig, til du kræver dem af os.^ 

„Nej, nej!" skreg Zuthra og styrtede sig over 
de ædle Stene, som om Huset var fuldt af Tyve 
og Røvere. 

„Du tror nok ikke mig bedre end Gasparo." 
sagde Livio. „Men gør nu, som du vil." 

Jøden saa sig om med en hemmelighedsfuld 
Mine og bad saa Livio^ om Francesco maatte gaa 
udenfor et Øjeblik, mens han betroede ham noget. 

„Min Tjener er stum," sagde Livio, „og sladrer 
ikke af Skole. Tal du kun frit!" 

„Er noget levende Menneske stumt?" sagde 
Zutra. »Har han ikke Øjne og Hænder, der kan 
tale?" 

Livio bød Francesco gøre, som Jøden ønskede, 
og den stumme gik, men nødig og med et bistert 
Blik til deres Vært. Da Zutra havde forvisset 
sig om, at Døren var lukket efter ham, og at han 
ikke lurede, tog han Livios Haand og trak ham 

med sig ind i et lille Rum bag Stuen, hvor han 
havde sit smudsige Leje. 

Han skød Løjbænken til side, aabnede en skjult 
Lem i Gulvet og krøb ad en Stige ned i en Kælder. 
Livio fulgte ham uden Betænkning og stod ved 
hans Side i et mørkt Rum, hvor han ikke kunde 
staa oprejst. 

„Her har I eders Skatkanuner?^ sagde Livio. 

Zutra lo tørt og haanligt. 

„Nej,** sagde han. „Her vilde de snart finde 
mig.** 

Han slog Ild med sit Fyrstaal og tændte en 
lille Lygte, han bar ved sit Bælte. Saa flyttede 
han en Del gammelt Skrammel bort og bankede let 
med sin Kno paa et Sted i Muren. Og pludselig 
drejede Muren sig, og en klam kold Luft slog dem 
i Møde. 

„Denne Gang fører under Bymuren,** sagde 
Zutra, „og langt ud under Bjærget. Den ender 
paa et Sted, der er godt skjult mellem Klipperne, 
og hvor der gaar en smal, stejl Sti ned til Dalen. 
Ingen kender den uden jeg og Benjamin, og mangen 
Nat har vi ad denne Vej listet os ud og ind ad 
Byen. Nu forstaar I, Herre, hvorfor jeg ikke vil 
forlade mit gamle Hus. Her gemmer jeg de Par 
Skilling, jeg har tjent i redelig Handel, og hvad 
mine Brødre har betroet mig. fordi de ved, jeg er 

en ærlig Mand. Og ad denne Vej kan vi føre 
Pigen borty naar først eders Guld har bestukket 
Vagten.* 

Livio nikkede, og Zutra lukkede atter Døren. 
Men da de stod igen i hans Stue, lagde Livio 
Mærke til, at alle Ædelstenene var borte. Han 
havde slet ikke set, at Zutra, inden de gik, havde 
raget dem ned i den uhyre Lomme i sin Eaftan, 
og maatte smile ad Jødens Forsigtighed. 

Da saa den unge genuesiske Adelsmand tog 
Afsked med sin Vært og hyllede sig tæt i sin 
Kappe for at gaa til det Herberg, hvor han holdt 
sig skjult, lagde Zutra Haanden paa hans Arm og 
sagde frygtsom: 

„Herre, jeg vover mit Liv for eder. Om 
nogen erfarer, at jeg har haft Haand med i dette 
Spil, da vil de dømme mig til Baal og Brand. 
Dersom Mistanken rettes mod mig, vil I da tage 
mig med i eders Følge, naar I rider bort fra denne 
Stad?** 

„Det vil jeg,** sagde Livio. 

„Og vil I værge mig og mit Gods mod eders 
Mænds Gridskhed?* 

„Stol trygt paa mig, Zutra.** 

Saa skiltes de i Natten. Jøden lukkede og 
stængede sin Dør, bar sin Skat ned i Løngangen 
og løb tre Gange i stor Sjæleangest ned for at se 

efter den. Men Livio sad den halve Nat i sit 
Herberg og talte med Gasparo. — 

Æventyrerens Forsøg paa at drage Credenzas 
Sag i Langdrag var lykkedes godt nok. Han havde 
opdynget et Bjærg af Beskyldninger imod hende og 
havde faaet udvirket, at der var bleven sendt Bud 
til hendes Fødeby Pisa for at skaffe flere Vidner 
imod hende. Han havde holdt flere lange Taler i 
Retten for at indynde sig hos Storinkvisitoren, som 
imidlertid havde Mistanke tQ ham. 

Men Biskoppen troede ham som Guld og be- 
rømmede ham højt for hans Nidkærhed. Hver Dag 
færdedes han mellem Fængselsvagten og havde nøje 
Rede paa Stedet, hvor Credenza var forvaret, og 
Mændene, der vogtede hende. Han havde ikke 
faaet Lejlighed til at besøge hende i Fængselet; men 
en Dag, hun var bleven ført forbi ham til Forhør, 
havde han hvisket til hende, at han skulde være 
ved godt Mod, Livio var nær og vilde frelse hende. 
Saa havde hun rystet paa Hovedet, som om det 
var ganske utænkeligt, og var gaaet videre mellem 
Soldaterne med sit blege, fromme Ansigt. 

Alt det fortalte han Livio, der lyttede ivrigt. 

„Men nu er der ikke mange Dage at spilde,'' 
sagde Gasparo saa. ,1 Morgen skal Margrete 
brændes, og saa er der kun Dulcino og Credenza 
tilbage. Det er gaaet lystigt her, maa du tro. 

Hver Dag har de brændt el Par Slykkef paa Torvet 
— den sidste var en gammel Mand — Longini tror 
jeg, han hed. Der staar en Duft af brændt Kætter- 
kød til Himlen, saa alle Englene maa glædes. Og 
kun tre af de Djævle har givet sig. Om de vilde 
afsværge deres Tro paa Retterstedet, da kunde de 
slippe mod Hjul og Stejle, hvilket alle Dage fore- 
kommer mig maatte være bedre end den fordømte 
Ild. Men de synger deres Psalmer, mens Luerne 
slaar op om dem, og Dulcino ser paa det altsam- 
men og opmuntrer dem til at holde ud.^ 

»Og du er med ved Henrettelserne?** spurgte 
Livio gysende. 

„Hver eneste Dag,** svarede Gasparo ligegyl- 
dig. „Jeg messer med Munkene og raaber med 
Folket og priser den hellige Ret for dens Mildhed 
og Retfærdighed. — Ja, det nytter ikke, du ser 
ondt paa mig, Livio. Det sker altsammen for at 
tjene din Sag.** 

„Du har Ret,** sagde Livio og rakte ham 
Haanden. 

„Ingen Aarsag,** sagde Gasparo. „Men nu 
skal jeg sige dig, at om ogsaa vi faar Pigebarnet 
ud af Fængslet, saa er vi ikke i Salveten for det. 
Det hændte forgangen Dag, at en af Kætterne sled 
sig løs, som de førte ham til Retterstedet. Han 
løb ned over Gaden med Landsknægtene efter sig ; 

men han har haft Venner blandt Hoben, for han 
slap bort, og ingen har set ham siden. Siden den 
Dag holdes der streng Vagt og passes nøje paa 
enhver, der forlader Byen.** 

„Derfor ved jeg Raad,** sagde Livio. 

Gasparo spurgte ham ud, men han vilde ikke 
røbe Zutras Hemmelighed, og det kostede ham 
megen Møje at gøre den fornærmede Æventyrer 
god igen. De aftalte, at Flugten skulde finde Sted, 
den Dag Dulcino blev henrettet, om ikke Budet fra 
Pisa kom før. Men det kunde Gasparo skaffe Rede 
paa, da han selv var Vidne i Sagen mod hende. 
Dulcinos Henrettelse vilde naturligvis samle alles 
Opmærksomhed. Mens det stod paa, skulde saa 
den bestukne Vagt aabne Fængselet for Credenza. 
Zutras gamle Husholderske skulde være parat 
med en Forklædning, og saa niaatte. Livio sørge 
for Resten. Gasparo selv vilde være til Stede paa 
Torvet og overvære Henrettelsen, mens Flugten 
skete. Naar den blev opdaget^ skulde han sætte 
sig i Spidsen for Forfølgerne og lede dem vild. 

„Har du gode Heste ?^ spurgte Gasparo. 

„De bedste, der var at faa for Guld,** svarede 
Livio. „Og i Genua ligger mine Galejer fuldt 
rustede og sejlklare. Havde vi hende blot vel ude 
af Fængselet, saa frygter jeg ikke for Resten.** 

„Det er en halsløs Gerning, du har for,** sagde 

Gasparo og rystede paa Hovedet. „Griber de dig 
paany, da kan ikke engang jeg redde dig med min 
bedste Tale/ 

„Mislykkes mit Forehavende, vil jeg ikke leve,** 
sagde Livio. 

Gasparo stirrede paa ham og tænkte, der var 
dog noget sandt i det, de sagde om hans Galskab. 

„Se,** sagde han, „jeg kan forstaa, at man 
gaar paa Æventyr, naar man intet har at tabe 
derved, og Gud i Himlen ved, at jeg har gjort 
mangen en Dumhed for en smuk Piges Skyld. 
Men nu, jeg har Hus og Gods, skulde ikke Ge- 
nuas og Pisas og Venedigs skønne Damer tilsam- 
men faa mig til at lægge mig ud med den hellige 
Kirke.** 

— Endnu sanune Nat gik Livio paa ny til Zu- 
tras Hus og fik med stort Besvær den gamle 
Jøde til at lukke sig ind. 

„Herre, I skræmmer Livet af mig og vækker 
Naboerne,^ sagde Zutra. „Hvad vil I mig nu?** 

Livio sagde ham, hvad han vilde, og Jøden 
maatte gøre ham til Behag. De steg ned i Kæl- 
deren, aabnede den henmielige Dør og sneg sig 
gennem Løngangen ud af Staden. 

Paa Klippen, hvor Gangen udmundede, maatte 
Zutra vente, fordi Livio ikke stolede paa, at han 
kunde finde Aabningen igen. Selv gik han gennem 

Dalen hen til et Bondehos, hvor et Par af hans 
Mænd laa i Kvarter, vækkede dem af deres Søvn 
og bød dem fljeblikkelig at følge med. 

Han forte dem tæt hen til Stedet, hvor han 
havde forladt Zutra, og bød dem ved Daggry 
skikke Bud til de andre, at de næste Nat og hver 
Nat fremdeles alle skulde samles fuldt rustede og 
til Hest paa dette Sted og blive der til kort før 
Solopgang. 

Da han havde sagt Mændene Besked, bød han 
dem gaa og kaldte paa Zutra, der holdt sig skjult 
i Hullet. Tre Gange maatte han kalde, før Jøden 
svarede. 

„Herre, hvad har jeg gjort ?^ sagde den gamle 
skælvende. „Om nu eders Mænd havde set mig, 
da var min Hemmelighed røbet. ^ 

„Jeg tænker, det er sidste Gang, vi faar Brug 
for Løngangen, naar vi flyer fra Vercelli,^ sagde 
Livio. „Du staar dig bedst ved at følge med loig. 
Naar først Credenzas Flugt er opdaget, bliver der 
stort Spektakel i Byen, og saa kan det nemt komme 
til at gaa ud over Jøderne.^ 

„Ve mig, I har Ret!** sagde Zutra og rev sig 
i sit Skæg. 

„Naa/ sagde Livio, „saa giv mig mine Skatte 
tilbage, og du er fri for Fare.^ 

„Hvor kan jeg det?^ sagde Zutra og løftede 

sine Hænder mod Himlen. „Har nogen nogen Sinde 
forlangt sligt af et Menneske?** 

„Saa kom I** sagde Livio kort. „Det lakker 
mod Nattens Ende, og jeg maa være i mit Kvarter, 
før Stadens Folk vaagner." 

De krøb ind gennem Gangen og naaede vel- 
beholdne Jødens Hus. 

Men da Livio indhyllet i sin Kappe sneg sig 
forbi Torvet, saa han en Stabel Brænde og Ris, 
der var rejst midt paa Pladsen som en høj Pæl. 

Det var Baalet, hvorpaa Margrete næste Mor- 
gen skulde brændes. 

Tre og tyvende Kapitel. 


Margrete og Credenza. 

Den samme Nat hændte det, at Credenza blev 
vækket og af sine Vogtere ført ned i det dybe 
underjordiske Hul, hvor Margrete sad fængslet. 

Hun blev med et raat Puf stødt ind ad Døren, 
som saa blev lukket og stænget efter hende. Der 
var mørkt, saa hun kunde ikke se en Haand for 
sig, og hun havde ingen Anelse om, hvor hun var, 
eller hvorfor hun var ført derhen. Saa hørte hun 
et dybt Suk tæt ved sig. 

„Er her nogen?" spurgte hun. 

„Credenza!** 

Hun kendte Margretes Stemme og famlede 
sig- efter Lyden hen til hende. De havde ikke set 
hinanden siden Slaget og ikke været sammen i 
Forhør, og den ene havde ikke vidst, om den anden 
var levende eller død. 

Saa sad de med Armene tæt om hinanden og 
talte sagte sammen. Credenza fortalte om Livios 
Proces, og hvordan hun haabede, at hendes Vid- 
nesbyrd havde friet ham fra Døden. Hun kunde 
ogsaa fortælle, at hun havde set Dulcino, hvem 
Margrete kun havde set en eneste Gang ved det 
allerførste Forhør, hun var i. Og da hans Navn 
var nævnt, talte Margrete ikke om andet. 

Hun vidste, at han skulde dø, og at hun selv 
skulde dø, men ingen havde sagt hende, naar det 
skulde ske, og hun tænkte kun paa^ om hun skulde 
se ham forinden. 

„Om blot han maatte være der, naar jeg skal 
dø paa Baalet,^ sagde Margrete. 

Credenza kunde ikke forstaa hende og sagde det. 

„Han skulde se, at jeg blev bestandig til 
Enden," svarede Margrete. „Han skulde høre 
mig bede og synge, naar Luerne slog op om mig." 

„Hvor kan du ønske ham det, Margrete? Han 
vil jo pines ved at se din Pine og ikke kunne 
hjælpe dig." 

„Nej," sagde Margrete. „Han vil være lyk- 
kelig over at se min Tro." 

De sad lidt tavse. Saa tog Credenza Mar- 
gi'etes Haand og sagde stille: 

„Tror du, Margrete?" 

„Jeg tror paa Dulcino." 

^Ja — men tror du paa hans Lære?^ 

„Nej — nej — " 

Hargretes Hoved laa paa Credenzas Skulder^ 
og det var, som kunde Credenza géUnem Mørket 
se hendes dejlige, blege Ansigt. 

„Credenza — dengang jeg saa ham først, da 
syntes jeg, der var ingen Mand i Verden uden 
han. Jeg elskede ham i samme Stund og troede, 
hvad han troede, og gik, hvor han gik, og gjorde, 
som han vilde. Jeg ved af ingenting siden den 
Tid. Jeg er vandret med ham over Bjærgene, jeg 
har døjet Kulde og Sult med ham og vaaget om 
Natten ved hans Leje.^ 

øDu elsker ham,^ sagde Credenza og klappede 
hendes Kind. 

„Jeg elsker ham. Og naar han talte og kæm- 
pede og led, saa var jeg hos ham med alle mine 
Tanker. Men naar han var borte fra mig, Cre- 
denza, saa mindedes jeg ingenting af det, han havde 
sagt, men blot hans Skikkelse og Lyden af hans 
Stemme. Og somme Tider, naar jeg gav mig til at 
tænke over det Liv, vi førte, og saa paa Brødrene 
og Søstrene, saa syntes jeg, det var saa forfærde- 
ligt altsammen, og vidste, det maatte ende i Elen- 
dighed. Og somme Tider, naar han profeterede, 
syntes jeg, at han var syg, og at jeg maatte kunne 

gøre ham rask igen ved at lægge mine Hænder i 
hans og min Mund paa hans/ 

„Gjorde du det saa ikke?^ spurgte Credenza. 

„Jeg kunde jo ikke/ sagde Hargrete. „Han 
vidste slet ikke af mig. Jeg var ikke mere for 
ham end enhver af Brødrene — blot den, der var 
hos ham, hans Søster/ 

„Jeg var jo ogsaa Livios Søster," sagde Cre- 
denza. 

Margrete kyssede hendes Kind og svarede 
mildt: 

„Du b'lle Barn! Livio elskede dig og du ham, 
og var I slupne bort, som han vilde, da var du 
bleven hans Hustru og havde baaret hans Børn 
paa dine Arme og i din Lykke glemt alle Ræds- 
lerne fra Zebellobjærget. Med mig var det ander- 
ledes. Jeg elsker Dulcino, som du Livio, men min 
Elskov er ikke uskyldig som din. Jeg var ingen 
Kvinde for ham, og han var Mand for mig. De 
lange Nætter længtes jeg mod hans Arme, og Gud 
alene ved, hvad Kval jeg udstod." 

„Hvorfor sagde du ham det ikke?" spurgte 
Credenza. 

„Om jeg havde sagt ham det, skulde han 
have kastet mig bort som et urent Kar. Og skulde 
jeg lægge nogen Sten i hans Vej — skulde jeg 
gøre ham Sorg — skulde jeg vække i ham de jor- 

diske Længsler, han havde dødet og fornægtet? 
Han som var saa mange Gange større end jeg — 
Guds Apostel!" 

„Du tror jo ikke, han var det, Margrete." 

,,Nej, nej ikke saadan," sagde Margrete og 
skød hende heftig fra sig. „Men du forstaar mig 
ikke, eller jeg kan ikke sige det, som jeg vil. 
Jeg tænker Credenza, at Gud somme Tider kan aaben- 
bare sig i et Menneske uden at stige ned fra Him- 
len og sige det til ham. Jeg tænker, der er Menne- 
sker saa store og saa stærke^ at Guds Kraft er i 
dem, saa de fuldbyrder mærkeligr Ting. Dem skal 

ingen Kvinde hindre paa deres Vej men ak, 

Credenza! det er forfærdeligt for en Kvinde at 
elske saadan en Mand. Hun har ikke andet end 
sin Elskov, og den er hendes Liv, og den er saa 
ringe og saa smudsig, at han træder paa den uden 
at mærke den. Men om han ser den, da sparker 
han den bort som en Fristelse, der vil drage ham 
bort fra hans hellige Kald." 

Atter sad de lidt tavse, og Credenza vidste 
ikke, hvad hun skulde sige. Saa begyndte Mar- 
grete igen at tale og talte og tav og talte igen^ 
som om hun skulde lette sin Sjæl i et Skriftemaal 
før Døden. 

„Men naar jeg saa to Mennesker, som havde 
det godt sammen -— og allermest den Dag du o^ 

Livio kom — , saa var det for mig, som om jeg 
for evig var stænget ude fra al Lykke paa Jorden 
og i Himlen. Saa blev jeg greben af en saadan 
Fortvivlelse, at jeg maatte gaa bort for at skjule 
mit Ansigt, og Længselen efter ham, jeg elskede, 
rasede i mit Blod som Sygdom og Sot. Da var 
jeg mange Gange ved at forraade mig selv og 
lægge min Sjæl blot for ham og prøve paa at 
vinde ham, som andre Kvinder vinder deres Mænd. 
Men naar saa Natten kom, sad jeg igen ved hans 
Leje eller laa ved hans Fødder som hans fromme 
Søster, i hvis Tanker der var ingen jordisk Lyst. 

„Værst var det, naar han tvivlede og kaldte 
paa min Tro til Støtte for sin egen. Ak, Cre- 
denza! da maatte jeg sidde hos ham Nætter og 
Dage og lyve mig from. Saa mange Kvinder lyver 
for deres Elsker og gør sig smukke og forelskede 
og alt det, som er kønt og godt. Men jeg maatte 
lyve mig kold og mane ham stærk i den Tro, som 
var hans Liv, men som jeg ikke delte. 

„Saa var det stundom, at min Tanke forvir- 
redes, især i den sidste Tid, da Sult og Tørst pla- 
gede os, og dengang de aad de døde Brødre, da 
saa jeg Syner — grønne |Enge og Marker med 
bølgende Korn og et lille Hus, hvor han og jeg 
sad^ og hvor vore Børn legede. Engang talte jeg 
i min Forvirring om det, saa han blev opmærksom 

og for op imod mig og uddrev Djævlen af mit 
^jertey som han sagde. Ak, jeg vidste kun altfor 
vel, hvordan mit Hjerte var, og at jeg bestandig 
fornægtede det for at være ham til Glæde, jeg 
elskede/ 

Hun blev ved at tale længe endnu, bestandig 
om det samme. Credenza hørte det, som noget 
Qernt, der ikke var sagt til hende; men Ordene 
naaede hende dog, og efterhaanden voksede i hende 
en underlig heftig Længsel efter Livio. Længst 
var hun beredt paa at dø og var ikke bedrøvet 
derover. Hun vidste, at hun aldrig skulde se sin 
Broder mere og havde, i al den Tid hun sad i 
Inkvisitionens Fængsel, aldrig tænkt, at det kunde 
ende med andet end Døden paa Baalet. Hun var 
ikke lagt paa Pinebænken, fordi hun svarede rolig 
paa alt, hvad de sorte Mænd spurgte hende om, 
og saa fordi hun var saa ung og hele hendes Ad- 
færd saadan, at selv hendes Bødler stundom yn- 
kedes over hende. Saa var hun pludselig bleven 
stillet Ansigt til Ansigt med Livio den Dag paa 
Torvet, havde set^ han var i Live og uskadt, og 
havde forstaaet, at hun maaske kunde redde hans 
Liv. Glad havde hun gjort, hvad hans Ven an- 
viste hende ; saa havde Fængselets Port lukket sig 
efter hende igen, og hun vidste, hun skulde ikke 
se Dagens Lys, før hun skulde dø med det samme. 

Men DU havde Margretes Bekendelse vakt en 
besynderlig Uro i hende. Det sang for hendes 
Øre som tusinde Fugle, Fængselet fyldtes med Duft 
af Muld og Løv, hendes Bryst løftede sig, som 
skulde det sprænges, og hun lænede sig stærkt til 
den klamme Mur, som kunde hendes svage Skulder 
sprænge den, og hun selv gaa ud til Livet og 
Lykken. 

Alle de hede Længselens Ord, Livio havde 
hvisket til hende i de sidste Dage paa Zebello- 
bjærget, og som hun dengang knapt havde hørt 
med sit Øre, og som aldrig var faldne paa hendes 
Sanser og Sjæl — de stod nu op igen i hendes 
Minde og talte til hende, kaldte paa hende og 
vakte hende pludselig og stærkt til Bevidsthed om 
hendes Ulykke. 

Hun brast i Graad. Margrete vaagnede af 
sine Tanker, omfavnede og kyssede hende og gav 
hende tusinde kærlige Ord. 

„Margrete, Margrete, jeg er bange for at 
dø." 

Det hjalp ikke, hvad Margrete sagde, og hun 
havde heller ingen Trøst at give hende. Credeuza 
græd ustandselig, og Margrete græd med hende 
og fandt til sidst paa de urimeligste Ting for at 
trøste hende. 

„Din Livio lever og er fri," sagde hun. „Hvem 

ved, hvad der kan hænde. Det er sket før, at ét 
stakkels Menneske er bleven frelst fra Baalet i 
sidste Øjeblik af sine Venner.** 

Credenza for op og greb sig med begge Hæn- 
der til Hovedet. Hun kom pludselig til at tænke 
paa det, Gasparo havde hvisket til hende, idet han 
gik forbi hende. Et pludseligt Haab vaagnede i 
hende. 

,, Margrete!** Hun skreg det ud med Jubel i 
sin Stenune. 

Men i det samme lagde Margrethe Haanden 
paa hendes Mund. De hørte en sagte Lyd og lyt- 
tede begge. Nu var Lyden der igen men sagtere 
end før. Margrete lagde sin Mund tæt op mod 
Credenzas Øre og hviskede: 

,,Sig ingenting, for Guds Skyld! de har Mis- 
tanke ... de har bragt os sammen for at faa os 
til at tale . . . deres Fængseler er fulde af hemme- 
lige Rum og Luger . . .** 

Tre Timer sad de endnu tæt omslyngede og 
tav eller talte om ufarlige Ting. Saa kom Vagten 
og hentede Credenza. Grædende omfavnede Mar- 
grete hende og hviskede til hende, at hun skulde 
fatte Mod. 

En Stund efter kom Vagten til Margrete og 
meldte hende, at i Dag skulde hun dø. 

„Naar?** spurgte hun. 

„Om en Time.** 

„Gud være lovet," sagde hun. 

Saa krøb hun frem over Fængselsguivet og 
famlede med sine Hænder, til hun fik fat i en at 
Mændenes Kapper. 

„Herre,** sagde hun. „For Guds Barmhjer- 
tigheds Skyld, sig mig, om Dulcino lever?** 

„Han lever,** sagde Manden, rørt af den bøn- 
lige Klang i hendes Stemme. 

„Og naar skal han dø?*" 

„Naar du er død. Om en Time skal han se 
dig brænde paa Baalet.** 

„Gud være lovet!** sagde Margrete. 


Fire og tyvende Kapitel. 


Margretes Død. 

To og fyrretyve Gange havde Eæiterbaalene 
flammet paa Torvet i Vercelli. To og fyrretyve 
Kættere havde lidt den gruelige Død, uden at en 
eneste af dem havde afsvoret sin Tro. 

Hver Gang der var Autodafé, blev Dulcinos 
Bur rullet ud paa Torvet. Det stod saa tæt til 
Baalet, at han havde det ulidelig hedt i sit Fængsel, 
og Røgen et Par Gange var ved at kvæle ham. 

Men aldrig glemte han at styrke Brødrene i 
deres Standhaftighed. Naar Baalet blussede op, 
saa man hans magre Ansigt^ der var næsten helt 
overgroet med Haar og Skæg, presset mod Burets 
Trenmier. Hans store Øjne stirrede paa OflFeret, 
der altid var bundet saadan, at Ansigtet vendte 
mod Dulcino. 

Saa raabte Apostelbrødrenes Anfører stærke 
Ord til den, der skulde lide Døden. Han sang og 
bad og lyste med sin mægtige Røst Velsignelsen 
over sin Broder, der om en lille Stund skulde være 
hos Ejristus i Paradis. Og han, der skulde dø. 
svarede med Sang og med Bøn og med Tak. 

Mens det stod paa, var der altid dødsstille i 
Folkehoben, som overværede Autodaféen. Disse 
Mennesker havde været til Stede ved hver eneste 
Henrettelse, og det var blevet dem et Skuespil, 
som hidsede deres Sanser og forlystede deres Øjne, 
og som de ikke mere kunde undvære. 

Naar den store Scene mellem Dulcino og Ofret 
var til Ende, og Ilden slog sammen over Kætteren, 
saa brød de ud i høje Jubelraab, som hilste de en 
udmærket^ Skuespiller paa Teatret. Og der var 
ingen Ende paa deres Forbitrelse og Haan, naar 
en af Kætterne faldt fra i Dødsangest. 

Der var tre, der gjorde det. 

De stod bundne ved Pælen, og da saa Stor- 
inkvisitoren rettede den sidste Formaning til dem 
om at frafalde deres Vildfarelse for deres Sjæls 
Saligheds Skyld, saa gjorde de det — en i et for- 
tvivlet Skrig, en i en sagte Mumlen, men alle med 
Ansigtet vendt bort fra Buret, hvori Dulcino sad. 

Og han græd over dem og forbandede dem og 
bad for dem, og Mængden haanede dem, fordi den 

følte sig bedragen for Skaespillet. To af dem blev 
hængt for deres øvrige Misgerningers Skyld, og 
den tredje, som desuden forraadte Dulcino og af- 
lagde falsk Vidnesbyrd om hans og Margretes 
Forhold, slap ganske fri for Straf. 

Men denne Mand førte et Liv som Judas 
Ischariots. Skønt han var fri og frank, kunde 
han ikke beslutte sig til at drage bort fra Byen. 
Alle gik af Vejen for ham og spyttede paa ham; 
ingen vilde laane ham Husly eller give ham Føde. 
Hvergang Dulcinos Bur blev trukket frem paa 
Torvet, trængte han sig tæt hen til Gitteret, faldt 
paa Knæ og tiggede med fortvivlede Øjne om Til- 
givelse. Dulcino saa ikke paa ham, svarede ham 
ikke. Til sidst dræbte en af Biskoppens Soldater 
ham, uden at nogen brød sig derom, og hans Lig 
blev kastet i Rakkerkulen. 

Blandt dem, som hver Gang overværede Hen- 
rettelserne, var der en stor Mængde Adelsmænd. 
Mange af dem havde deltaget i Korstoget, og 
mange var komne til Byen i Anledning af den 
store Kætterproces. Hver Aften var der Fest i 
Podestaens Hus og i Biskoppens Slot, og aldrig 
havde den lille By set saa megen Pragt og Ly- 
stighed inden for sine Mure. 

Men ingen Dans og intet Gilde kunde lignes 
ved den Fornøjelse, det var, naar Kætterbaalene 

flammede paa Torvet. De unge Adelsmænd og 
Riddere væddede store Sunmier om, hvor vidt Kæt- 
teren vilde give sig, naar han blev bundet til Pæ- 
len — hvor længe det vilde vare, før Eden og 
Røgen kvalte hans Sang — hvor vidt han vilde 
skrige, naar Luerne slog sanmien over hans Hoved. 

Midt under alt dette hændte der noget be- 
synderligt, noget som ingen før havde set eller 
hørt Tale om, og som vakte Biskoppens og Inkvi- 
sitorernes dybeste Forbitrelse. 

Det var, da Margrete første Gang blev frem- 
stillet i offentligt Forhør. 

Som hun stod for de tolv sorte Mænds Ret i 
sine usselige Klæder, bunden paa Hænder og Fødder 
og blodig af sine Bødlers Slag, var hun saa dejlig, 
at alle de unge Adelsmænd blev grebne af en plud- 
selig og vanvittig Elskov til hende. 

De lagde saa lidt Slgul paa det, at de hilste 
hende med høje Raab, da hun blev ført tilbage til 
Fængslet. En kastede sin Kappe paa Jorden for 
hende, for at hun ikke skulde saare sin Fod; en 
trængte sig igennem Vagten, rev en gylden Kæde 
af sin Hals og rakte den knælende op imod hende. 
En digtede en Vise til hendes Ære^ og hun var 
Skyld i en Tvekamp, der endte med en tapper og 
fornem Ridders Død. 

Margrete saa det ikke og tænkte ikke paa 

18 

det. Men Biskoppen og alle Præsterne var højlig 
forargede og nærede ingen Tvivl om, at hun havde 
øvet Trolddom imod de unge Mænd. Rainerius 
talte i Kirken om Sagen og lod opslaa et Hyrde- 
brev paa Kirkedøren, hvori han strengelig fore- 
holdt dem deres Ugudelighed. Ikke heller blev 
den skønne Kvinde, der i Fængsel og Fornedrelse 
og Dødens visse Bytte, som hun var, havde vakt 
saa sælsom en Elskov hos Mænd af høj Byrd, of- 
tere fremstillet i offentlige Forhør. 

Men intet formaaede at udrive de unge Mænd 
af deres Daarskab. 

De afholdt Turneringer til hendes Ære, de 
mindedes hende, hver Gang de tømte deres Bægere 
og drog sig tilbage fra deres egne Damers Selskab 
for at vandre i Lundens Ensomhed og tænke paa 
Kættersken, som havde daaret dem. De drev deres 
Daarskab saa vidt, at de stiftede en hemmelig Or- 
den, som bar hendes Navn, og Storinkvisitoren 
tænkte for Alvor paa at tiltale dem for Kætteri. 

Men eftersom de alle var tapre og mægtige 
Mænd af Lombardiets fornemste Slægter og sam- 
men med deres Svende udgjorde en hel lille Hær, 
vovede Rainerius ikke at foretage sig noget imod 
dem, men tænkte, at naar Luerne havde fortæret 
Kvinden, saa vandt hendes Trolddoms Ofre nok 
deres Forstand tilbage. 

Den Morgen, Margrete skulde brændes, var 
der større Bevægelse i Vercelli end nogen Sinde før. 

Alle kendte de unge Adelsmænds Elskov og 
talte om den. Alle ventede, at der skulde ske 
noget saBlsomt. Det var jo ogsaa Dulcinos Søster 
eller Slegfred, som alle troede, og altsaa den for- 
nemste Autodafé, der endnu havde været. Hver 
Plads var optagen paa Tag og Mur, og der gik en 
dyb Mumlen gennem Mængden, da Raadhusporten 
aabnedes, og den skønne Kætterske traadte ud. 

Margrete var iført en ren, hvid Kjortel, hendes 
Ansigt og Hænder var tvættede, og hendes dejlige 
Haar redt. Ingen begreb^ hvordan det var gaaet 
til, at hun var bleven saaledes smykket, og da hun 
høj og rank som en Dronning med løftet Pande og 
straalende Øjne skred frem mod Baalet, hvor hun 
skulde lide saa forfærdelig en Død, blev Storinkvi- 
sitoren greben af et saadant Raseri, at han glemte 
den Værdighed, hans helb'ge Embede paalagde ham, 
og styrtede mod hende for med egne Hænder at 
sønderrive hendes Dragt. 

Men paa denne Dag skete der det, som var 
endnu mærkeligere. 

For da Storinkvisitoren lagde Haand paa Mar- 
grete, saa hun saadan paa ham, at han slap sit 

Tag og veg forfærdet tilbage. 

„Vig fra mig Bøddel!^ sagde hun. ^Røv ikke 
med dine blodige Hænder ved min Dødedragt I ^ 

Og uden at se sig tilbage gik hun videre, 
rolig og stolt. Og Mængden stirrede paa hende i 
aandeløs Forundring, som var hun en Engel fra 
Himlen og ikke en gruelig Kætterske, der skulde 
dø paa Baalet. 

Hun gik, som valgte hun selv sin Vej, og 
ingen hindrede hende. Hun gik tæt hen til Dul- 
cinos Bur og lagde sit Ansigt op imod Trem- 
merne. 

„Dulcino, min Broder i Jesus, nu skal jeg 
dø,^ sagde hun. „Giv mig din Velsignelse, og se 
paa mig, naar min Sjæl flyver til Himmels!^ 

Dulcino stirrede paa hende med straalende 
Øjne og gjorde en Bevægelse, som vilde han lægge 
de lænkede Hænder paa hendes Hoved. 

„Søster,^ sagde han, „du stærke, du trofaste! 
Jeg takker dig, og jeg velsigner dig. Snart kom- 
mer jeg til dig i Paradis. Bekend din Tro til det 
sidste, og lyt efter min Røst, naar Flammerne 
kvæler digl** 

De talte saa højt, at det kunde høres viden 
om, og med saa stærke og saa jublende Stemmer, 
at alle, der var til Stede, blev sælsomt bevægede. 
Storinkvisitoren vilde udstede en Befaling til at 
gribe hende og binde hende til Pælen, men han 

kunde ikke faa andet frem end et hæst Raab, som 
ingen forstod eller brød sig om. 

Saa pressede Margrete sil Ansigt ind mellem 
Tremmerne. 

„Læg din Mund paa min,^ sagde hun, ^og 
giv mig Dødskysset!^ 

Dulcino løftede sig fra Gulvet, hvor han laa, 
og kyssede hende. 

;,Farvel,** sagde hun saa. 

Med faste Skridt gik hun til Baalet, steg op 
paa det og stillede sig med Ryggen til Pælen. 

„Bind mig, Bødler 1*^ sagde hun rolig. 

Men Rakkerknægtene, som havde øvet saa 
mangen gruelig Død i disse Dage, turde ikke røre 
ved hende. De stod og stirrede paa hende. Og 
fjernt stod Storinkvisitoren stum og raadløs af Ra- 
seri, og Biskoppen sad i sin Stol og stirrede, og 
der var saa stille blandt de mange Tusinde Menne- 
sker, at man kunde høre en Naal falde til Jorden. 

Da hændte der noget saa forunderligt, at der 
ikke findes Mage dertil i Historien. 

Der opstod en pludselig Larm, Landsknægtenes 
Linie brødes, og frem af Hoben red en ung og 
prægtig klædt Ridder, fulgt af tyve fuldtudrustede 
Svende. 

Han standsede sin Hest foran Baalet, hvorpaa 

Margrete stod, tog den fjerprydede Hat af sit 
Hoved og bøjede det dybt for Kættersken. 

„Skønne Dame/ sagde han, og hans Stemme 
skælvede. „Jeg er Artur af Hohenfried, Ridder 
af det hellige romerske Rige og fri tysk Greve. 
Jeg beder eder, at I vil afsværge eders Vildfarelse 
og vorde min Hustru i denne Stund og drage med 
mig til min Borg.^ 

Margrete saa paa den unge Mand og rystede 
stille paa sit Hoved. 

„Herre, jeg takker eder, men jeg har ingen 
Elskov til eder, og jeg skal dø.^ 

Ridderen bøjede sig dybt og red bort med et 
Ansigt, som var hans Lykke død for Livet. 

Og frem red en anden Adelsmand med sit 
Følge og sagde det samme i de samme Ord og 
fik det samme Svar. Og efter ham en tredje og 
saaledes tolv, alle ædle og tapre Mænd med store 
Navne. 

Men da den tolvte havde bøjet sig for Mar- 
grete og faaet hendes Svar, opstod der en bru- 
sende Larm i Mængden. Der var ingen, der talte, 
og ingen, der raabte, og ingen, der gik. Det var 
som steg der et uhyre Suk af Sorg og Bestyrtelse 
mod Himlen. 

„Bind mig til Pælen !^ sagde Margrete. 

Og Bødlen bøjede sig dybt for hende og sagde 
med skælvende Stemme: 

„Jeg ved ikke, hvem I er, men om I vil lade 
være med at se paa mig, da skal jeg gøre det.*^ 

Men han kunde ikke. 

I det Øjeblik vaagnede Storinkvisitoren af den 
Lammelse, der havde bundet hans Mund og haus 
Lemmer. 

„Tilbage!^ skreg han og styrtede mod Baalet. 

Og Biskoppen rejste sig fra sin Stol og løb 
med ham, og alle Præsterne løb til med et mange- 
stemmigt, rasende Skrig. Og Mængden skreg, 
uden selv at vide hvorfor. Landsknægtene løftede 
deres Vaaben og skreg, som de skriger midt i den 
vildeste Kamptummel. 

Og midt i det Hele og højt over det, saa alle 
kunde se hende, stod Margrete bleg og stor med 
sine straalende Øjne mod Dulcino. 

Storinkvisitoren bandt hende til Pælen, og 
hun lod det ske uden Modstand. Han greb en 
Fakkel fra en af Rakkerknægtene og slyngede den 
mod Baalet. 

„Ve og tusindfold Ve over dig, du fule Kæt- 
terske og lede Heks !^ raabte han med en Stemme, 
som skar gennem Larmen. „Forbandelse over dig 
og over dem, du daarede ved dit Kogleri ! Nu farer 
din onde Sjæl til Helvede !** 

Da raabte en af de tolv Riddere med høj 
Røst: 

„Sig et Ord, og vi skal fri dig!^ 

De andre gentog det med een Mund, og deres 
og deres Svendes Sværd fløj af Balgen med et 
stort Gny. 

Men Margrete vendte ikke engang Hovedet 
om imod dem. 

„Jeg vil dø/ sagde hun med høj, fast Stemme. 

Der blev dødsstille igen som før. 

Dden fra Faklen havde tændt i Baalet. Det 
knitrede hist og her, og smaa Røgskyer steg sagte 
op i den stille Luft. De tolv Adelsmænd sad i 
deres Ungdom og Skønhed ubevægelige paa Hesten 
og stirrede paa den skønne Kvinde, der havde 
troldgjort deres Hu. Margrete saa dem ikke. 
Ufravendt saa hun paa Dulcino, der laa i sit Bur 
som et vildt og smudsigt, saaret Dyr og ikke 
havde Øjnene fra hende. 

Saa istemte hun den Salme, Apostelbrødrene 
plejede at synge. 

Hendes Stemme var høj og klar og jublende. 
Dulcino stemmede i med. Højt steg Psalmen mod 
Himlen : 

Luerne knitrede og steg og sank, og Røgen 
begyndte at vælde i store, tunge Skyer. Uden var 

tæt for hendes Fod, men hun ænsede den ikke, 
saa blot paa Dulcino. 

Og ude i den tæt sammenpakkede og for- 
færdede Mængde hørtes ikke en Lyd. 

Om en havde raabt, at de skulde frelse hende, 
da havde alle disse Mænd i samme Nu styrtet til 
og revet hende af Baalet. Men det faldt ingen 
ind. For det, de saa for deres Øjne, var ikke en 
Kætters gruelige Dom og Død — det var en Sjæl, 
der for til Hinunels i Jubel og Sang, og ingen 
kunde tænke paa at vove at hindre det. 

Saa steg Flammerne og greb fat i hendes 
Klædning og slog sammen over hende. En tyk, 
kvælende Røg steg op, og Sangen forstununede. 

„1 Guds Navn, Amen!^ raabte Storinkvisitoren 
med høj Røst. 


Fem og tyvende Kapitel. 


Den sidste Nat. 

Den Dag, Margrete led Døden paa Baalet, var 
der næppe mer end et eneste Menneske i Vercelli, 
som ikke tænkte paa og talte om de forunderlige 
Tingy der tildrog sig ved hendes Henrettelse. 

Den ene var Livio. 

Hele Dagen holdt han sig indelukket i sit Her- 
berg og modtog hemmelige Besøg af Gasparo og 
Zutra og dem, de sendte til ham. Natten til- 
bragte han med at undersøge alle de Forhold og 
Lokaliteter, han maatte kende, for at ikke et eller 
andet uforudset Tilfælde skulde indtræffe og faa 
hans Plan til at strande. 

Planen selv var simpel nok. Den gik ud paa 
at købe alle de Krigsfolk, der vogtede Credenzas 
Fængsel eller Vejen dertil og hellere ti for mange 

end en for lidt. Paa en Maade var det let nok, 
eftersom Biskoppens Hær bestod af lutter Leje- 
tropper, som altid fulgte dem, der bød højst Sold, 
og var vant til at rømme af Tjenesten, naar det 
passede dem bedst. Ikke heller mødte Livio syn- 
derlig Modstand hos de af Inkvisitionens Tjenere, 
der besørgede den egentlige Vagttjeneste i Fæng- 
selet. 

Men en var der, som beredte ham store Vanske- 
ligheder, og det var Zutra. 

Den gamle Jøde saa med Rædsel, hvor det 
mindskede i den Dynge af kostelige Stene, der var 
hans Øjnes Lyst, og naar han tænkte paa, hvad 
der var lovet bort, naar Flugten fra Fængselet var 
lykkelig udført, græd han sine bitre Taarer! For- 
gæves protesterede han mod den unge Adelsmands 
Hastværk, som lod ham øjeblikkelig gaa ind paa 
en hvilken som helst urimelig Fordring, og Livio 
maatte et Par Gange true ham paa Livet for at 
faa ham til at falde tilføje. 

„Vær ikke bange, Zutra, ^ sagde han^ „jeg 
skal ikke gøre dig fattig! Jeg er noget rigere, end 
du tror — hvad tænker du, mine Slotte og Godser 
er værd?** 

„Hvad angaar jeres Godser mig. Herre/ sagde 
Zutra tvært. „En stakkels Jøde maa ikke eje Jord 
og Hus. Han maa kun have Guldet, som han kan 

bære med sig i sit Bælte, naar han flyr fra Land 
til Land/ 

„Godt, du skal faa Guld og Guld og Guld^ saa 
du skal dø af Glæde/ sagde Livio utaalmodig. 
„Og nu ikke mer om det.^ 

„Gør med mig, hvad I vil, Herre," sagde 
Zutra ydmyg. „I har reddet mit Liv/ 

„Og du mit," svarede Livio. „Det kan gaa 
lige op. Dette er en Forretning, og den skal ikke 
blive til din Skade." 

Omsider var da alt i Orden. 

Det var Meningen, at den Dag Dulcino blev 
brændt, og just mens Henrettelsen stod paa, skulde 
Credenzas Fængsel aabnes. Alle Vagterne og alle 
de, som kunde tænkes at komme til at afløse dem, 
havde fuaet udbetalt store Summer og Løfte om 
det dobbelte, naar Flugten var lykkedes. Den ene 
af Inkvisitionens Tjenere, han, som hver Dag bragte 
Credenza Føden, skulde skaffe hende en Mands- 
dragt og følge hende i den til en Bagdør i Raad- 
muren, som vendte ud til Gaden, hvor Livio boede. 
Derefter skulde han rømme af Staden og møde 
Livios Trop paa Vejen til Genua. 

Men forinden han forlod Fængselet, skulde han 
kneble og binde sin Medtjener og efterlade ham 
saaledes i Credenzas Fængsel for at fri ham foi al 
Mistanke. 

Ved Porten skulde Livio være, og saa skulde 
han og Credenza snige sig gennem Staden til Zu- 
tras Hus. De skulde straks gaa ned i den under- 
jordiske Gang og blive der, til Natten brød frem. 
Saa skulde de træffe Livios Mænd ved Udgangen i 
Dalen, og saa skulde det gaa af Sted til Genua, saa 
hurtig Hestene kunde bære dem. 

Tilbage stod der endnu en Ting, som var den 
vanskeligste af dem alle. 

' Livio havde sat sig i Hovedet, at han inden 
Flugten selv vilde tale med Credenza. Han min- 
dedes, hvordan hun var de sidste Dage paa Zebello- 
bjærget, og frygtede for, at hendes Forstand kunde 
være forvirret, saaledes at hun skulde sætte sig til 
Modværge eller foretage sig et eller andet, som de 
ikke havde beregnet, og som i sidste Øjeblik kunde 
faa det hele Forehavende til at strande. 

Nu kunde han nok, forklædt som en af Vagten, 
komme ind i Raadhuset. Og var han først der, 
kunde Inkvisitionens bestukne Tjenere sagtens lukke 
ham ind i Credenzas Fængsel. Men det var et 
gammelt Inkvisitionsfængsel , og som Margrete 
rigtig havde formodet, var hvert eneste Fangerum 
omringet af Løngange og hemmelige Luger og Fald- 
døre, som Inkvisitoreme brugte til at udspejde 
Fangerne. 

De frygtelige Dommere gjorde deres Runder 

ved Dag og ved Nat, ingen vidste naar og hvor. 
Og saa stor var Rædselen for Inkvisitionens Hævn, 
at Livios Stivsindethed paa et hængende Haar 
nær havde faaet det hele til at strande. De he- 
stukne turde ikke at udsætte sig for en Opdagelse, 
og flere af dem erklærede, at de hellere vilde give 
Pengene tilbage end vove Forsøget. 

Imidlertid stod Livio fast ved sit og mente at 
have gode Grunde dertil. Han var bestandig rolig 
og koldblodig, opsatte ingenting og forhastede sig 
aldrig. Han vidste, hvor farligt hans Forehavende 
var, men havde en urokkelig Tro paa, at det vilde 
lykkes. Kun vilde han ikke overlade Tilfældet det 
allermindste Spillerum. 

Saadan stod Sagen den sidste Nat før Dul- 
cinos Henrettelse, og da var det, den snilde Gas- 
paro fandt paa Raad. 

Det var et farligt Raad^ og ingen anden end 
Livio skulde have vovet at følge det- Men da han 
havde tænkt lidt over det, besluttede han at gøre, 
som Lykkeridderen foreslog. 

Den Nat var alle den hellige Rets Dommere 
forsamlet hos Biskoppen, hvilket skyldtes Gasparo, 
som arbejdede paa at samle al Opmærksomheden 
paa Dulcino den følgende Dag, saaledes at Flugten 
kunde ske saa ubemærket som muligt. 

Til den Ende havde han meddelt Rainerius, 

hvorledes en stor Skare af Apostelbrødrenes Til- 
hængere var paa Vej mod Vercelli og vilde an- 
komme den følgende Dag for at søge deres Anfører 
befriet. Han gjorde ogsaa Biskoppen bekymret for« 
at Stemningen hos Byens Beboere siden Margretes 
Henrettelse var saadan, at man vel kunde befrygte^ 
de skulde gøre fælles Sag med Apostelbrødrene, 
om der skete Tumult. 

Det var lykkedes ham at gøre den gamle Bi- 
skop forskrækket, og han havde derfor sammenkaldt 
alle Dommerne for i Hemmelighed at aftale, hvor- 
ledes man bedst skulde forekomme, hvad der kunde 
hænde. Selv var Gasparo til Stede i det hemmelige 
Raad, diskede op med den ene Krønnike efter den 
anden og trak Tiden ud fra Time til Time. 

Men just som Mødet var begyndt, traadte en 
af Inkvisitorernes Tjenere ind og det netop en af . 
dem, som Livio havde bestukket, og meldte, at 
ban havde skellig Grund til at tro, at Credenza 
pønsede paa Flugt og havde Venner, der vilde 
hjælpe hende. 

„Der hører I, fromme Fa^e!*^ raabte Gasparo 
ivrig. 

Tjeneren fik da Nøglen til de hemmelige Gange, 
som altid hang ved Storinkvisitorens Bælte, og 
denne bød ham stille sig ved den hemmelige Luge 
til hendes Celle og ikke vige derfra, før Morgenen 

gryede og nøje lytte efter« hvad der gik for sig 
deriDde. 

Tjeneroe gik« og Dommerne forsatte deres For- 
handlinger. Men en halv Time senere sad Livio 
ved Credenzas Side i Fængselet og talte med hende 
og bragte hende Bnd om den nære Befrielse. 

Han fik Grund til at prise sin Klogskab, for 
han fandt hende saare syg. 

Saadan havde Angesten for at dø, og Haabet 
om Redning slidt i hendes Sjæl, at det varede en 
Stund, inden hun kendte hans Stemme og kunde 
forstaa, hvad han sagde. Vistnok havde han skikket 
hende Bud med de bestukne Tjenere, og hun havde 
hørt og forstaaet de forblommede Ord de hviskede 
hende i Øret. 

Men naar saa Døren lukkedes efter dem, og 
hun var alene i Mørket, kom Rædselen igen over 
hende og forvirrede hendes Forstand. Den usle og 
utilstrækkelige Føde, hun saa længe havde faaet, 
havde svækket hendes Kræfter. Livio havde ogsaa 
tænkt paa det, men derved var intet at gøre, naar 
man ikke vilde vække Mistanke. Den raadne Lugt 
i Fangehullet, det evige fuldstændige Mørke, Tanken 
om Margrethe, som nu maaske var død paa Baalet, 
Frygten for at Mændenes hastige Ord kunde være 
en Fælde, Angesten for at Livio maaske kunde 
være grebet og dræbt under sit Forsøg paa at befri 

— det slog sig alt sammen og gjorde hende halvt 
vanvittig. 

Saa maatte han varsomt og stille berolige 
hende og bringe hende til Fornuft. Han holdt 
hendes saarede, bundne Hænder fast i sine og sagde 
hende tusinde gode og milde Ord. Han fortalte, 
hvorledes alt var saadan ordnet og forberedt til 
Flugten, at den vanskelig kunde mislykkes, men 
skete det, da vilde han dø med hende paa Baalet, 
for uden hende var Livet ham intet værd. Men 
Gud vilde Igælpe deres uskyldige Elskov^ og hun 
skulde ikke frygte, men samle sin sidste Kraft, for 
at hun endnu kunde udholde denne ene Nat. 

Han talte til hende om Skibene, der laa sejl- 
klare i Genuas Havn, og om det blaa Hav, over 
hvilket de skulde fare. 

„Credenza,^ sagde han og kyssede hendes kolde 
Kind. „I Morgen skal jeg se dit dejlige Ansigt, 
og før Dagen er gaaet til Ende, skal du være min 
Hustru.** 

TU sidst lykkedes det ham at faa hende rolig 

og opmærksom, og før han forlod hende, havde hun 

forstaaet, hvad det gjaldt, og hvad hun næste Dag 

skulde gøre. Han tog frem under sin Kappe den 

Mandsdragt, hun skulde iføre sig, og bød hende 

gemme den i Fængselets inderste Krog og ikke 

tage den paa, før Vagten hentede hende, for det 

TiltSeldes Skyld, at en af Inlrrisitorenie slralde fdde 
paa at besøge hendes CeDe. 

Saa om&Tnede ban bende inderligt, gav d^ 
aftalte Tegn ved Døren og gik bort til det meget, 
ban endnn bavde at gøre i denne Nat. Credoiza 
saa mod Døren, der bavde Inkket sig efter bam. 
Saa sov bon ind med Smil om Mnnd og ^emte alt 
i sine Drømme. 

Men saa naer var det ved, at det bele dristige 
Foretagende var strandet, at Storinkrisitoren i den 
sidste Nattetime begav sig til Fængselet Tjeneren, 
der bavde Vagt, lukkede bam ind i Løngangen og 
meldte bam, at der intet mistænkeligt var bændt. 
Den sorte Dommer aabnede Lugen og stak sin 
Lygte ind i Credenzas Fængsel. 

Lyset faldt paa hendes Ansigt; hun sov og 
smilte endnu. 

Da Storinkvisitoren kom ud paa Torvet, løb 
han lige paa Gasparo, der vendte hjem fra Livios 
Herberg. Han stod stille foran Lykkeridderen og 
mønstrede hans Ansigt skarpt. 

jyHvad gør I her saa sent paa Gaden^ Hr. 
Genueser?^ spurgte han. „Jeg mindes, I sagde 
nys i Raadet, at I var træt og trængte til Hvile.*' 

„Fromme Fader, ^ svai'ede Gasparo og smilte. 
„Jeg er, Gud bedre det, et syndigt Verdens Barn 
og blues ved at tilstaa eders RenUvethed, at et 

lidet Elskovsæventyr har holdt mine Øjne aabne. 
Jeg beder eder skænke mig Absolution.^ 

Han knælede foran Storinkvisitoren med et 
fromt og ydmygt Ansigt 

„Ved I velf at jeg tror jer ikke^'' sagde 
Præsten. 

Gasparo rejste sig og trak paa Skuldrene. 

„Det er eders Kald at være mistroisk^ fromme 
Fader/ sagde han. „Og jeg misunder eder det 
ikke. Men vil I ikke give mig Absolution for min 
lille Syndy som kommer ene af min Ungdom^ da 
vil jeg i Morgen bede den gode Biskop give 
mig den.«' 

„Ja/ sagde Storinkvisitoren. „Biskoppen tror 
jer. Jeg ved ikke, ved hvilke Midler I har vundet 
hans Øre. Men den gode Rainerius begynder at 
blive gammel og skrøbelig. Jeg skal ikke undlade 
at indberette det til den helUge Fader. '^ 

„Og jeg skal med eders Tilladelse berette hans 
Højærværdighed eders gode Forsæt/ svarede Gas- 
paro rolig. 

»Vogt jer, Hr. Lykkeridder 1** sagde Storinkvisi- 
toren. 

Dermed vendte han ham Ryggen og gik. Men 
Gasparo skyndte sig hen paa Siden af ham og fort- 
satte ugenert Samtalen. 

„Hvorfor skulde jeg vogte mig, fromme Fader? 

Gud ved, jeg har den rette Tro, og eders Strenghed 
▼fl aldrig laa noget med mig at bestille. Det ved 
da ogsaa baade I og eders fronmie Brødre i Raadet, 
at j^ har gjort Inkvisitionen store Tjenester under 
denne herlige Proces, hvor Kætterbaalene har flam- 
met, saa selve den heUige Fader i Rom maa have 
lugtet dem. Var det ikke mig, der afslørede Cre- 
denzas Hekseri, saa I slap for at dømme en ædel 
og højst uskyldig ung Mand til Baalet? Paven 
havde næppe takket jer, om I ved en forhastet 
Dom havde skaffet jer Republikens Krigsmagt paa 
Halsen. Og var det ikke mig, der endnu i denne 
samme Nat advarede eder mod Apostelbrødrenes 
Anslag?" 

Storinkvisitoren paaskyndede sine Skridt og 
svarede ikke. 

„Jeg under Kirken dens Hævn," sagde Gas- 
paro. „Men vi er dog Mennesker alle. Og naar 
I ikke netop sidder i den hellige Ret, kan I vel 
sige og høre et muntert Ord. Nu er vi siraks ved 
Bispegaarden, fromme Fader — om nu I bød mig 
ind i eders Kammer, saa skulde jeg ved et godt 
Glas Vin fortælle eder lystige og forunderlige Hi- 
storier fra mit Krigerliv.** 

Storinkvisitoren maalte ham med et frygteligt 
Blik. 

„Se ikke saaledes paa mig, fromme Fader!" 

sagde Gasparo og viste alle sine hvide Tænder. 
,Vi Genuesere er ikke saa højtidelige af Naturen. 
Jeg har en god Ven i Klosteret dernede — en 
prægtig Munk, som messer, saa alle vore Damer 
græder. En flink Mand ogsaa til at forlade en 
Smule Synd. Og I skulde se ham, naar vi drak 
om Natten! Han og jeg var de sidste, og det var 
alt det, jeg fik ham under Bordet.^ 

„Vil I sige mig den Munks Navn, saa skal 
han inden Ugen er omme sidde i Carceref 

„Gud bevare min Tunge,*" sagde Gasparo, 
bøjede sig dybt og gik. 


Seks og tjrvende Kapitel. 


Flugten. 

Credenza for op af sin Søvn med et Skrig. 

„Tys, er I gal?*^ hviskede Manden, der havde 
vækket hende ved at lægge Haanden paa hendes 
Arm. 

„Fører I mig til Baalet?** spurgte Credenza, 
som endnu ikke rigtig kunde samle sine Tanker. 

;,Jeg ved det saamænd ikke, lille Jomfru,^ sva- 
rede Manden sagte som før. „Det er ikke godt at 
vide, hvad Enden bliver paa dette, som endnu kan 
styrte mangen en brav Earl i Ulykke. Men den 
unge Herre, hvem I har troldgjort med eders smukke 
Øjne, venter udenfor Porten, saa det er bedst, I 
skynder jer.** 

Credenza sprang op og besindede sig paa, 
hvad Dagen skulde bringe hende. 

„Gaa udenfor, gode Ven, mens jeg skifter 
Klæder I** sagde hun. 

,Snak/ sagde Manden vredt. «Er der nu Tid 
til den Slags? Her er saa mørkt, at ikke Djævlen 
selv kunde beskue eders DejUghed, og jeg er en 
gammel Mand og var desuden aldrig nogen Nar 
efter Fruentimmer/ 

Han løste Baandene, der bandt hendes Hænder, 
og tog Lænkerne af hendes Fødder. I en Hast 
iførte hun sig de Mandsklæder, Livio havde bragt 
hende. 

„Jeg er beredt, ** sagde hun saa. 

Manden aabnede Fængselsdøren og kaldte paa 
sin Kammerat, der havde ventet udenfor. 

„Nu er det din Tur, Luigi,^ sagde han grinende. 

Luigi lo med, og den aqden lænkede og bandt 
ham omhyggelig. 

„God Fornøjelse, ** sagde han saa, „og kom nu, 
mie Jomfru 1** 

Men Credenza, som af Livio havde hørt, hvor- 
ledes Flugten skulde gaa for sig, og derfor ikke 
blev forundret over, at Manden blev bundet, bøjede 
sig ned over ham, som han sad paa det fugtige 
Gulv, hvor hun selv havde udstaaet saa megen 
Angest og Pine, og sagde til ham: 

„Om ogsaa I kun skal være her en Time, saa 
give Gud, at eders Hjerte maa blive rørt^ saa I 

bliver mild mod de Stakler, I skal vogte i Frem 
tiden.** 

Luigi lo saa højt, at hans Kammerat tyssede 
paa ham. 

„Red du først dig selv, Tøs, før du tænker 
paa andre,** sagde han. „Enden er ikke endda, og 
det er ikke utroligt, at jeg faar dig at passe paa 
i Morgen igjen. Men slipper du fra det, kommer 
jeg sagtens til at ligge her baade en Dag og to, 
og jeg skal finde mig i det, saa godt som den gale 
Genueser betaler. Men nogen Forbedring i mit 
Hjertelag tror jeg ikke, der konmier.** 

Saa gik Credenza og Manden, der skulde føre 
hende, efter at Døren til hendes Fængsel var 
stænget og laaset paa det omhyggeligste. De gik 
gennem en lang Gang, der kun var svagt oplyst 
af Lygter, der hang i Loftet, og stod omsider ude 
i Raadhusets Gaard. Lyset og den friske Luft 
virkede saa stærkt paa Credenza, at hun var ved 
at falde i Almagt, og Manden greb hende forbitret 
i Armen og spurgte hende med raa Ord, om hun 
vilde ødelægge det hele. Saa tog hun sig sammen 
og gik de faa Skridt over Gaarden til den lille 
Dør, som Manden aabnede med en Nøgle. 

Der uden for stod Livio, indhyllet i en stor 
Kappe og med en bredskygget Hat ned over Øjnene. 

Han kastede en Kappe over Credenzas Skuldre, 
greb hendes Arm og trykkede den heftig. 

„Til Jødens Hus!^ sagde han til Manden, som 
nikkede tvært og gik. 

Livio og Credenza gik ned ad Gaden, som var 
ganske tom. 

„Er du frisk, nun elskede?** spurgte han. 

Hun nikkede, men han kunde mærke, at hun 
havde svært ved at staa paa Benene og paaskyn- 
dede derfor sin Gang. Der var ikke saa kort et 
Stykke Vej til Zutras Hus, og de maatte gaa ad 
Baggader og Omveje, for at undgaa Vrimlen, der 
trængtes om Torvet, hvor Dulcino skulde brændes. 
De saa heller ikke et Menneske. Alle Døre stod 
aabne, og alle Ruder var tomme, hver eneste en af 
VerceUis Indbyggere havde forladt sit Hjem og sin 
Dont for at overvære det store Skuespil. Paa 
Tærskelen til et Hus havde en Moder lagt sit lille 
Barn, som skreg og sparkede. 

Credenza gik hen og lagde det bedre til Rette. 

„Vi har ikke Tid til Barmhjertighedsværk,** 
sagde Livio utaalmodig. „Saa længe vi ikke er i 
Jødens Hus, hænger vort Liv i en Traad.** 

Men da hændte der noget, som Livio ikke 
havde beregnet, og som bragte Haarene til at rejse 
sig paa hans Hoved af Skræk. 

De var naaet til Hjørnet af den lille Gyde, 

hvor han havde sit Herberg, og skulde just til at 
dreje om ad en anden og større Gade, da de hørte 
en firygtelig Raaben og Larm. Der kom løbende 
en Masse skrigende og higende Mennesker, og før 
de vidste et Ord af det, var de midt i Sværmen 
og kunde hverken komme frem elter tilbage. 

„ Stille, '^ hviskede Livio og trykkede hendes 
Arm. nVær rolig, hvad der saa hænder. Det 
gælder Livet, om vi forraader os med et Ord eller 
en Bevægelse.^ 

Han holdt Credenza fast, trykkede Hatten læn- 
gere ned over Øjnene og lod sig drive med Strøm- 
men. Og det varede ikke længe, før de saa, hvad 
der havde voldt Oprøret. 

Paa en høj Vogn, trukken af et gammelt Øg, 
stod Broder Dulcino fuldkommen nøgen og bunden 
til en Pæl. Paa begge Sider af Vognen gik en 
Række Krigsmænd med Hellebarderne højt i Vejret 
Foran Dulcinos Fødder laa den Økse, hvormed han 
havde kæmpet, og de pjaltede Klæder, han havde 
været iført, da han blev fanget. Tæt bag efter 
Vognen gik en stor Skare Præster og Munke med 
Storinkvisitoren i Spidsen. De sang en latinsk 
Salme. Og foran og bagefter og paa Siderne af 
Vognen trængtes en mægtig Menneskemængde. 

De vendte deres af Raseri fortrukne Ansigter 
op mod Broder Dulcino og slog efter ham og spyt- 

tede paa ham. Ingen skulde tro, det var de 
samme, som for faa Dage siden havde været 
rede til at rive Margrete ud af Inkvisitorernes 
Hænder, om nogen havde opfordret dem dertil. Der 
var ikke en iblandt dem, han vilde jo gerne have 
styrtet sig over Duleino og sønderrevet ham, om han 
havde kunnet konune af Sted dermed. De tænkte kun 
paa alle de Misgerninger, Apostelbrødrene havde 
begaaet, Kirkerne og Byerne, de havde brændt. 
Kvinderne og Børnene, de havde myrdet, og Fan- 
gerne, de havde pint for at faa Løsepenge af dem. 

Og alt deres Had samlede sig om denne ene 
Mand, der havde været Brødrenes Apostel og An- 
fører. 

„Jesus, Maria, se!^ sagde Credenza. 

„Tys!** sagde Livio. 

Men det, han saa, opfyldte ogsaa ham selv med 
Rædsel. 

I Dulcinos ene Side var der et stort, gabende 
Saar, hvoraf Blodet vældede ud. Hans ene Øre 
var afrevet, og to af Fingrene paa hans venstre 
Haand. 

Nu saa de, at der paa Vognen ved hans Fød- 
der stod en Kedel med sydende Beg. En stor 
Tang stak op ad Kedlen, og ved Siden af sad 
Bødlen i sin ildrøde Dragt. 

Vognen standsede lige ud for det Sted, hvor 
Livio og Credenza stod. 

Storinkvisitoren stod frem, saa han stod Ansigt 
til Ansigt med Dulcino, og der blev dødsstille, 
mens hans talte: 

„Duleino, du som siger, du er sendt af Gud. 
Du, som har prædiket kætterske Lærdonmie og for- 
ført mangfoldige fra den ene saliggørende Tro. Du, 
som er overbevist om hundrede forfærdelige For- 
brydelser, hvoraf hver enkelt alene er nok til at 
bringe dig i Galgen. Du, som har røvet og myrdet, 
omstyrtet Altre og bedrevet Hor. Jeg spørger 
dig, om du i denne Stund, som er nær din sidste, 
afsværger din Vantro og angrer din Synd, saaledes 
at du, efter at have udstaaet Skærsildens Pine, kan 
gøre dig Haab om Guds evige Naade og Barm- 
LJertighed.** 

Dulcino saa foragtelig paa Storinkvisitoren. 
Og mens Blodet randt af hans Saar, og Bødlen 
rørte med Tangen i den sydende Beg, raabte han 
med høj Røst, som kunde høres af alle dem, der 
var til Stede: 

„Du Belials Søn! Du mensvorne Præst! Du 
hellige Hykler og Bedrager! Forgæves piner du 
mit Legeme og frister min Sjæl, som Djævlen fri- 
stede Jesus i Ørkenen, og Pilatus' Stridsmænd kors- 
fæstede hans Hænder. Gud har sendt mig for at 

forkynde Undergang for den store Skøge i Rom. 
Og Undergangen vil komme, og Paven og alle hans 
mensvome Præster skal pines tusindfold mere end 
jeg og nedstødes i Helvedes evige Mørke/ 

Der var stille et Øjeblik, da Diilcino havde 
talt. Saa brød der ud et Brøl, og Stene og Skarn 
regnede ned over ham. Men han stpd rolig, med 
Øjnene rettet mod Himlen og sang sin latinske 
Salme. 

„Livio, Liviol" 

Credenza rystede af Skriget og bøjede sit 
Hoved ind mod hans Bryst. Og han trøstede hende 
og styrkede hende med de stærkeste Ord, han 
vidste ; men ugsaa hans Røst skælvede, hans Haand 
famlede, uden at han vidste af det, efter Sværdet 
under Kappen, og han følte paa ny et Pust af sin 
gamle Beundring for den stærke^ forunderlige Mand, 
hvem ingen Trusel og ingen Pine kunde knække. 

„Jeg spørger dig igen^, sagde Storinkvisitoren. 

Dulcino saa fast paa ham og sagde: 

„Jeg har svaret." 

„Jeg spørger dig for tredje Gang.** 

Dulcino rettede sig, som om han vilde sønder- 
rive sine Baand, og saa stærk var han, trods alt 
det han havde Udt, at hele Vognen rystede. Saa 
bøjede han Hovedet frem og spyttede Storinkvisi- 
toren i Ansigtet. 

Atter brød Mængden ud i et forfærdeligt Brøl 
af Had og Blodtørst og Beundring. Men Stor- 
inkvisitoren raabte med en frygtelig Stemme, der 
overdøvede Larmen: 

,,1 Guds Navn, Amen! Bøddel, gør din Pligt I** 

Saa rejste den røde Mand sig op paa Vognen, 
greb Tangen af Begkedlen og afrev Kætterens 
andet Øre. 

Dulcino fortrak ikke en Mine, men istemte 
sin Psalme. Vognen satte sig i Bevægelse igjen, 
Munkene begyndte paa deres Sang, og Menneske- 
mængden bølgede videre gennem Gaden. 

Livio og Credenza maatte følge med, der var 
ingen anden Udvej. Hun var halv afmægtig, og 
han maatte mere bære end lede hende. Fortvivlet 
saa han sig om efter en aaben Dør eller en 
Smøge, de kunde slippe ned ad, men fandt ingen. 

De maatte følge med den halve By igennem. 
Gade op og Gade ned. Flere Gange standsede 
Vognen, og det samme forfærdelige Skuespil gen- 
tog sig. Storinkvisitoren holdt sin Tale i de 
samme Ord, og Broder Dulcino svarede, bestandig 
haanligere og vildere og fiygteligere. Derefter 
kom den rede Bøddel med sin gloende Tang og 
afrev hans Næse og Fingrene af hans Hænder og 
Kødet af hans Lemmer. 

Til sidst naaede de tilbage til Torvet. Og 

mens Credenza hang i hans Arm med lukkede Øjne, 
og Livio tænkte paa, at Tiden gik, og at hans 
Venner i Zutras Hus sagtens maatte tro, at Fore- 
tagendet var mislykket, blev Duleinos blodige 
sønderrevne Legeme kastet paa Baalet, hvor Luerne 
snart slog op om det. 

Fortvivlet spejdede Livio til alle Sider. Menne- 
skemassen stod om ham som en ubrydelig Mur. 

Da hørte han Gasparos Rest, som udstedte 
en Befaling til Soldaterne, og pludselig opstod der 
en Bevægelse i Mængden. Folk veg og rykkede 
til Side og raabte og skreg, og med et følte han 
tom Plads omkring sig. 

Hurtig som Lynet greb han Lejligheden. 

9 Credenza -— elskede — mand dig op, nu 
gælder det vort Livl** 

Han styrtede af Sted med hende, først mellem 
mange Folk, som løb, og siden gennem øde Gader. 
Han kunde aldrig siden mindes, hvordan det var 
gaaet til, men omsider stod han da foran Zutras 
Hus. 

Han stødte Døren op og lagde den bevidstløse 
Pige i en Stol. Stuen var tom, og han begreb, 
at de var flygtede, sikre paa, at Planen var 
mislykket, siden det varede saa længe, inden 
han kom. 

Han løste Credenzas Klæder, stænkede Vand 

paa hendes Ansigt og talte til hende og kaldte 
paa hende. Men da hun ikke gav noget Livstegn 
fra sig, spildte han ikke mere Tid med det, men 
tog hende i sine Arme og bar hende gennem Jødens 
Sovekammer og ned i Kælderen. 

Der var ingen, og Døren til Løngangen var 
lakket. Det varede lidt, inden han fandt den, men 
han havde mærket sig Stedet godt, og til sidst 
lykkedes det ham. Rask skred han frem gennem 
den mørke Gang, og han havde ikke gaaet længe, 
før han hørte Skrig og Spektakel. 

„Vi er forraadte! de er efter os!" 

Han kjendte Zutras Stemme og begreb, hvor- 
dan det hang sammen. Saa lagde han Credenza 
paa Jorden, løb frem og raabte overlydt: 

„Det er mig, I fejge Hunde! Det er Livio." 

Da han uaaede dem, saa han ved Skæret af 
Jødens lille Lygte, som han fandt paa Jorden, 
Zutras blege Ansigt og to af hans unge Tros- 
fæller, der var ikke mindre forskrækket end han. 
Jøden bar over Skuldrene en Pose, hvori han 
havde Ædelstenene. Nu faldt han paa Knæ og 
raabfe : 

„Israels Gud være lovet. Herre Livio, at I er 
i Behold!'' 

„Hvor er Francesco?" spurgte Livio strengt. 

Zutra vred sine Hænder og krøb paa sine 
Knæ foran Liyios Fødder. 

^Ak Herre, Herre, vredes ikke paa mig! Jeg 
troede jo, I var død . . . Jeg kunde jo ikke 
vide . . .** 

Det varede en Stund, inden Livio kunde faa 
Rede paa, hvordan det forholdt sig. Saa erfarede 
han, at Zutra, da det trak ud, og han frygtede 
for, at Livio var død eller i Fangenskab, havde sendt 
Nathanael ud gennem Løngangen til dem, der ventede 
i Dalen og sagt dem, at deres Herre var død, og 
at de blot skulde se at redde sig hurtigst mulig 
til Genua. Han frygtede nemlig for, at de skulde 
dræbe ham og i hvert Fald berøve ham hans 
Skat, hvis han kom til dem uden Livio. Men den 
stumme Tjener havde gennemskuet hans Plan og 
sneget sig gjennem Løngangen efter Nathanael, saa 
nu vidste Zutra ikke, hvad det var blevet til. 

„Tak du din Gud for Francesco!^ sagde Livio. 
„Havde han ikke været, havde jeg dræbt dig i 
denne Stund, og du havde ingen Glæde haft af 
dine kostelige Stene. ^ 

Da bød han dem hjælpe sig med Credenza. 

De fik hende snart til Live igen, Livio styrkede 

hende med et Bæger Vin og bønfaldt hende om at 

tage sig sammen til det yderste, da de ikke kunde 

vide, naar de maatte tiltrsede Rejsen til Genua. 

Hun lovede ham det og satte sig saa indsvøbt i 
Kappen med Hovedet paa hans Skolder og sov ind. 

Francesco kom tilbage og stjrrtede med et 
Jubelraab for Livios Fødder. Saa fortalte han 
med sine underlige Tegn og Fagter, som Livio 
alene forstod, hvad der var hændt ham, og det 
blev klart for hans Herre, at Mændene var paa 
deres Post og alt i Orden. 

„Hvor er Nathanael?** spui^e Zutra. 

Den sorte grinede og gjorde nogle Gestus, som 
tydelig nok fortalte, at han havde dræbt den unge 
Jøde, og Zutra begyndte at hyle og skrige og strø 
Jord paa sit Hoved. 

„Stille!'* sagde Livio^ og Zutra maatte lyde. 

De blev siddende saa længe, til Credenza 
vaagnede, styrket og glad ved at vide sig frelst af 
Fængslet. Saa gik de hen til Udgangen mod Dalen 
og sad der skjult og ventede paa Nattens Komme. 
Livio og Credenza talte sagte sammen, og Fran- 
cesco sad og spejdede ud over Dalen. 

Saa mærkede Livio, at noget rørte ved hans 
Haand. Det var Zutra, der saa paa ham med 
bedende Øjne og skælvende Læber. 

„Er I vred paa mig. Herre Livio?'* spurgte han. 

„Hvor skulde jeg være andet?'' svarede Livio, 

„Herre, I gør mig Uret,'' sagde Zutra. „Husk, 

jeg er en Fredens Mand og svag og gammel. Og 
I kom ikke, da I havde lovet det/ 

Livio svarede ikke, og Zutra rørte atter yd- 
mygt ved hans Haand. 

„Drag eder til Minde, at I lovede mig at 
rejse med eder!^ sagde han. 

„Lad den gamle Mand fare med!^ bad Credenza. 

Livio nikkede og kyssede hende. 

„Det skal ske, som hun beder,^ sagde han. 
„Men dine unge Mænd der maa blive tilbage. — 
Laan mig Posen der, Zutra !^ 

„Hvilken Pose?^ spurgte Zutra forskrækket 
og knugede sin Skat til sig. 

Livio rev den fra ham med et Ryk, greb ned 
i den og kastede et Par af Ædelstenene til de to 
unge Jøder. 

„Jeg har ikke min Børs hos mig,^ sagde han 
smilende, „saa du maa lægge ud for mig/ 

Jøderne takkede med dybe Buk og en Strøm 
af Ord, og Livio bød dem saa gaa tilbage gennem 
Løngangen, saa snart hans Mænd var konme. 

Lidt efter meldte Francesco, at alt var færdigt 
til Afrejsen, og de steg ned i Dalen. Men Zutra 
var tavs og forstemt. 

— — Siden gik der Sagn om noget sælsomt, 

der var hændt en Præst i en lille By et Par Mil 
fra Vercelli. 

Han var bleven vækket midt om Natten og 
tvunget af væbnede Mænd til at aabne sin Earke. 
Saa havde han maattet vie to Mennesker, som han 
aldrig havde set før og aldrig fik at se siden. De 
havde be^e været saare unge og skønne. Han 
saa ud som en fornem Herre, og hun var i Mands- 
dragt og meget bleg. Som Løn havde Præsten 
faaet en pragtfuld Ædelsten, den han ikke turde 
beholde, men skikkede til Biskop Rainerius i 
Vercelli. 

Men just i de Dage døde den gamle Bisp, 
ramt af et Hjeiieslag, og ingen vidste noget om, 
hvor den kostelige Sten var bleven af. 


Syv og tyvende Kapitel. 


Makra. 

Det var hen imod Aften, da Livio og hans 
Trop nærmede sig Genua. 

Selv red han i Spidsen med Credenza ved sin 
Side. Hun var prægtig klædt i Mandsdragt som 
en ung, rig Adelsmand og saa glad ud; men træt 
var hun efter det anstrengende fire Dages Ridt og 
meget bleg. For Resten var Rejsen gaaet rolig 
og uforstyrret uden Æventyr, og da de red ned 
ad Bjærgskraaningeu imod Staden, tog Livio sin 
Hustrus Haand og kyssede den og sagde: 

,, Snart er vi ved vortMaal, min elskede. Der 
ligger Havet bredt og blaat og et Steds bag det 
Makra — Landet, hvor man kan leve lykkeligt.^ 

Credenza nikkede glad til ham, og de red vi- 
dere. De nærmede sig det gamle Taam, hvor Li- 
vios Farbroder og Formynder boede, og saa, at 
den gamle Vismand selv stod uden for Porten i 
Færd med at bestige sin Hest. Hans Tjener havde 
sin Hest ved Tøjlen, og det saa saaledes ud, som 
om Andreola Doria, der ellers ikke forlod sit Taarn, 
uden det gjaldt Livet, stod i Begreb med at fore- 
tage en større Rejse. 

„Hvorhen Farbroder?" raabte Livio muntert. 

Den gamle saa paa ham, som om han havde 
set ham i Gaar, og sagde gnaven. 

„Vidste jeg det bare selv! Men hvor kommer 
du fra, siden du ikke ved, hvad der er hændt 
mig?" 

„Jeg har været en Stund borte fra Genua,** 
sagde Livio og saa til Credenza, hvem Andreola 
slet ikke havde lagt Mærke til. „Jeg havde et 
Anliggende at ordne i Vercelli." 

„Naa," sagde Andreola ligegyldig. „Men ser 
du. Præsterne har endelig faaet E[ig paa mig. I 
Gaar var jeg stævnet til Biskoppen, som Gud være 
lovet er min Frænde og gode Ven. Han under- 
rettede mig om, at Inkvisitionen havde et godt Øje 
til mig og tænkte paa at beskylde mig for Trold- 
dom. Han raadede mig til snarest at forlade 
Genua." 

Livio tænkte sig lidt om. Saa sprang kan af 
Hesten og greb den gamle Vismands Hænder. 

^Farbroder,** sagde han. ^I var mig engang 
en mild Formynder, og nu for nylig forlod I eders 
kære Bøger og Glas for at sige god for mig i 
Vercelli med mine andre Frænder. I Dag kan jeg 
gøre noget for eder. Om en Time drager jeg fra 
Genua paa min Galej — vil I med mig? Jeg sejler 
langt og ved ikke selv hvorhen og kommer maaske 
aldrig tilbage.^ 

Han rakte Haanden ud mod den gamle, som 
uden Tøven slog til. 

„Mig er det lige meget, hvor jeg kommer hen,** 
sagde han. 

Men i det samme pegede han hen ad Vejen, 
hvor Livios Følge holdt. 

„Hvad er det, du har der?" spurgte han. „En 
Karm?** 

Der holdt ganske rigtig en Vogn mellem Ryt- 
terne, og Livio lo muntert, da han svarede: 

„Ja, vel er det en Karm, Farbroder. Der 
sidder en Dame i den, men vil du age med, saa 
for mig gerne." 

Credenza lo og de af hans Mænd, der kunde 
høre Samtalen. For inde i Vognen sad Zutra, der 
var meget bange for sit Liv og aldrig turde vise 
sit Ansigt i Genua efter den Medfart, han sidst 

havde faaet. Han var iført Kvindeklæder og tæt 
tilsløret og blev behandlet med paatagen Ærbø- 
dighed af Mændene, der havde faaet Besked om, 
at han skulde agere en fornem, gammel Dame. 

Andreola stod et Øjeblik og stirrede paa Vog- 
nen med fremstrakt Pegefinger. Saa løb han saa 
stærkt, hans gamle Ben kunde bære ham, op ad 
Trappen i Taarnet og kom lidt efter tilbage med 
et Par uhyre Folianter i Favnen. Med dem sty- 
rede han lige løs paa Karmen og lagde dem ind 
til den forskrækkede Zutra, der trykkede sig op 
i sit Hjørne og maatte gøre Vold paa sig selv for 
ikke at forraade sig ved et Skrig. Derefter løb 
den gamle atter til Taarnet og kom tilbage med 
flere Bøger og Instrumenter, og nu begyndte Tje- 
neren at hjælpe ham med at bære Sagerne ned. 

Under hele Rytterskarens ustandselige Munterhed 
red Livio hen for at trøste Zutra. 

„Vær ikke bange, Zutra !^ sagde han. „Du 
kan jo gemme dig bag de rare Ting, saa ingen 
Djævel kan opdage dig. — Men nu ikke mere Far- 
broder, ** sagde han, da Andreola kom med en stor 
Hinmielkugle. „Nu maa vi af Sted.^ 

Ejiurrende steg den gamle til Hest, og saa gik 
Toget mod Genuas Port. 

De Folk, der var paa Gaden, stimlede sanmien, 

og de, der var inde i deres Huse, løb til Vinduerne, 
da de hørte Hovslagene af de mange Heste. Der 
blev Glæde og Forundring, da de gensaa Livio, og 
mange var de Hilsener og Spørgsmaal, der reg- 
nede ned over ham fra Balkonerne. Den skønne 
Theresa, hvem han var bleven utro, og som sav- 
nede ham haardt, løsnede Silketørklædet fra sin 
Hals og kastede det ned til ham. 

;, Velkommen tilbage, troløse!^ sagde hun. 

Livio blottede sit Hoved og hilste ærbødig op 
til hende. Han greb Tørklædet i sin Haand og 
rakte det til Credenza. 

„Skønne Theresa,'* sagde han. „Ød ikke eders 
Gaver paa en, der aldrig var værdig eders Gunst! 
Denne unge Ridder her, som er en Ven, jeg vandt 
i Vereelli, vil bedre end jeg kunde gengælde eders 
Kærlighed. ** 

Theresa lod sine fyrige Øjne straale paa Cre- 
denza, saa hun blev ganske rød af Undseelse. 

„Kom i Aften i Haven, Livio, og tag eders 
Ven med!^ 

„I Aften ikke, skønne Theresa, men hvem ved, 
maaske i Morgen.^ 

Saa red han videre med en dyb Hilsen, men 
Credenza spurgte ham alvorlig, hvorfor han vilde 
have hende, naar saa skøn en Dame elskede ham. 

„Ak,'* sagde Livio, |„jeg skal fortælle dig det. 

mit Hjerte, naar vi sidder engang i det lykkelige 
Land, vi drager til, og du har faaet Roser paa 
dine Kinder og et Barn ved dit Brysf 

Saa naaede de Havnen, hvor Galejerne laa 
med Sejl oppe, takket være Francesco, som alle- 
rede var kommen om Morgenen med Bud og Brev 
fra Livio. Den unge Adelsmand afskedigede sine 
Mænd med rige Gaver og stod paa Bryggen og 
saa til, mens Credenza og Zutra og Andreola blev 
bragte om Bord. Han røbede ingen Hast, men talte 
rolig med Frænder og Venner, der var komne 
til Stede ved Havnen. 

„Hvor drager du hen, Livio?'* spurgte en af 
dem. 

„Ud over Havet,** svarede Livio. 

„Mon ikke du bliver som din Fader?** sagde 
en anden. „Han drog over Havet Gang efter 
Gang, ingen vidste hvorhen, og til sidst blev han 
borte for os.** 

„Maaske kommer jeg tilbage med ham,** sva- 
rede Livio. 

Saa hev de Ankerne ind, og Skibene gled 
langsomt ud af Havnen. Solen gik ned, og Sejlene 
var gyldne i deres Skær. Paa Dækket i det for- 
reste Skib sad Zutra paa Hug med sin dyrebare 
Pose mellem Ejiæene. Den gamle Andreola sad 
paa sine Folianter og rejste sig engang imellem 

for at se efter, om han intet havde glemt. Cre- 
denza laa paa en Løjbænk; ved hendes Fødder 
sad Livio med hendes Haand i sin og store, glade 
Øjne. 

,,Nu drager vi til Makra,*" sagde han. „Lan- 
det, hvor Menneskene lever lykkeligt, enhver efter 
sin Tro.« 

„Mon vi finder det?** spurgte Credenza. 

Livio lagde sin Kind mod hendes Haand og 
saa ud i Aftenrøden. 

„Jeg ved det ikke,** sagde han saa. „Men 
det véd jeg, at dér, hvor vi var — der var det 
ikke. De stakkels Apostelbrødre vilde intet andet 
end føre Earken tilbage til Frelserens Dage. Ikke 
et Ord, ikke en Tøddel vilde de rokke i hans 
Lære. Og Paven og hans Folk prædikede Korstog 
mod dem, og Korsfarerne og Apostelbrødrene blev 
værre end vilde Dyr. Nu er det endt og forbi. 
Menneskene lever videre, som de gjorde før — i 
Spot og Synd og Ruelse og Faste. Der vil komme 
nye Mænd, som tænker det samme som Dulcino, 
og de vil pines og dø som han.** 

„Ja,** sagde Credenza. 

„Se paa dig selv,** sagde Livio lidt efter. „Og 
se paa mig. Og paa Zutra, den ærlige, bange 
Jøde. Og paa min gamle Farbroder, der sad i sit 

Taam og vilde ingen Moders Sjæl noget ondt. Vi 
førte ikke det samme Liv, bavde ikke sanmie Gud 
og ikke samme Skæbne. Nu bæres vi alle af det 
samme Haab: at finde Landet, hvor enhver kan 
leve efter sin Tro.* 

